উপেন্দ্ৰনাথ ব্ৰহ্মচাৰী - অসমীয়া ৱিকিপিডিয়া\n১৯ ডিচেম্বৰ, ১৮৭৩\nগাঁও-ছৰদংগা, পূৰ্বস্থলী, জিলা-পূৰ্ব বৰ্ধমান (বৰদ্বান) পশ্চিম বংগ,ব্ৰিটিছশাসিত ভাৰত\n৬ ফেব্ৰুৱাৰী, ১৯৪৬ (৭২ বছৰ)\nঔষধবিদ্যা, চিকিৎসা বিজ্ঞান\nকেম্পবেল চিকিৎসা বিদ্যালয়( এতিয়া নীল ৰতন চিৰকাৰ চিকিৎসা মহাবিদ্যালয় আৰু চিকিৎসালয়);\nকাৰ্মিকায়েল চিকিৎসা মহাবিদ্যালয় (এতিয়া আৰ.জি. কৰ চিকিৎসা মহাবিদ্যালয় আৰু চিকিৎসালয়);\nঢাকা চিকিৎসা মহাবিদ্যালয় আৰু চিকিৎসালয়;\nচিকিৎসা মহাবিদ্যালয় আৰু চিকিৎসালয়, কলিকতা, (Calcutta Medical College);\nকলিকতা ৰাষ্ট্ৰীয় চিকিৎসা মহাবিদ্যালয়, National Medical Institute;\nভাৰতীয় চিকিৎসা গৱেষণা সংস্থা;\nইউনিভাৰ্ছিটি কলেজ অৱ ছায়েঞ্চ, কলিকতা;\nভাৰতীয় ৰেড ক্ৰছ ছ'ছাইটি;\nকলিকতাৰ বিষুৱীয় ঔষধৰ বিদ্যালয়;\nপ্ৰাণী উদ্যান, আলিপুৰ, কলিকতা\nপূৰ্বীয় ৰে'লৱে বালক হাইস্কুল, জমলপুৰ\nহুগলী মহছিন মহাবিদ্যালয়\nপ্ৰেছিডেন্সী বিশ্ববিদ্যালয়, কলিকতা\nছাৰ গেৰাল্ড বমফৰ্ড\nকেইশ্বৰ-ই-হিন্দ,Emperor of India, সোণৰ পদক,(১৯২৪)\nৰায় বাহাদুৰ (১৯২৪)\nনাইট স্নাতক, Knighthood (১৯৩৪)\nঔষধ বিদ্যাৰ ৰয়েল ছ'ছাইটিৰ সভ্য, লণ্ডন Fellow of the Royal Society of Medicine, London\nননী বালা দেৱী\nফণীন্দ্ৰ নাথ ব্ৰহ্মচাৰী\nনিৰ্মল কুমাৰ ব্ৰহ্মচাৰী\nৰায় বাহাদুৰ ছাৰ উপেন্দ্ৰনাথ ব্ৰহ্মচাৰী (ইংৰাজী: Sir Upendranath Brahmachari; ১৯ ডিচেম্বৰ ১৮৭৩ – ৬ ফেব্ৰুৱাৰী ১৯৪৬) আছিল এগৰাকী বিজ্ঞানী, অধ্যাপক আৰু ভাৰতৰ চিকিৎসা ক্ষেত্ৰৰ এগৰাকী স্মৰণীয় চিকিৎসক। ১৯২২ চনত তেখেতে ইউৰিয়া ষ্টিবামিনৰ উদ্ভাৱন আৰু বিকাশ সাধন কৰিছিল; যাৰ ওপৰত ভিত্তি কৰিয়েই কালা-আজাৰ বা আজাৰ বা ক'লাজ্বৰ ৰোগটোৰ (Visceral leishmaniasis) এক কাৰ্যকৰী চিকিৎসাৰ সূচনা হৈছিল। তেখেতে ভাৰতৰ প্ৰথমটো ৰক্ত বেংক ১৯৩৯ চনত কলিকতাত স্থাপন কৰিছিল। ডা॰ ব্ৰহ্মচাৰীয়ে এবিধ ৰোগো চিনাক্ত কৰিছিল। স্বীকৃতিস্বৰূপে সেই ৰোগবিধৰ নাম ৰখা হৈছিল- ব্ৰহ্মচাৰী লেইশ্বমানোইড।\n2.1 ক'লাজ্বৰৰ চিকিৎসা\n2.2 অন্যান্য ৰোগৰ চিকিৎসা\n3 সামাজিক অৱদান\n4.1 ন'বেল বঁটালৈ মনোনয়ন\n5 সাহিত্যিক কৰ্মত ব্ৰহ্মচাৰীৰ প্ৰসংগ\n১৮৭৩ চনৰ ১৯ ডিচেম্বৰত উপেন্দ্ৰনাথ ব্ৰহ্মচাৰীৰ জন্ম হৈছিল। তেখেতৰ জন্মস্থান আছিল পশ্চিম বংগস্থিত বৰদ্বান জিলাৰ পূৰ্বস্থলীৰ সমীপৱৰ্তী ছৰদংগা গাঁও। পিতৃ নীলমণি ব্ৰহ্মচাৰী আছিল পূৰ্ব ভাৰতীয় ৰে'লসেৱাৰ এগৰাকী চিকিৎসক। আনহাতে মাতৃ আছিল সৌৰভ সুন্দৰী দেৱী। উপেন্দ্ৰনাথ ব্ৰহ্মচাৰীয়ে জমলপুৰৰ পূৰ্ব ৰে'লৱে বালক হাইস্কুলৰ পৰা প্ৰাৰম্ভিক শিক্ষালাভ কৰে। ১৮৯৩ চনত হুগলী মহছিন মহাবিদ্যালয়ৰ পৰা তেখেতে গণিতশাস্ত্ৰ আৰু ৰসায়ন বিজ্ঞানৰ অ'নাৰ্ছসহ কলা শাখাৰ স্নাতক লাভ কৰে। তাৰপিছত তেখেতে উচ্চতৰ ৰসায়ন বিজ্ঞানত চিকিৎসাশাস্ত্ৰ অধ্যয়ন কৰিবলৈ যায়। ১৮৯৪ চনত কলিকতাৰ প্ৰেছিডেন্সী কলেজৰ পৰা তেখেতে স্নাতকোত্তৰ ডিগ্ৰী অৰ্জন কৰে। ছাৰ আলেকজেণ্ডাৰ পেডলাৰ আৰু আচাৰ্য প্ৰফুল্ল চন্দ্ৰ ৰায়ে ব্ৰহ্মচাৰীক ৰসায়ন বিজ্ঞান শিকাইছিল। আচাৰ্য ৰায়ে ব্ৰহ্মচাৰীক বাৰুকৈয়ে প্ৰভাৱিত কৰিছিল। ১৮৯৯ চনত ব্ৰহ্মচাৰীয়ে এল.এম.এছ. ডিগ্ৰী অৰ্জন কৰে। ১৯০০ চনত অনুষ্ঠিত কলিকতা বিশ্ববিদ্যালয়ৰ এম.বি. পৰীক্ষাত তেখেতে ঔষধ আৰু শল্যচিকিৎসাত প্ৰথম স্থান দখল কৰে। ইয়াৰ বাবে তেখেতে গুডইভ আৰু মেকলিয়ড বঁটা পায়। ১৯০২ চনত তেখেতে কলিকতা বিশ্ববিদ্যালয়ৰ পৰা এম.ডি. ডিগ্ৰী লাভ কৰে। তাৰ ঠিক দুবছৰৰ পিছতে অৰ্থাৎ ১৯০৪ চনত উপেন্দ্ৰনাথ ব্ৰহ্মচাৰী একেখন শিক্ষানুষ্ঠানৰ পৰা ডক্তৰেট ডিগ্ৰীৰে সন্মানীত হয়। তেখেতৰ গৱেষণাপত্ৰৰ নাম আছিল-"Studies in Haemolysis"। ১৮৯৮ চনত ননী বালা দেৱীৰ সৈতে তেখেত বিবাহপাশত আবদ্ধ হয়।\nক'লাজ্বৰৰ চিকিৎসা[সম্পাদনা কৰক]\nউপেন্দ্ৰনাথ ব্ৰহ্মচাৰীৰ সৰ্বাধিক গুৰুত্বপূৰ্ণ অৱদানটো আছিল ক'লাজ্বৰৰ ক্ষেত্ৰত। এই ৰোগটো (Visceral leishmaniasis) ১৯০৩ চনত উইলিয়াম লিচমেন (William Leishman) আৰু চাৰ্লচ ডনোভনে (Charles Donovan) চিনাক্ত কৰিছিল। ক'লা-জ্বৰক লিচমান-ডনোভন সংক্ৰমণ বুলিও কোৱা হয়। কালা-আজাৰ বা ক'লাজ্বৰ হৈছে দক্ষিণ এছিয়া আৰু মধ্যসাগৰীয় দেশসমূহৰ এক সংক্ৰামক ৰোগ। ৰোগ সৃষ্টি কৰা প্ৰটোজ'ৱান পৰজীৱীক লিচমানিয়া ডোন'ভানি বুলি কোৱা হয়। ৰোগটো বালি মাখিৰ (Sand Flies) দ্বাৰা সংক্ৰমিত হয় আৰু ইয়াৰ লক্ষণসমূহ হৈছে বৰ্ধিত প্লীহা আৰু যকৃত, অনিয়মীয়া জ্বৰ, আৰু ৰক্তাল্পতা। সংস্কৃতকে ধৰি অসমীয়া, হিন্দী আৰ উৰ্দু ভাষাত কালাৰ অৰ্থ হৈছে ক'লা, (Hindustani: काला आज़ार (Devanagari) کالا آزار (Nastaleeq) kālā āzār)। আনহাতে পাৰ্ছী আৰু হিন্দুস্তানী ভাষাত আজাৰ শব্দৰ অৰ্থ হৈছে- জ্বৰ। ৰোগটোৱে চৰম অৱস্থাত আক্ৰান্তৰ ছাল আৰু পেটৰ বৰণ ক'লা কৰি পেলাইছিল। ১৮৭৫-১৯৫০ চন পৰ্যন্ত অসম ৰাজ্যত বিশেষকৈ কামৰূপ, গাৰো পাহাৰ, গোৱালপাৰা, নগাঁও জিলাত মহামাৰীৰ ৰূপ ধাৰণ কৰা এই ক'লাজ্বৰত আক্ৰান্ত হৈ ঠাইখণ্ডৰ সহস্ৰাধিক লোকে প্ৰাণ হেৰুৱাইছিল। পৰৱৰ্তী সময়ত এই ৰোগ পশ্চিম বংগ আৰু বিহাৰলৈ বিয়পি গৈছিল।\nৰোগটো নিৰ্মূলৰ হেতু বিভিন্ন প্ৰকাৰৰ চিকিৎসা প্ৰচলিত আছিল যদিও সেইবোৰ পদ্ধতিয়ে মৃত্যুৰ হাৰ হ্ৰাস কৰাত সহায় কৰা নাছিল। ১৯১৩ চনত, ভিয়েন্না নামৰ এগৰাকী ব্ৰাজিলিয়ান চিকিৎসকে টাৰ্টাৰ এমেটিক (এণ্টিম'নাইল টাৰ্টৰেটৰ পটাছিয়াম নিমখ) অন্তঃশিৰা প্ৰয়োগৰ (intra-venous administration) দ্বাৰা ব্যাধিটোৰ দক্ষিণ আমেৰিকীয় ৰূপটোৰ চিকিৎসা কৰা বুলি জনাইছিল। ১৯১৫ চনত কলিকতাত লিঅ'নাৰ্ড ৰজাৰ্ছেও অনুৰূপ পদ্ধতি ব্যৱহাৰ কৰি কিছু পৰ্যায়লৈকে সুফল লাভ কৰিছিল। অৱশ্যে চিকিৎসকসকলে অনুধাৱন কৰিলে যে টাৰ্টাৰ এমেটিকৰ দীৰ্ঘকালীন প্ৰয়োগৰ কেতবোৰ অসুবিধাজনক দিশ আছে। এই কথাটো লক্ষ্য কৰি ব্ৰহ্মচাৰীয়ে টাৰ্টাৰ এমেটিকত পটাছিয়ামৰ পৰিৱৰ্তে এণ্টিমনাইল টাৰট্ৰেটৰ ছ'ডিয়াম নিমখ ব্যৱহাৰ কৰিলে। ইয়াৰ জৰিয়তে ব্ৰহ্মচাৰীয়ে পটাছিয়ামৰ অনাকাংক্ষিত পাৰ্শ্বক্ৰিয়া প্ৰতিহত কৰিব পাৰিব বুলি ভাবিছিল। ছডিয়াম এণ্টিমনাইল টাৰট্ৰেট ব্যৱহাৰ কৰি ব্ৰহ্মচাৰীয়ে সুফল নিশ্চয় পালে। পিছে পৰৱৰ্তী সময়ত ইয়াৰো এটা নেতিবাচক দিশ পোহৰলৈ আহিল। ছ'ডিয়াম নিমখ দীৰ্ঘদিনলৈ ব্যৱহাৰ কৰিলে কেতবোৰ অসুবিধা আছে। এই অসুবিধা আঁতৰ কৰিবলৈ ব্ৰহ্মচাৰীয়ে ধাতৱীয় এণ্টিমণিৰ গুড়ি ব্যৱহাৰ কৰিলে আৰু পৰৱৰ্তী সময়ত কলয়ডেল এণ্টিমণি ব্যৱহাৰ কৰিলে।\nএণ্টিমণিৰ এই দুয়োটা প্ৰকাৰেই ব্ৰহ্মচাৰীক সফলতা দিলে। কিন্তু দেখা গ'ল-ইহঁতৰো কিছুমান অসুবিধা আছে। তাৰে ভিতৰত প্ৰথমটো আছিল-অসহজ উপলব্ধতা। অৰ্থাৎ ইয়াক সহজে পোৱা নগৈছিল। দীঘলীয়া সময়ৰ বাবে ইয়াক সাঁচি ৰাখিব পৰা নগৈছিল। প্ৰস্তুতকৰণৰ পদ্ধতিটো বৰ কষ্টপূৰ্ণ আছিল। অন্তঃশিৰা প্ৰয়োগৰ প্ৰণালীটোও জটিলতাৰে ভৰা আছিল। এইবোৰ অসুবিধা নাইকিয়া কৰিবলৈ ব্ৰহ্মচাৰীয়ে কালা-আজাৰৰ চিকিৎসাৰ নিত্য-নতুন অন্বেষণ চলাই গ'ল। সেই সময়তে প'ল এৰলিখ (Paul Ehrlich) নামৰ জাৰ্মান চিকিৎসকজনে পেৰা-আৰচেনিলিক এচিডৰ এট'ক্সিল বা ছডিয়াম নিমখ ব্যৱহাৰ কৰি নিদ্ৰাজনিত অসুস্থতাৰ (Sleeping Sickness) চিকিৎসা কৰাত সফল হৈছিল। ব্ৰহ্মচাৰিয়ে এটক্সিলত থকা আৰ্চেনিকৰ পৰিৱৰ্তে এণ্টিমনি ব্যৱহাৰ কৰাৰ সিদ্ধান্ত ল'লে আৰু ক'লাজ্বৰৰ চিকিৎসাৰ বাবে ইয়াক প্ৰয়োগ কৰাৰ বিবেচনা কৰিলে। পৰ্যাবৃত্ত তালিকাত আৰ্ছেনিক আৰু এণ্টিমণি একেটা গ্ৰুপৰেই অন্তৰ্ভুক্ত। কিন্তু আৰ্চেনিকৰ বিষক্ৰিয়া আছে। ১৯১৯ চনৰ শেষৰফালে ব্ৰহ্মচাৰীয়ে ভাৰতীয় চিকিৎসা অনুদান আয়োগৰ পৰা এটা বিশেষ অনুদান লাভ কৰিলে। ব্ৰহ্মচাৰীয়ে কেম্পবেল চিকিৎসালয়ৰ এটা নিম্ন পৰ্যায়ৰ কোঠাতে থাকিয়েই নিজৰ গৱেষণা চলাই গ'ল। তেওঁৰ গৱেষণাগাৰত আনকি এটা বিজুলী বাঁতি, গেছ বাৰ্ণাৰো নাছিল। তেনে এক পৰিৱেশত কাম কৰিয়েই ব্ৰহ্মচাৰীয়ে ক'লা-জ্বৰবিনাশী কাৰ্যকৰী ঔষধটো প্ৰস্তুত কৰি উলিয়ালে। তেওঁ তাৰ নাম ৰাখিলে-ইউৰিয়া ষ্টিবামিন, যিটো হৈছে পেৰা-এমিন'-ফিনাইল ষ্টিবানিক এছিডৰ ইউৰিয়া নিমখ, (urea salt of para-amino-phenyl stibnic acid)। এই বিশেষ মুহূৰ্তটোৰ স্মৃতি সুঁৱৰি ব্ৰহ্মচাৰীয়ে পৰৱৰ্তী সময়ত কৈছিল যে-\n“I recall with joy that memorable night in the banished from India and other parts of the world where it occurs. That will be happiest and proudest day of my life if it falls to my lot to see it.”\nক'লাজ্বৰৰ নিৰ্মূলৰ ক্ষেত্ৰত ইউৰিয়া ষ্টিবামিনে বিপুল সফলতা দেখুৱালে। ১৯৩২ চনত ভাৰত চৰকাৰৰ দ্বাৰা নিযুক্তিপ্ৰাপ্ত ক'লাজ্বৰ আয়োগৰ সঞ্চালক কৰ্ণেল এইচ. ই. চৰ্টে কৈছিল: "আমি ইউৰিয়া ষ্টিবামিনক এক বিশিষ্ট সুৰক্ষিত আৰু নিৰ্ভৰযোগ্য ঔষধ হিচাপে পাইছিলোঁ আৰু সাত বছৰত আমি ক'লাজ্বৰৰ কেবা হাজাৰ গোচৰৰ চিকিৎসা কৰিছিলো আৰু চিকিৎসা কেন্দ্ৰত সহস্ৰাধিক চিকিৎসা কৰা দেখিছিলোঁ। "\nইউৰিয়া ষ্টিবামিনৰ উদ্ভাৱনৰ পাছত অসমত ক'লাজ্বৰত মৃত্যু হোৱা লোকৰ ক্ৰমহ্ৰাসমান সংখ্যা\nঅন্যান্য ৰোগৰ চিকিৎসা[সম্পাদনা কৰক]\nউপেন্দ্ৰনাথ ব্ৰহ্মচাৰীয়ে মেলেৰিয়া, ক'লা-পানীৰ জ্বৰ, চেৰেব্ৰোস্পাইনেল মেনিনজাইটিছ, ডায়েবেটিছ, ইনফ্লুয়েঞ্জা, লেপ্ৰ'ছি আৰু ছিফিলিছৰ ৰোগ নিৰ্মূলৰ ক্ষেত্ৰতো অৰিহণা আগবঢ়াইছিল। তেখেতে প্ৰায় ১৫০খন গৱেষণাপত্ৰ প্ৰকাশ কৰিছিল। কলিকতা আৰু ঢাকাত কোৱাৰ্টান জ্বৰ চিনাক্ত কৰা ব্ৰহ্মচাৰী প্ৰথমগৰাকী ব্যক্তি আছিল। এইটো ৰোগ অতি বিৰল আছিল।\nব্ৰহ্মচাৰীয়ে কেম্পবেল চিকিৎসালয়ত জীৱনৰ মূল্যৱান বিশটা বছৰ অতিবাহিত কৰে। ১৯২৩ চনত তেখেতে কলিকতাৰ মেডিকেল কলেজত অতিৰিক্ত চিকিৎসাবিদ হিচাপে নিযুক্ত হয়।\n১৯২৭ চনত মেডিকেল কলেজৰ পৰা অৱসৰ গ্ৰহণ কৰি ব্ৰহ্মচাৰীয়ে কাৰ্মাইকেল চিকিৎসা মহাবিদ্যালয়ত বিষুৱীয় ৰোগৰ অধ্যাপক হিচাপে যোগদান কৰে। তেখেতে ৰাষ্ট্ৰীয় চিকিৎসা প্ৰতিষ্ঠানতো বিষুৱীয় ৰোগৰ ভাৰপ্ৰাপ্ত হিচাপে কৰ্মৰত হৈছিল। কলিকতাৰ ইউনিভাৰ্ছিটি কলেজ অৱ ছায়েঞ্চত তেখেত জৈৱৰসায়নৰ মুৰব্বী আৰু বিশিষ্ট অধ্যাপকৰ পদমৰ্যাদা লাভ কৰিছিল।\nসামাজিক অৱদান[সম্পাদনা কৰক]\n১৯২৪ চনত ব্ৰহ্মচাৰীয়ে কলিকতাৰ কৰ্ণৱালিছ ষ্ট্ৰিটৰ স্বগৃহত এটা গৱেষণা প্ৰতিষ্ঠান প্ৰতিষ্ঠা কৰিছিল। তেখেতৰ পৰিচালনত এইটো কেন্দ্ৰই গৱেষণা আৰু নিৰ্মাণৰ ক্ষেত্ৰত সফলতা লভিবলৈ সক্ষম হৈছিল। পিছে ১৯৬৩ চনৰ পৰা এই প্ৰতিষ্ঠানটো নিষ্ক্ৰিয় হৈ পৰে।\nকলিকতাত এটা ৰক্ত বেংক খোলাত ব্ৰহ্মচাৰীয়ে বিশেষ ভূমিকা গ্ৰহণ কৰিছিল। বংগৰ ৰক্ত সঞ্চাৰ সেৱাৰ তেখেত অধ্যক্ষ আছিল। বংগীয় শাখাৰ ছেইণ্টজন এম্বুলেঞ্চ সংস্থাৰ তেখেত উপ-অধ্যক্ষ আৰু অধ্যক্ষ হিচাপে কাৰ্যনিৰ্বাহ কৰিছিল। বংগীয় শাখাৰ ভাৰতীয় ৰেড ক্ৰছ সমাজৰ পৰিচালনা বৰ্গতো তেখেত অধ্যক্ষৰ পদত উপৱিষ্ট হৈছিল। এইটো দিশত তেখেত আছিল প্ৰথমগৰাকী ভাৰতীয় অধ্যক্ষ। ব্ৰহ্মচাৰী বংগৰ চেনিটাৰী ব'ৰ্ডৰো সদস্য আৰু ভাৰতীয় সংগ্ৰহালয়ৰ ট্ৰাষ্টী পৰিষদৰ উপাধ্যক্ষ আছিল।\nব্ৰহ্মচাৰীয়ে বিভিন্ন অনুষ্ঠান আৰু গুৰুত্বপূৰ্ণ সামাজিক প্ৰতিষ্ঠানলৈ প্ৰভুত পৰিমাণে বৰঙনি আগবঢ়াইছিল। তাৰে ভিতৰত ভাৰতীয় ৰেড ক্ৰছ সমাজ, কলিকতাৰ ৰক্ত বেংক, কলিকতা বিশ্ববিদ্যালয়, যাদৱপুৰ টিউবাৰ কল'ছিছ ছেনেট'ৰিয়াম আদি প্ৰধান।\nউপেন্দ্ৰনাথ ব্ৰহ্মচাৰীয়ে লাভ কৰা গুৰুত্বপূৰ্ণ সন্মান আৰু স্বীকৃতিসমূহ হৈছে-\nকলিকতা বিশ্ববিদ্যালয়ৰ পৰা গ্ৰিফিথ স্মাৰক বঁটা\nস্কুল অৱ ট্ৰপিকেল মেডিছিন আৰু হাইজিয়েনৰ পৰা মিণ্টো পদক\nকেইশ্বৰ-ই-হিন্দ সোণৰ পদক\nবংগৰ এছিয়াটিক সমাজৰ ছাৰ উইলিয়াম জ'নছ পদক\nঅধ্যক্ষ, ইণ্ডিয়ান এছ'ছিয়েছন অৱ দ্য কাল্টিভেছন অৱ ছায়েঞ্চ\nঅধ্যক্ষ, জীৱবৈজ্ঞানিক ৰসায়নবিদৰ সমাজ\nঅধ্যক্ষ, আন্তৰ্জাতিক অণুজীৱবৈজ্ঞানিক কংগ্ৰেছৰ ভাৰতীয় সমিতি, পেৰিছ\nঅধ্যক্ষ, ভাৰতীয় বিজ্ঞান কংগ্ৰেছ\nসভ্য, ৰয়েল ছ'ছাইটি অৱ মেডিছিন, লণ্ডন\nসভ্য, ৰয়েল ছ'ছাইটি অৱ ট্ৰপিকেল মেডিচিন আৰু হাইজিন\nসভ্য, ভাৰতীয় বিজ্ঞানৰ ৰাষ্ট্ৰীয় প্ৰতিষ্ঠান (পৰৱৰ্তী সময়ত "ভাৰতীয় ৰাষ্ট্ৰীয় বিজ্ঞান একাডেমী" হিচাপে পৰিচিত)\nন'বেল বঁটালৈ মনোনয়ন[সম্পাদনা কৰক]\nক'লাজ্বৰৰ সংক্ৰমণ ৰোধৰ ক্ষেত্ৰত উপেন্দ্ৰনাথ ব্ৰহ্মচাৰীয়ে আগবঢ়োৱা অবিস্মৰণীয় অৱদানৰ প্ৰতি লক্ষ্য ৰাখি তেখেতৰ নামটো ১৯২৯ চনৰ ন'বেল বঁটাৰ দেহবিজ্ঞান আৰু ঔষধ শিতানলৈ মনোনীত কৰা হৈছিল। ১৯৪২ চনত দ্বিতীয়বাৰৰ বাবে তেখেত উক্ত বঁটাৰ বাবে মনোনীত হৈছিল। চিকিৎসা বিজ্ঞানৰ ন'বেলৰ বাবে মনোনয়ন লাভ কৰা তেখেত হৈছে প্ৰথমগৰাকী ভাৰতীয়।\nসাহিত্যিক কৰ্মত ব্ৰহ্মচাৰীৰ প্ৰসংগ[সম্পাদনা কৰক]\nসাহিত্য অকাডেমি বঁটাপ্ৰাপ্ত অসমীয়া সাহিত্যিক আৰু অসম সাহিত্য সভাৰ প্ৰাক্তন সভাপতি ড॰ ধ্ৰুৱজ্যোতি বৰাৰ দ্বাৰা ৰচিত ঐতিহাসিক-সামাজিক উপন্যাস আজাৰত চিকিৎসাবিদ উপেন্দ্ৰনাথ ব্ৰহ্মচাৰীৰ জীৱনগাথা, গৱেষণা, তেখেতৰ চিকিৎসা পদ্ধতি আৰু ইউৰিয়া ষ্টিবামিনৰ বিকাশ সম্বন্ধে বিস্তৰ বিৱৰণ পঢ়িবলৈ পোৱা যায়। গ্ৰন্থখন ২০১৭ চনৰ নৱেম্বৰ মাহত প্ৰকাশিত হৈছিল।\n↑ Singh, Rajinder; Roy, Syamal (1 March 2019). "U N Brahmachari: Scientific Achievements and Nomination for the Nobel Prize and the Fellowship of the Royal Society of London". Indian Journal of History of Science খণ্ড 54 (1). doi:10.16943/ijhs/2019/v54i1/49596.\n↑ "UPENDRANATH BRAHMACHARI". Department of Biotechnology, Ministry of Science and Technology. http://nobelprizeseries.in/tbis/brahmachari। আহৰণ কৰা হৈছে: 25 January 2021.\n↑ 3.0 3.1 3.2 3.3 3.4 3.5 3.6 3.7 3.8 3.9 "Brahmachari Upendra Nathmeuip". Vigyan Prasar, Govt. of India. https://vigyanprasar.gov.in/brahmachari-upendra-nath/। আহৰণ কৰা হৈছে: 25 January 2021.\n↑ "Vigyan Prasar website – Upendra Nath Brahamachari". http://www.vigyanprasar.gov.in/scientists/UNBrahmachari.htm.\n↑ "kala-azar". https://www.thefreedictionary.com/kala-azar। আহৰণ কৰা হৈছে: 26 January 2021.\n↑ "Kala-azar and Post–Kala-azar Dermal Leishmaniasis, Assam, India". NCBI. https://www.ncbi.nlm.nih.gov/pmc/articles/PMC3944866/। আহৰণ কৰা হৈছে: 26 January 2021.\n↑ 7.0 7.1 Gogoi, Angarika. "Saving Millions With His Work, This Unsung Doctor Almost Won India’s First Nobel in Medicine!".3Oct, 2019. TheBetterIndia. https://www.thebetterindia.com/198787/upendranath-brahmachari-kala-azhar-bengal-doctor-medicine-nobel-prize-india/। আহৰণ কৰা হৈছে: 26 January 2021.\n↑ 8.0 8.1 "Meet the scientist who almost got India its first Nobel Prize in Medicine in 1929 Read more at: https://yourstory.com/2017/12/indian-scientist-nobel-prize-medicine". Your Story. 21st Dec 2017. https://yourstory.com/2017/12/indian-scientist-nobel-prize-medicine। আহৰণ কৰা হৈছে: 26 January 2021.\n↑ "ৰোগ-অনুষংগ: “আজাৰ” উপন্যাসৰ এক অৱলোকন". প্ৰাঙ্গণ. https://prangon.in/rog-anusongo-ajar-obolokon/। আহৰণ কৰা হৈছে: 27 January 2021.\n↑ বৰা, ড॰ ধ্ৰুৱজ্যোতি (২০১৭). আজাৰ. প্ৰকাশক গুৱাহাটী: নৰ্থ ইষ্ট ফাউণ্ডেছন.\n"https://as.wikipedia.org/w/index.php?title=উপেন্দ্ৰনাথ_ব্ৰহ্মচাৰী&oldid=300674"ৰ পৰা অনা হৈছে\nএই পৃষ্ঠাখন ২৬ ছেপ্টেম্বৰ, ২০২১ তাৰিখে ০৭:৫৮ বজাত অন্তিম সংশোধন কৰা হৈছিল।


12.11.20 Morning Assame Murli Om Shanti BapDada Madhuban\n“মৰমৰ সন্তানসকল – পিতাই যি পঢ়ায়, সেয়া ভালদৰে পঢ়িলে 21 জন্মৰ কাৰণে উপাৰ্জনৰ উৎস হৈ যাব, সদায় সুখী হৈ যাবা”\nতোমালোক সন্তানসকলৰ অতীন্দ্ৰিয় সুখৰ গায়ন কিয় আছে?\nকিয়নো তোমালোক সন্তানসকলেহে এই সময়ত পিতাক জানা, তোমালোকেহে পিতাৰ দ্বাৰা সৃষ্টিৰ আদি মধ্য অন্তক জানিছা। এতিয়া তোমালোক সংগমত বেহদত থিয় হৈ আছা। এইটো জানা যে আমি এতিয়া এই খাৰুৱা প্ৰণালীৰ (সুঁতিৰ) পৰা অমৃতৰ মিঠা প্ৰণালীলৈ গৈ আছোঁ। আমাক স্বয়ং ভগৱানে পঢ়াই আছে, এনেকুৱা আনন্দ ব্ৰাহ্মণসকলৰহে থাকে সেইবাবে অতীন্দ্ৰিয় সুখ তোমালোকৰহে গায়ন কৰা হৈছে।\nআত্মিক বেহদৰ পিতাই আত্মিক বেহদৰ সন্তানসকলৰ প্ৰতি বুজাই আছে – অৰ্থাৎ নিজৰ মত শুনাই আছে। এইটোতো নিশ্চয় বুজি পোৱা যে আমি জীৱ আত্মা হওঁ। কিন্তু নিশ্চয়তো নিজক আত্মা বুলি কৰিব লাগে নহয় জানো। এয়া আমি কোনো নতুন স্কুলত নপঢ়োঁ। প্ৰত্যেক5হাজাৰ বছৰৰ পাচত পঢ়ি আহিছোঁ। বাবাই সোধে নহয় যে আগতে কেতিয়াবা পঢ়িছানে? তেতিয়া সকলোৱে কয় – প্ৰত্যেক5হাজাৰ বছৰৰ পাচত পুৰুষোত্তম সংগমযুগত বাবাৰ ওচৰলৈ আহোঁ। এইটোতো স্মৃতিত থাকে নহয় নে এইটোও পাহৰি যোৱা? বিদ্যাৰ্থীৰ স্কুলতো নিশ্চয় স্মৃতিত আহিব। লক্ষ্য-উদ্দেশ্যতো এটাই। যিসকল সন্তান হয় লাগিলে দুদিনীয়া সন্তানে হওঁক বা পুৰণা কিন্তু লক্ষ্য-উদ্দেশ্য এটাই। কাৰো ক্ষতি হ'ব নোৱাৰে। পঢ়াত উপাৰ্জন হয়। তেওঁলোকেও গ্ৰন্থ (শিখ ধৰ্ম গ্ৰন্থ) বহি পঢ়ি শুনায় তেতিয়া উপাৰ্জন হয়, ততালিকে শৰীৰ নিৰ্বাহৰ ব্যৱস্থা হৈ যাব। সাধু হ'ল এখন-দুখন শাস্ত্ৰ শুনালে, উপাৰ্জন হৈ যাব। এতিয়া এই সকলোবোৰ হ'ল উপাৰ্জনৰ পথ। প্ৰত্যেক কথাতে উপাৰ্জন হ’ব লাগে নহয় জানো। যদি পইচা আছে তেন্তে ক’ৰবাত ঘূৰি-ফুৰি আহা। তোমালোক সন্তানসকলে জানা - বাবাই আমাক বহুত ভালদৰে পঢ়ায় যাৰ দ্বাৰা 21 জন্মৰ উপাৰ্জন হয়। এই উপাৰ্জন এনেকুৱা যে আমি সদায় সুখী হৈ যাওঁ। কেতিয়াও বেমাৰ নহ’ব, সদায় অমৰ হৈ থাকিম। এইটো নিশ্চয় কৰিবলগীয়া হয়। এনেকুৱা নিশ্চয় ৰাখিলে তোমালোক উৎফুল্লিত হ’বা। নহ’লে কিবা নহয় কিবা কথাত শ্বাসৰুদ্ধ হৈ থাকিবা। ভিতৰি সোঁৱৰি থাকিব লাগে - আমি বেহদৰ পিতাৰ পৰা পঢ়ি আছোঁ। ভগৱানুবাচ - এয়াতো গীতা হয়। গীতাৰো যুগ আহে নহয় জানো। কেৱল পাহৰি গৈছে – এইটো হ’ল পঞ্চম যুগ। এই সংগম বহুত সৰু। বাস্তৱত এক চতুৰ্থাংশ বুলিও কোৱা নহয়। শতাংশত হিচাপ কৰিব পাৰা। সেয়াও আগলৈ গৈ পিতাই কৈ থাকিব। পিতাই কিছু শুনোৱাতোও নিৰ্ধাৰিত হৈ আছে নহয়। তোমালোক সকলো আত্মাত ভূমিকা নিৰ্ধাৰিত হৈ আছে যি পুনৰাবৃত্তি হৈ আছে। তোমালোকে যি শিকা সেয়াও পুনৰাবৃত্তি নহয় জানো। পুনৰাবৃত্তিৰ ৰহস্য তোমালোক সন্তানসকলে গম পাইছা। প্ৰতিটো খোজতে ভূমিকা সলনি হৈ গৈ আছে। এটা চেকেণ্ড আনটোৰ লগত নিমিলে। ওকনিৰ দৰে (ধীৰ গতিৰে) টিক্ টিক্ চলি থাকে। টিক্ হ'ল মানে চেকেণ্ড পাৰ হ’ল। তোমালোক এতিয়া বেহদত থিয় হৈ আছা। অন্য কোনো মনুষ্য মাত্ৰ বেহদত থিয় হৈ থকা নাই। কাৰো বেহদৰ অৰ্থাৎ আদি-মধ্য-অন্তৰ জ্ঞান নাই। এতিয়া তোমালোকে ভৱিষ্যতৰ বিষয়েও জানা। আমি নতুন সৃষ্টিলৈ গৈ আছোঁ। এয়া হ'ল সংগমযুগ, যাক অতিক্ৰম কৰিব লাগে। খাৰুৱা প্ৰণালী (সুঁতি) নহয় জানো। এয়া হৈছে মিঠা অমৃতৰ প্ৰণালী। সেয়া হৈছে বিষৰ। তোমালোক এতিয়া বিষৰ সাগৰৰ পৰা ক্ষীৰ সাগৰলৈ যোৱা। এয়া হ'ল বেহদৰ কথা। জগতত এই কথাবোৰ কোনেও নাজানে। নতুন কথা নহয় জানো। তোমালোকে এইটোও জানা যে ভগৱান কাক কোৱা হয়। তেওঁ কি ভূমিকা পালন কৰে। বিষয় বস্তুতো কোৱা, আহিলে আপোনালোকক পৰমপিতা পৰমাত্মাৰ জীৱন বৃত্তান্ত বুজাম। এনেয়েতো সন্তানে পিতাৰ জীৱন বৃত্তান্ত শুনায়। এইটো গতানুগতিক কথা। এওঁতো আকৌ পিতাসকলৰো পিতা নহয় জানো। তোমালোকৰ মাজতো পুৰুষাৰ্থৰ ক্ৰম অনুসৰি জানে। তোমালোকে এতিয়া যথাৰ্থ ৰীতিৰে পিতাৰ পৰিচয় দিব লাগে। তোমালোককো পিতাই দিছে সেইবাবেতো বুজোৱা অন্য কোনেওতো বেহদৰ পিতাক জানিব নোৱাৰে। তোমালোকেও সংগমতহে জানা। মনুষ্য মাত্ৰই দেৱতাই হওক বা শূদ্ৰই হওক, পুণ্য আত্মা হওক, পাপ আত্মা হওক, কোনেও নাজানে কেৱল তোমালোক ব্ৰাহ্মণসকলে যিসকল সংগমযুগত আছা, তোমালোকেহে জানি আছা। গতিকে তোমালোক সন্তানসকল কিমান আনন্দিত হোৱা উচিত। সেইবাবেতো গায়নো আছে - অতিন্দ্ৰীয় সুখৰ বিষয়ে সুধিব বিচৰা যদি গোপ-গোপীসকলক সোধা।\nবাবা পিতাও হয়, শিক্ষকো, সৎগুৰুও হয়, ‘পৰম’ শব্দটি নিশ্চয় উল্লেখ কৰিব লাগে। কেতিয়াবা কেতিয়াবা সন্তানে পাহৰি যায়। এই সকলোবোৰ কথা সন্তানসকলৰ বুদ্ধিত থকা উচিত। শিৱবাবাৰ মহিমাত এই শব্দটি নিশ্চয় উল্লেখ কৰিব লাগে। তোমালোকৰ বাহিৰে অন্য কোনেও নাজানেই। তোমালোকে যদি বুজাব পাৰা তেন্তে তোমালোকৰ বিজয় নহ’ল জানো। তোমালোকে জানা বেহদৰ পিতা সকলোৰে শিক্ষক, সকলোৰে সৎগতি দাতা হয়। বেহদৰ সুখ, বেহদৰ জ্ঞান দিওতা হয়। তথাপি এনেকুৱা পিতাক পাহৰি যোৱা। মায়া কিমান সমৰ্থ (শক্তিশালী)। ঈশ্বৰকতো সমৰ্থ বুলি কয় কিন্তু মায়াও কম নহয়। তোমালোক সন্তানসকলে এতিয়া সঠিককৈ জানা - ইয়াৰতো নামেই ৰখা হৈছে ৰাৱণ। ৰাম ৰাজ্য আৰু ৰাৱণ ৰাজ্য। ইয়াৰ ওপৰতো সঠিককৈ বুজাব লাগে। ৰাম ৰাজ্য আছে যেতিয়া নিশ্চয় ৰাৱণ ৰাজ্যও আছে। সদায় ৰাম ৰাজ্যতো হ’ব নোৱাৰে। ৰাম ৰাজ্য, শ্ৰীকৃষ্ণৰ ৰাজ্য কোনে স্থাপনা কৰে, এয়া বেহদৰ পিতাই বহি বুজায়। তোমালোকে ভাৰত খণ্ডৰ বহুত মহিমা কৰা উচিত। ভাৰত সঁচা খণ্ড আছিল, কিমান মহিমা আছিল। গঢ়োঁতাজন পিতাই হয়। তোমালোকৰ পিতাৰ প্ৰতি কিমান মৰম আছে। লক্ষ্য-উদ্দেশ্য বুদ্ধিত আছে। এইটোও জানা যে আমাৰ বিদ্যাৰ্থীসকলৰ পঢ়াৰ প্ৰতি নিচা থাকিব লাগে। চৰিত্ৰৰ প্ৰতিও খেয়াল থাকিব লাগে। বিবেকে কয় যিহেতু এয়া ঈশ্বৰীয় পঢ়া গতিকে এদিনো পঢ়া খতি কৰিব নালাগে আৰু শিক্ষক অহাৰ পাচত পলমকৈও আহিব নালাগে। শিক্ষক আহি পোৱাৰ পাচত অহা এয়াও অসন্মান কৰা হয়। স্কুলতো পলমকৈ আহিলে শিক্ষকে বাহিৰত থিয় কৰাই থয়। (ব্ৰহ্মা) বাবাই নিজৰ শিশুকালৰ উদাহৰণো দিয়ে। আমাৰ শিক্ষকতো বহুত কাঢ়া আছিল। ভিতৰলৈ আহিবই দিয়া নাছিল। ইয়াততো বহুত আছে যি পলমকৈ আহে। সেৱা কৰা সু-সন্তান নিশ্চয় পিতাৰ প্ৰিয় হয় নহয় জানো। এতিয়া তোমালোকে বুজি পোৱা - আদি সনাতন দেৱী-দেৱতা ধৰ্মতো এইটো আছিল। এওঁলোকৰ ধৰ্ম কেতিয়া প্ৰতিষ্ঠা হ’ল। অলপো কাৰো বুদ্ধিত নাই। তোমালোকৰ বুদ্ধিৰ পৰাও ঘনে ঘনে পিচলি যায়। তোমালোকে এতিয়া দেৱী-দেৱতা হ’বলৈ পুৰুষাৰ্থ কৰি আছা। কোনে পঢ়াই আছে? স্বয়ং পৰমপিতা পৰমাত্মাই। তোমালোকে বুজি পোৱা আমাৰ এয়া ব্ৰাহ্মণ কুল হয়। ৰাজবংশ নাথাকে। এয়া হ'ল সৰ্বোত্তম ব্ৰাহ্মণ কুল। পিতাও সৰ্বোত্তম নহয় জানো। উচ্চতকৈও উচ্চ হয় তেন্তে নিশ্চয় তেওঁৰ আমদানিও উচ্চ হ'ব। তেওঁকেই শ্ৰী শ্ৰী বুলি কয়। তোমালোককো শ্ৰেষ্ঠ কৰি তোলে। তোমালোক সন্তানসকলেহে জানা যে আমাক শ্ৰেষ্ঠ কৰি গঢ়ি তোলোঁতাজন কোন? অন্য কোনেও একোৱে বুজি নাপায়। তোমালোকে ক’বা - আমাৰ পিতা, পিতাও হয়, শিক্ষকো হয়, সৎগুৰুও হয়, আমাক পঢ়াই আছে। আমি আত্মা হওঁ। আমাক আত্মাসকলক পিতাই সোঁৱৰাই দিছে। তোমালোক মোৰ সন্তান হোৱা। ভাই ভাই হোৱা। পিতাক স্মৰণো কৰে। ভাবে তেওঁ নিৰাকাৰী পিতা গতিকে আত্মাকো নিৰাকাৰী বুলিয়ে ক’ব। আত্মাইহে এটা শৰীৰ ত্যাগ কৰি আন এটা লয়। আকৌ ভূমিকা পালন কৰে। মনুষ্যই আকৌ আত্মাৰ সলনি নিজক শৰীৰ বুলি বুজি লয়। মই আত্মা হওঁ, এইটো পাহৰি যায়। মই কেতিয়াও নাপাহৰোঁ। তোমালোক আত্মাসকল হৈছা শালগ্ৰাম। মই হৈছোঁ পৰমপিতা মানে পৰম আত্মা। তেওঁৰ ওপৰত কোনো দ্বিতীয় নাম নাই। সেই পৰম আত্মাৰ নাম হ'ল শিৱ। তোমালোকো এনেকুৱাই হোৱা আত্মা কিন্তু তোমালোক সকলো শালগ্ৰাম। শিৱৰ মন্দিৰত যোৱা, তাতো শালগ্ৰাম বহুত ৰাখে। শিৱৰ পূজা কৰিলে তেতিয়া শালগ্ৰামৰো লগতে পূজা কৰে নহয়। সেইবাবে বাবাই বুজাইছিল তোমালোকৰ শৰীৰ আৰু আত্মা দুয়োটাৰে পূজা হয়। মোৰতো কেৱল আত্মাৰহে পূজা হয়। শৰীৰ নায়েই। তোমালোক কিমান উচ্চ হোৱা। বাবাতো আনন্দিত হয়। পিতা দুখীয়া হয়, সন্তানে পঢ়ি কিমান আগবাঢ়ি যায়। কিহৰ পৰা কি হৈ যায়। পিতায়ো জানে তোমালোক কিমান উচ্চ আছিলা। এতিয়া কিমান মাউৰা হৈ গ'লা, পিতাকে চিনি নাপায়। এতিয়া তোমালোক পিতাৰ হৈছা গতিকে গোটেই বিশ্বৰ মালিক হৈ যোৱা।\nপিতাই কয় - মোক কোৱাই – স্বৰ্গীয় ঈশ্বৰ পিতা। এয়াও তোমালোকে জানা এতিয়া স্বৰ্গৰ স্থাপনা হৈ আছে। তাত কি কি থাকিব - এয়া তোমালোকৰ বাহিৰে আৰু অন্য কাৰো বুদ্ধিত নাই। তোমালোকৰ বুদ্ধিত আছে যে আমি বিশ্বৰ মালিক আছিলোঁ, এতিয়া হৈ আছোঁ। প্ৰজায়ো এনেকৈ ক’ব নহয় যে আমি মালিক। এইবোৰ কথা তোমালোক সন্তানসকলৰহে বুদ্ধিত আছে গতিকে আনন্দিত হৈ থাকিব নালাগে জানো! এই কথাবোৰ শুনি আকৌ আনকো শুনাব লাগে, সেইবাবে সেৱাকেন্দ্ৰ বা সংগ্ৰহালয় খুলি থাকে। যি কল্প পূৰ্বে হৈছিল সেয়াই হৈ থাকিব। সংগ্ৰহালয় সেৱাকেন্দ্ৰ আদিৰ কাৰণে তোমালোকক বহুত প্ৰস্তাৱ দিব, তেতিয়া বহুত ওলাই আহিব। সকলোৰে হাড় নৰম হৈ গৈ থাকে। তোমালোকে এতিয়া গোটেই জগতৰ হাড় নৰম কৰি দিয়া। তোমালোকৰ যোগত কিমান প্ৰবল শক্তি আছে। পিতাই কয় - তোমালোকৰ বহুত শক্তি আছে। তোমালোকে ভোজন যোগত থাকি ৰান্ধিলে, খুৱালে তেতিয়া বুদ্ধি এইফালে আকৰ্ষিত কৰিব। ভক্তি মাৰ্গততো গুৰুসকলৰ উচ্ছিষ্টও খায়। তোমালোক সন্তানসকলে বুজি পোৱা ভক্তি মাৰ্গৰ বিস্তাৰতো বহুত, তাৰ বৰ্ণনা কৰিব নোৱাৰি। এয়া বীজ সেয়া বৃক্ষ। বীজৰ বৰ্ণনা কৰিব পাৰি। বাকী কাৰোবাক যদি কোৱা বৃক্ষৰ পাত গণনা কৰা তেন্তে গণিব নোৱাৰিব। অনেক পাত থাকে। বীজততো পাতৰ লক্ষণ দেখা পোৱা নাযায়। আচৰিত নহয়নে। ইয়াকো প্ৰকৃতি বুলি কোৱা হ’ব। জীৱ-জন্তু কিমান আশ্চৰ্যজনক। অনেক প্ৰকাৰৰ পোক আছে, কেনেকৈ জন্ম হয়, বহুত আচৰিত নাটক হয়, ইয়াক কোৱাই হয় প্ৰকৃতি। এয়াও ৰচি থোৱা খেল। সত্যযুগত কি কি দেখিবা। সেয়াও নতুন বস্তুৱেই হ’ব, সকলোবোৰ নতুন হয়। ময়ূৰৰ কাৰণেতো বাবাই বুজাইছে ময়ূৰক ভাৰতৰ জাতীয় চৰাই বুলি কয় কিয়নো শ্ৰীকৃষ্ণৰ মুকুটত ময়ূৰৰ পাখি দেখুৱায়। ময়ূৰ আৰু ময়ূৰী অতি সুন্দৰ হয়। চকুৰ পানীৰে গৰ্ভৱতী হয়, সেয়েহে জাতীয় চৰাই বুলি কয়। এনেকুৱা সুন্দৰ পক্ষী বিলাতৰ ফালেও দেখা পোৱা যায়। এতিয়া তোমালোক সন্তানসকলক গোটেই সৃষ্টিৰ আদি-মধ্য-অন্তৰ ৰহস্য বুজাইছে যাক অন্য কোনেও নাজানে। কোৱা, আমি আপোনালোকক পৰমপিতা পৰমাত্মাৰ জীৱন বৃত্তান্ত শুনাওঁ। ৰচয়িতা হয় যেতিয়া নিশ্চয় তেওঁৰ ৰচনাও থাকিব। তাৰ ইতিহাস-বুৰঞ্জী আমি জানোঁ। উচ্চতকৈও উচ্চ বেহদৰ পিতাৰ কি ভূমিকা এয়া আমি জানোঁ। জগতৰ লোকেতো একোৱে নাজানে। এইখন বহুত ছিঃ ছিঃ সৃষ্টি। এইসময়ত সুন্দৰ হ'লেও অসুবিধা। কন্যাসকলক চোৱা কেনেকৈ পলুৱাই লৈ যায়। তোমালোক সন্তানসকলৰ এই বিকাৰী সৃষ্টিৰ প্ৰতি ঘৃণা জন্মিব লাগে। এইখন ছিঃ ছিঃ সৃষ্টি, ছিঃ ছিঃ শৰীৰ। আমিতো এতিয়া পিতাক স্মৰণ কৰি নিজৰ আত্মাক পবিত্ৰ কৰি তুলিব লাগে। আমি সতোপ্ৰধান আছিলোঁ, সুখী আছিলোঁ। এতিয়া তমোপ্ৰধান হোৱাৰ কাৰণে দুখী হৈছোঁ পুনৰ সতোপ্ৰধান হ'ব লাগে। তোমালোকে বিচৰা আমি পতিতৰ পৰা পাৱন হওঁ। যদিও গায়নো কৰে যে পতিত-পাৱন কিন্তু অপৱিত্ৰতাৰ প্ৰতি অলপো ঘৃণা নজন্মে। তোমালোক সন্তানসকলে বুজি পোৱা - এইখন ছিঃ ছিঃ সৃষ্টি। নতুন সৃষ্টিত আমি শৰীৰো গুল গুল (ফুলৰ দৰে; পবিত্ৰ) পাম। আমি এতিয়া অমৰপুৰীৰ মালিক হৈ আছোঁ। তোমালোক সন্তানসকল সদায় আনন্দিত, হৰ্ষিতমুখৰ হৈ থাকিব লাগে। তোমালোক বহুত মিঠা সন্তান হোৱা। পিতাই5হাজাৰ বছৰৰ পাচত সেইসকল সন্তানৰ সৈতে মিলিত হয়। তেন্তে নিশ্চয় আনন্দিত হ'ব নহয় জানো। মই পুনৰ সন্তানসকলক লগ কৰিবলৈ আহিছোঁ। ভালবাৰু!\n(1) আমি ঈশ্বৰীয় বিদ্যাৰ্থী হওঁ, সেইবাবে পঢ়াৰ প্ৰতিও নিচা থাকিব লাগে আৰু নিজৰ চৰিত্ৰৰ প্ৰতিও ধ্যান ৰাখিব লাগে। এদিনো পঢ়া খতি কৰিব নালাগে। পলমকৈ শ্ৰেণীত প্ৰৱেশ কৰি শিক্ষকক অপমান কৰিব নালাগে।\n(2) এই বিকাৰী ছিঃ ছিঃ জগতৰ প্ৰতি ঘৃণাৰ ভাৱ ৰাখিব লাগে, পিতাৰ স্মৃতিৰে নিজ আত্মাক পবিত্ৰ সতোপ্ৰধান কৰি তোলাৰ পুৰুষাৰ্থ কৰিব লাগে। সদায় আনন্দিত, হৰ্ষিতমুখৰ হৈ থাকিব লাগে।\nঅন্তঃবাহক শৰীৰৰ দ্বাৰা সেৱা কৰোঁতা কৰ্মবন্ধন মুক্ত ‘ডবল লাইট’ হোৱা\nযিদৰে স্থূল শৰীৰৰ দ্বাৰা সাকাৰী ঈশ্বৰীয় সেৱাত ব্যস্ত থাকা তেনেকৈ নিজৰ আকাৰী শৰীৰৰ দ্বাৰা অন্তঃবাহক সেৱাও লগতে কৰিব লাগে। যিদৰে ব্ৰহ্মাৰ দ্বাৰা স্থাপনাৰ বৃদ্ধি হ’ল সেইদৰে এতিয়া তোমালোকৰ সূক্ষ্ম শৰীৰৰ দ্বাৰা, শিৱশক্তিৰ যুগ্ম ৰূপৰ সাক্ষাৎকাৰৰ দ্বাৰা সাক্ষাৎকাৰ আৰু বাৰ্তা পোৱাৰ কাৰ্য হ'ব। কিন্তু এই সেৱাৰ কাৰণে কর্ম কৰিও যিকোনো কর্মবন্ধনৰ পৰা মুক্ত সদায় ‘ডবল লাইট’ ৰূপত থাকা।\nমানৰ ত্যাগত সকলোৰে মাননীয় হোৱাৰ ভাগ্য সমাহিত হৈ আছে।


Model code of conduct :মুখ্যমন্ত্ৰীৰ বিৰুদ্ধে নিৰ্বাচনী আচৰণ বিধি ভংগৰ অভিযোগ\nModel code of conduct :মুখ্যমন্ত্ৰী হিমন্ত বিশ্ব শৰ্মাৰ বিৰুদ্ধে নিৰ্বাচনী আচৰণ বিধি ভংগৰ গুৰুতৰ অভিযোগ\nপ্ৰত্যেক নিৰ্বাচনী প্ৰচাৰত নিৰ্বাচনী আচৰণ বিধি উলংঘা কৰিছে মুখ্যমন্ত্ৰীয়ে নিজেই!\nথাওৰা আৰু মৰিয়নি সমষ্টিৰ নিৰ্বাচনী সভাত মুখ্যমন্ত্রী হিমন্ত বিশ্ব শৰ্মাৰ বিৰুদ্ধে নিৰ্বাচনী আচৰণ বিধি ভংগৰ অভিযোগ কৰিলে অসম প্ৰদেশ কংগ্ৰেছ কমিটিয়ে।\nসেয়েহে, নিৰ্বাচনী আয়োগলৈ এই বিষয়ত স্মাৰক পত্ৰ প্ৰদান কৰিছে প্ৰদেশ কংগ্রেছে।\nউল্লেখযোগ্য যে, মৰিয়নিত প্ৰতিখন চাহ বাগিচাত ১কোটি টকা দিয়াৰ ঘোষণা কৰিছিল মুখ্যমন্ত্রীয়ে।\nথাওৰাত মেডিকেল কলেজ আৰু দলং নিৰ্মাণৰ কথাও ঘোষণা কৰিছিল । ভৱানীপুৰত হিতাধিকাৰীক ৰাজহুৱা সভাত আবাস গৃহ নিৰ্মাণৰ কথা ঘোষণা কৰিছিল ।\nকংগ্ৰেছৰ মতে “মৰিয়নি সমষ্টিৰ এখন নিৰ্বাচনী প্ৰচাৰ সভাত সমষ্টিটোৰ অন্তৰ্গত ৪০ খন চাহ বাগিচাৰ বাবে কেতবোৰ ঘোষণা কৰিছে। ৪০ খন বাগিচাৰ প্ৰতিখন বাগিচাৰ বাবে ১ কোটি টকাৰ পেকেজেৰে সৰ্বমুঠ ৪০ কোটি টকা আবন্টনেৰে চাহ বাগিচা সমূহৰ পথ উন্নয়নৰ ঘোষণা কৰিছে।\n“তেখেতে এইটোও প্ৰতিশ্ৰুতি দিছে যে উক্ত চাহ বাগিচা সমূহ জল জীৱন মিছনৰ অধীনলৈ আনি পানী যোগানৰ ব্যৱস্থা কৰি দিব। ডঃ শৰ্মাই ঘোষণা কৰিছে যে চাহ বাগিচাত ১০ খন নতুন উচ্চ বিদ্যালয় নিৰ্মাণ কৰিব।\nডঃ শৰ্মাই লগতে প্ৰতিশ্ৰুতি দিছে যে চাহ বাগিচাৰ আত্ম সহায়ক গোট আৰু চাহ বাগিচাৰ মহিলা শ্ৰমিক সকলক আৰ্থিক সাহায্য আগবঢ়াব।\nলগতে তেখেতে এইটোও ঘোষণা কৰিছে যে অসংগঠিত চাহ শ্ৰমিক সকলক MGNREGA আঁচনিৰ অন্তৰ্ভুক্ত কৰি MGNREGA ৰ কাৰ্ড দিয়া হ’ব। চিকিৎসা মহাবিদ্যালয় সমূহত ৰোগীৰ পৰিচাৰক সকলৰ থকা ব্যৱস্থাৰ বাবে গেষ্ট হাউচ নিৰ্মাণ কৰা হ’ব।” স্মাৰক পত্ৰত উল্লেখ কৰে প্ৰদেশ কংগ্ৰেছে।\nইয়াৰোপৰি, ভৱানীপুৰ সমষ্টিৰ এখন নিৰ্বাচনী সভাত এগৰাকী ব্যক্তিলৈ আঙুলিয়াই তেওঁক PMAY আঁচনিৰ গৃহ দিয়া হব বুলি মুখ্যমন্ত্ৰীয়ে ঘোষণা কৰিছিল।\nLatest news : Assam youth missing: বহিঃৰাজ্যলৈ কাম বিচাৰি গৈ সন্ধানহীন লাওখোৱাৰ যুৱক\nআমি সকলোৱে জানো যে সামাজিক-অৰ্থনৈতিক দিশৰ ওপৰত ভিত্তি কৰি পঞ্চায়তৰ অধীনৰ গাঁও সভাৰ অনুমোদন অনুসৰি প্ৰাপ্য সকলো ব্যক্তিকে PMAY আঁচনিৰ গৃহ নিৰ্মাণ কৰি দিয়াটো চৰকাৰ খনৰ নিয়ম।\nমুখ্যমন্ত্ৰী গৰাকীয়ে এনেয়ে যিকোনো ব্যক্তিক গৃহ দিয়াৰ বাবে অনুমোদন দিব নোৱাৰে। এনেকুৱা ক্ষেত্ৰত মুখ্যমন্ত্ৰী গৰাকীয়ে চৰকাৰী নিয়ম উলংঘা কৰিব নোৱাৰে। তেখেতে মানুহৰ বিশ্বাস আদায় কৰাৰ স্বাৰ্থত নিৰ্বাচনী বিধি উলংঘা কৰি যাকে তাকে ঘৰ দিম বুলি কৈ নিজৰ এক বিশেষ ভাৱমূৰ্তি তৈয়াৰ কৰিব বিচাৰিছে।\nথাওৰা সমষ্টিৰ ৫ খন নিৰ্বাচনী সভাত ডঃ হিমন্ত বিশ্ব শৰ্মাই চিকিৎসা মহাবিদ্যালয় এখন নিৰ্মাণ কৰাৰ ঘোষণা কৰিছে আৰু দুখন নদীৰ ওপৰত দুখন দলং নিৰ্মাণৰ ঘোষণা কৰি নিৰ্বাচনী বিধি উলংঘা কৰিছে।\nমুখ্যমন্ত্ৰী গৰাকীয়ে নিৰ্বাচনী সভা সমূহত বাৰে বাৰে মন্তব্য ৰাখি আহিছে যে এটা বিধানসভা সমষ্টিৰ উন্নতিৰ বাবে বিধায়ক জন শাসকীয় পক্ষৰ হোৱাটো জৰুৰী।\nতেখেতে লগতে ঘোষণা কৰিছে যে বিৰোধী দলৰ যদি কোনোবা বিধায়কে বিজেপি দলত যোগদান কৰে তেন্তে সেই নির্দিষ্ট সমষ্টিৰ উন্নয়নৰ বাবে ২০০০ কৌটি টকীয়া পেকেজ দিয়া হ’ব। সুশান্ত বুঢ়াগোহাঁই ডাঙৰীয়াই কংগ্রেছৰ দলৰ প্ৰাৰ্থী হিচাপে যোৱা নিৰ্বাচনত জয় হোৱাৰ পিছত কংগ্রেছ দলৰ পৰা পদত্যাগ কৰি এইবাৰ বিজেপি প্ৰাৰ্থী হিচাপে উপ নিৰ্বাচনত অৱতীৰ্ণ হৈছে।\nLatest news : Matchboxes will be costlier: ১৪ বছৰৰ পিছত ১ ডিচেম্বৰৰ পৰা দাম বৃদ্ধি পাব দিয়াচলাইৰো, কিমান হব দাম?\nযিহেতু সুশান্ত বুঢ়াগোহাঁই ডাঙৰীয়াই বিৰোধী দলৰ পৰা শাসকীয় দলত যোগদান কৰিছে অনাগত দিনত সমষ্টিটোৰ উন্নয়ন অধিক কৰিব পাৰিব বুলি মন্তব্য ৰাখে। এইটোৱেই দেশৰ সংবিধান সম্পূৰ্ণৰূপে উলংঘা কৰিছে।\nএগৰাকী বিধায়ক শাসকীয় দল নতুবা বিৰোধী দলৰ নহওক কিয় তেখেত সকলৰ সমষ্টি উন্নয়নৰ পুঁজি আবন্টন পোৱাটো অধিকাৰ। তেখেত সকলৰ প্ৰাপ্য কোনেও বাধা দি ৰাখিব নোৱাৰে।\nমুখ্যমন্ত্ৰী গৰাকীয়ে স্পষ্টকৈ কৈছে যে শাসকীয় দলত নাথাকিলে কোনো বিধায়কে সমষ্টিৰ উন্নয়ন কৰিব নোৱাৰে।\nইয়াৰ দ্বাৰা মুখ্যমন্ত্ৰী গৰাকীয়ে জনসাধাৰণক মুকলিকৈ সকীয়াই দিছে যে যদিহে তেওঁলোকে শাসকীয় দলৰ প্ৰাৰ্থীক ভোট নিদিয়ে, তেওঁলোক সকলো চৰকাৰী আঁচনিৰ পৰা বঞ্চিত হ’ব। এক এনেকুৱা মানসিকতা তৈয়াৰ কৰিব বিচাৰিছে যে অনাগত ভৱিষ্যতত বিৰোধীৰ ভূমিকা নোহোৱা কৰি দেশৰ সংবিধান একেবাৰে ধ্বংস কৰি পেলাব। এনেকৈয়ে বিৰোধীৰ ভূমিকাত নস্যাৎ কৰি একানায়ত্ববাদ প্ৰতিষ্ঠা কৰিব বিচাৰিছে আৰু ভাৰতবর্ষৰ গণতন্ত্ৰ বিপদাপন্ন কৰি তুলিব বিচাৰিছে।\nওপৰত উল্লেখ কৰা বিষয় কেইটাই স্পষ্ট কৰিছে যে মুখ্যমন্ত্ৰী গৰাকীয়ে ভাৰতীয় সংসদীয় ব্যৱস্থা, ভাৰতীয় নিৰ্বাচনী ব্যৱস্থা আৰু ভাৰতবৰ্ষৰ সংবিধানৰ সন্মান লাঘৱ কৰিছে। এনেকুৱা বক্তব্য এগৰাকী মুখ্যমন্ত্ৰীৰ মুখত কেতিয়াও শোভা নাপায়, কাৰণ কেৱল তেখেতক ভোট দি জয়ী কৰা সকলৰ মুখ্যমন্ত্ৰী নহয়, তেখেত সমগ্ৰ অসমৰ জনসাধাৰণৰ মুখ্যমন্ত্ৰী।\nকংগ্ৰেছৰ মতে “ৰাজ্যখনৰ সাংবিধানিক মুৰব্বীৰ পদত অধিষ্ঠিত মুখ্যমন্ত্ৰী গৰাকীৰ এই বক্তব্য সমূহে সংবিধান প্ৰদত্ত নীতি-নিয়মক চূড়ান্ত অসন্মান, অৱজ্ঞা আৰু উপেক্ষা কৰিছে।\nনিৰ্বাচনী বিধি উলংঘা কৰি মুখ্যমন্ত্ৰী ডঃ হিমন্ত বিশ্ব শৰ্মাই দাঙি ধৰা মন্তব্যক অসম প্ৰদেশ কংগ্রেছ কমিটিয়ে তীব্ৰ গৰিহণা দিছে।\nAlso read : বৃক্কৰ জটিল ৰোগত আক্রান্ত অনাতাঁৰ শিল্পী কাকজানৰ থুনুমনি দত্ত; সহায়ৰ আহ্বান পৰিয়ালৰ\nঅসম প্ৰদেশ কংগ্রেছ কমিটিয়ে দাবী জনাই কয় “নিৰ্বাচনী আয়োগে নিৰ্বাচনী বিধি উলংঘা কৰাৰ অপৰাধত বিহীত ব্যৱস্থা গ্ৰহণ কৰিব লাগে আৰু উপনিৰ্বাচনলৈ বাকী থকা দিন সমূহত নিৰ্বাচনী প্ৰচাৰৰ ক্ষেত্ৰত মুখ্যমন্ত্ৰী ডঃ হিমন্ত বিশ্ব শৰ্মাৰ বিৰুদ্ধে নিষেধাজ্ঞা জাৰি কৰিব লাগে। “\nঅসম প্ৰদেশ কংগ্রেছ কমিটিয়ে আশা কৰে যে, যিহেতু মহামান্য নিৰ্বাচনী আয়োগ এক সম্পূৰ্ণ স্বতন্ত্ৰ আৰু নিৰপেক্ষ ব্যৱস্থা আৰু এই ব্যৱস্থাই ভাৰতবৰ্ষই গৌৰৱেৰে প্ৰতিষ্ঠিত হৈ থাকিবলৈ দেশৰ সাংবিধানিক প্ৰমূল্য ৰক্ষা কৰিব আৰু নিৰ্বাচনী বিধি উলংঘা কৰা কাৰ্যৰ ওপৰত বিহীত ব্যৱস্থা গ্ৰহণ কৰিব।\nকংগ্ৰেছৰ মতে “এই ঘোষণা নিৰ্বাচনী আচৰণ বিধিৰ পৰিপন্থী।\nপ্ৰশ্ন হয় “ব্যৱস্থা গ্ৰহণ হ’ব নে মুখ্যমন্ত্ৰীৰ বিৰুদ্ধে? সাহস হ’ব নে নিৰ্বাচন আয়োগৰ?


যৌৱনে আমনি কৰে (চলচ্চিত্ৰ) - অসমীয়া ৱিকিপিডিয়া\n(যৌৱনে আমনি কৰেৰ পৰা পুনঃনিৰ্দেশিত)\n১৯৯৮ filmসাঁচ:SHORTDESC:১৯৯৮ film\nযৌৱনে আমনি কৰে\nJoubane Amoni Kore\n'যৌৱনে আমনি কৰে' ছবিত অঙ্কুৰ বিষয়া আৰু বৰ্ণালী পূজাৰী\nঅঞ্জন কলিতা, অচ্যুৎ কুমাৰ ভাগৱতী\nযৌৱনে আমনি কৰে (ইংৰাজী: Joubane Amoni Kore) ১৯৯৮ত মুক্তি পোৱা, অশোক কুমাৰ বিষয়া পৰিচালিত আৰু প্ৰযোজিত এখন ৰঙীন অসমীয়া ছবি। বহুদিন ধৰি অসমীয়া ছবি জগতত চলা এক মণ্ডাৱস্থাৰ অন্তত এই ছবিখন অতি জনপ্ৰিয় হৈছিল আৰু অসমীয়া দৰ্শকসকলক অসমীয়া ছবিৰ প্ৰতি আগ্ৰহী কৰি তুলিছিল। ছবিৰ নামটো পৰিচালক-প্ৰযোজক অশোক বিষয়াৰ পিতৃ ক্ষীৰদাকান্ত বিষয়াই লাচিত বৰফুকন ছবিৰ বাবে লিখা 'আবেগৰ বোকোচা বব মই নোৱাৰো, যৌৱনে আমনি কৰে' শীৰ্ষক এটা গীতৰ পৰা লোৱা হৈছিল আৰু এই গীতটো পুনঃৰেকৰ্ডিং কৰি এই ছবিখনত টাইটেল চং হিচাপে ব্যৱহাৰ কৰা হৈছিল। অশ্লীল নামকৰণ কৰা বুলি ছবিৰ নামটোক লৈ ছবিখনৰ নিৰ্মাণৰ সময়ত এক বিতৰ্ক হৈছিল। অশোক কুমাৰ বিষয়াই এটা টিভি সাক্ষাৎকাৰত কৈছিল যে এই বিতৰ্ক চলাত প্ৰযোজকপক্ষও পৰিকল্পিতভাৱে জড়িত হৈ পৰিছিল।\nমালতী নামৰ এজনী দুখীয়া তিৰোতাৰ বদান্যতাত চহৰত থাকি পঢ়া-শুনা কৰা দীপুৱে ধনীঘৰৰ জীয়ৰী মানসীক বিয়া কৰায়। তেওঁলোকৰ এজনীয়ে ছোৱালী পূজা। পূজা কলেজ পালে আৰু ঘটনাক্ৰমে সেই কলেজতে পঢ়িবলৈ অহা মালতীৰ পুতেক অঙ্কুৰৰ সৈতে তাইৰ প্ৰেম হ'ল। কিন্তু পূজাক ভাল পাব বিচৰা আন এজনৰ সৈতে অঙ্কুৰৰ সংঘাত হয়।\nআনহাতে পূজাৰ দেউতাক দীপুও সেই প্ৰেমৰ বাধাস্বৰূপ হৈ উঠিল। এসময়ত অঙ্কুৰৰ মাকে কৰি থোৱা উপকাৰৰ কথা দীপুৱে পাহৰি গ'ল। লগতে পাহৰি গ'ল যে তেৱোঁ যে এদিন সাধাৰণ মধ্যবিত্ত লোক আছিল আৰু বিভিন্ন বাধা অতিক্ৰমিহে মানসীক পাবলৈ সক্ষম হৈছিল। পিছে মানসী আছিল এই প্ৰেমৰ সপক্ষে। দুয়োৰো মাজত যুক্তি-তৰ্ক চলে আৰু অৱশেষত দীপুৰ মনৰ পৰিবৰ্তন হয়।\nপূজা আৰু অঙ্কুৰ পলাই যায়। দীপুৱে সিহঁতক বিচাৰি মালতীৰ গাঁৱৰ ঘৰলৈ যাত্ৰা কৰিলে। ইফালে অঙ্কুৰৰ প্ৰতিদ্বন্দ্ব্বীজনে তাক মাৰিবৰ বাবে পিছ লয়। পূজা আৰু অঙ্কুৰে জীয়াই থকাৰ আশা নেদেখি দুয়ো এথন পাহাৰৰ পৰা জঁপিয়াই মৰিবলৈ লওঁতে দীপুৱে বাধা দিয়ে। এনেতে প্ৰতিদ্বন্দ্ব্বী পক্ষই চলোৱা এটা গুলী দীপুৰ গাত লাগে যদিও তেওঁৰ প্ৰাণৰক্ষা পৰে। অৱশেষত সকলোৰে সন্মতিত পূজা আৰু অঙ্কুৰৰ বিয়াখন হৈ যায়।\nপ্ৰাঞ্জল শইকীয়া (দীপু)\nনিকুমণি বৰুৱা (মানসী)\nঅঙ্কুৰ বিষয়া (অঙ্কুৰ)\nবৰ্ণালী পূজাৰী (পূজা)\nশিৱ প্ৰসাদ ঠাকুৰ,\nবৰষা ৰাণী বিষয়া,\nনিলয় শঙ্কৰ গুপ্তা,\nছবিখনত মুঠ সাতটা গীত আছে। তাৰে টাইটেল চংটো লাচিত বৰফুকন ছবিখনৰ পৰা লোৱা। কথা আৰু সুৰ ক্ষীৰদাকান্ত বিষয়াৰ। মূল গীতটো গাইছিল দীপালী বৰঠাকুৰে। পুনঃৰেকৰ্ডিঙত কণ্ঠ দিছে সংগীতা বৰঠাকুৰে। বাকী ছটা গীত লিখিছে প্ৰশান্ত বৰদলৈ, হেমন্ত দত্ত, প্ৰতিমা দাস আৰু বংকিম শৰ্মাই। গীতসমূহ জিতুল সোণোৱাল, জুবিন গাৰ্গ, শান্তা উজীৰ, মনচুমী ৰাজখোৱা, মিতালী চৌধুৰীয়ে গোৱাৰ উপৰিও সেইসময়ৰ বলিউদৰ শীৰ্ষস্থানীয় গায়ক কুমাৰ চানু আৰু উদিত নাৰায়ণেও গাইছে আৰু জুবিন গাৰ্গ আৰু বলিউদৰ গায়িকা সাগৰিকা মুখাৰ্জীক নেঘটবেক গায়ক হিচাপে আত্মপ্ৰকাশ কৰা হৈছিল।\n১ যৌৱনে আমনি কৰে ক্ষীৰদাকান্ত বিষয়া সংগীতা বৰঠাকুৰ\n২ মন উৰণীয়া জোনাক ভৰে মনত প্ৰশান্ত বৰদলৈ কুমাৰ চানু, মনচুমী ৰাজখোৱা\n৩ আই ঐ দেহী যাওঁঅ' মৰি হেমন্ত দত্ত জিতুল সোণোৱাল, শান্তা উজীৰ\n৪ আগলী বাহৰে গগণা বজায় প্ৰতিমা দাস উদিত নাৰায়ণ, মিতালী চৌধুৰী\n৫ উমলি থাকোঁতে কলিজা হেৰালে (সংস্কৰণ ১) হেমন্ত দত্ত, বংকিম শৰ্মা শান্তা উজীৰ\n৬ বুকু দুৰুদুৰু হেমন্ত দত্ত জুবিন গাৰ্গ\n৭ উমলি থাকোঁতে কলিজা হেৰালে (সংস্কৰণ ২) হেমন্ত দত্ত, বংকিম শৰ্মা সাগৰিকা মুখাৰ্জী\nযৌৱনে আমনি কৰে এখন জনপ্ৰিয় ছবি আছিল আৰু ছবিগৃহত ই ৰূপালী জয়ন্তী সপ্তাহ পালন কৰিছিল। এইখনে হ'ল বৰ্তমান সময়লৈ (২০১৯) সৰ্বাধিক ভিউৱাৰশ্বিপ পোৱা অসমীয়া ছবি। সেই সময়ৰ হিচাপত ছবিখনে ২.২৫ কোটি টকাৰ ব্যৱসায় কৰিছিল; যিসময়ত টিকটৰ দাম ৭টকা আৰু ১৫টকা আছিল।\n↑ 1.0 1.1 দৰবাৰ অনুষ্ঠানৰ বাবে প্ৰণয় বৰদলৈৰ সৈতে অশোক বিষয়া আৰু বৰষা বিষয়াৰ সাক্ষাৎকাৰ. Interview. https://www.youtube.com/watch?v=WxS3f9mZA-0.\n↑ 2.0 2.1 2.2 2.3 ১০০ অসমীয়া চলচ্চিত্ৰৰ কাহিনী আৰু গীত, পৃঃ ৪৩২-৪৩৮, অৰুণলোচন দাস, শশী-শিশু প্ৰকাশ, গুৱাহাটী, ২০১৩.\n↑ (as ভাষাত) যৌৱনে আমনি কৰে (১৯৯৮) - অসমীয়া চলচ্চিত্ৰ, ট্ৰেকলিষ্ট, সম্পূৰ্ণ এলবাম চাউণ্ডট্ৰেক বিৱৰণ আৰু অধিক, http://www.zubeendiscography.com/2021/09/soundtracks-37341004717496418793575891841346431417.html\n"https://as.wikipedia.org/w/index.php?title=যৌৱনে_আমনি_কৰে_(চলচ্চিত্ৰ)&oldid=295704"ৰ পৰা অনা হৈছে\n১৯৯৮ বৰ্ষৰ চলচ্চিত্ৰ\nএই পৃষ্ঠাখন ১০ ছেপ্টেম্বৰ, ২০২১ তাৰিখে ০০:৩৪ বজাত অন্তিম সংশোধন কৰা হৈছিল।


বিশ্ব জলবায়ু সংকট আৰু অসম\nঅসমৰ সাধাৰণ শিক্ষিত মানুহৰ দৈনন্দিন জীৱনত প্ৰয়োজনীয় জ্ঞানখিনিৰ বাহিৰৰ যৎসামান্য জ্ঞান আহে বাতৰি-কাকত আৰু টি-ভিৰ পৰা। কিন্তু কাকত আৰু টি-ভিত ওলোৱা খবৰ আৰু তথ্যখিনিয়ে সকলো গুৰুত্বপূৰ্ণ আৰু অতি দৰকাৰী কথাবোৰো মানুহৰ মনৰ পৰা প্ৰায়ে দূৰত ৰাখে। দৈনিক কাগজ বিক্ৰী হ’বৰ বাবে আৰু টি-ভিৰ টি আৰ পি বৃদ্ধিৰ বাবে দিনটোৰ বা তিনি-চাৰি দিনৰ ঘটনাৰ বৃত্তান্ত জনাই থকাই লক্ষ্য হৈ পৰে। অথচ আমাৰ সাম্প্ৰতিক চেতনাৰ বাহিৰত থকা কেতবোৰ অতি মাৰাত্মক কথা সিবিলাকে আওকাণ কৰি আৰু লগতে আমিও আওকাণ কৰি থাকোঁ। সেইবোৰ সাময়িক নহয়, দীৰ্ঘম্যাদী। ফলাফলো ভয়ংকৰ।\nতেনেকুৱা এটা মাৰাত্মক সংকট হৈছে বিশ্ব জলবায়ু সংকট। আমি বিশ্বৰে অংশ। সেয়ে কেৱল ইউৰোপ-আমেৰিকাই নহয়, উত্তৰ ভাৰতেই নহয়, আমিও সেই সংকটত ঘোৰ বিপদত পৰিম। সেই সংকট কৰোণা ভাইৰাছে জন্ম দিয়া সমস্যাতকৈ সাংঘাতিক হ’ব। ‘লক ডাউন’ দি ৰোধ কৰিব পৰা সমস্যাও এইটো নহয়। একেবাৰে সৰ্বগ্ৰাসী সংকট। ওচৰৰে এটা তথ্যলৈ মন কৰক। ২০১৯ চনত কপিলী জলবিদ্যুৎ প্ৰকল্পত মেঘালয়ৰ পৰা অহা প্ৰবল ধলে কপিলীৰ বুকু ওফন্দাই বিপুল ক্ষতি সাধন কৰিছিল। জলপৰিবাহী টানেল আৰু পাৱাৰ হাউছ পানীৰ ভয়াবহ সোঁতে স-শব্দে ভাঙি-ছিঙি কৰ্মৰত কেইগৰাকীমান কৰ্মচাৰীক থিতাতে উটুৱাই নি তেওঁলোকৰ মৃত্যু ঘটাইছিল। ২০২২ চনত একেই ঘটনাৰ পুনৰাবৃত্তি হ’ল। নিহত হ’ল জ্যেষ্ঠ প্ৰবন্ধক জয়ন্ত হাজৰিকা আৰু অভিযন্তা অনুপম শইকীয়া। তেওঁলোক টানেল মেৰামতিৰ তদাৰক কৰিবলৈ আহিছিল।\nমেঘালয়ৰ ধল দেখাত এক আকস্মিক দুৰ্যোগ। কিন্তু তাৰ আঁৰৰ কথাখিনি বিবেচনা কৰিলে দেখা যাব, এইটো এক অতি প্ৰত্যাশিত ঘটনা। কেইবছৰমান পূৰ্বে মেঘালয়ৰ পৰা নামি অহা পানীৰ সোঁতে যোৰাবাটৰ দৰে পাহাৰীয়া অঞ্চলতো বিষম অথন্তৰ ঘটাইছিল। ২০১৯ ৰ পূৰ্বৰ ‘টানেল বিস্ফোৰণ’ৰ কথা কৈছোঁৱেই।\nকিন্তু তাৰ আঁৰৰ কথা টং কৰি চোৱা যাওক। আজি দুই-তিনি দশক ধৰি উত্তৰ-পূবৰ পাহাৰীয়া ৰাজ্য কেইখনৰ এচাম মধ্যবিত্তই অসমৰ এচাম মধ্যবিত্ত মন্ত্ৰী-নেতা-বিষয়াৰ আৰ্হিতে নিজ-নিজ ৰাজ্যত বহিৰাগত বা বাহিৰৰ ব্যৱসায়ীৰ মুনাফা লাভৰ বাবে লাখে-লাখে টকা উৎকোচ বা কমিচন লৈ নিজা-নিজা ৰাজ্যৰ বনাঞ্চল ধ্বংসত আগৰণুৱা হৈছিল। ফলত দ্ৰুতগতিত সেইবোৰ ৰাজ্যৰ পাহাৰ টকলা হৈ আহিছিল। বিশেষকৈ সীমান্তত।\nএইবাবেই বৰষুণৰ পানী শুহি ল’ব পৰা গছ, সেমেকা মাটি, হাবি-বন লুপ্ত হৈ এপিনে জান-জুৰি শুকাই পেলাইছিল, আনপিনে বাৰিষা বা আন ঋতুৰ বৰষুণে খৰস্ৰোতা ধলৰ ৰূপ লৈ ভৈয়ামত বিপৰ্যয় সৃষ্টি কৰিছিল। ওখ পাহাৰৰ পৰা বাগৰি অহা পানীৰ পৰিমাণ হৈছিল বৃহৎ, আৰু তাৰ গতিবেগ হৈছিল ভয়ংকৰ। এই বিধ্বংসী ধলৰ শক্তি বৃদ্ধি কৰে আন এটা কাৰণে।\nআটায়ে নিশ্চয় মন কৰিছে যে অন্তত: গুৱাহাটীত দীঘলীয়া আৰু চিপচিপীয়া বৰষুণ আৰু আজিকালি নহয়। অলপ সময় ধৰি বৰ জোৰে বৰষুণ পৰে আৰু তাৰ পিছত নোহোৱা হয়। ইয়াৰ কাৰণ এয়ে গছ-গছনি নোহোৱা বাবে আৰু টকলা পাহাৰতো পকী দালান বা আন নিৰ্মাণ হৈ থকাৰ ফলত বৰষুণ দিয়া মেঘ বেছিপৰ ৰৈ নাথাকে। ডাৱৰত থকা জলীয় বাষ্প গছ-গছনিয়ে লাহে-লাহে শুহি থকা অৱস্থাও অন্তৰ্হিত হয়। তাৰ ফলত কম সময়ত হোৱা প্ৰবল বৃষ্টিপাত ধল হৈ প্ৰবল বেগে ভৈয়ামলৈ বাগৰি যায়।\nকপিলীৰ জলবিদ্যুৎ প্ৰকল্প এনে ধলৰে বলি হৈছে। এই ধলৰ শক্তি গাৰ্ডৱাল দি বা টানেল আদি মজবুত কৰি হ্ৰাস কৰা বা ৰোধ কৰা অসম্ভৱ। বৰং পানীৰ ক্ৰুৰতা বৃদ্ধিহে পায়। কথাটো সাধাৰণ অভিযান্ত্ৰিক জ্ঞানেৰেই বুজা যায়। ২০১৩ চনত উত্তৰাখণ্ডত এনে ধলে এক লাখতকৈ অধিক মানুহৰ প্ৰাণ সংহাৰ কৰিছিল।\nতথাপি কেন্দ্ৰ-ৰাজ্য নিৰ্বিকাৰ। ধুমধাম নতুন নদীবান্ধ সজোৱা হৈ আছে উত্তৰাখণ্ডত। কাৰণ বৃহৎ পুঁজিপতি গোষ্ঠীবোৰক লাগে কেৱল টকা। আৰু কেন্দ্ৰ-ৰাজ্যৰ মন্ত্ৰী-বিষয়া বৃহৎ পুঁজিপতিৰ বশীভূত। দলে-দলে শ্ৰমিক-কৰ্মচাৰী, বা কেইডজনমান বিষয়া প্ৰাণ হানি হ’লে ‘লীডাৰ’ আৰু উচ্চ বিষয়াৰ আৰু বৃহৎ পুঁজিপতিৰ একো উদ্ৰেক নহয়। সোৱনশিৰি নদীবান্ধৰ কপিলী প্ৰকল্পৰ উত্তৰ-পশ্চিমাংশত মেঘালয় সীমাঞ্চলত প্ৰবল বন ধ্বংস কাৰো অবিদিত নাছিল। তাৰ পৰা হ’ব পৰা বিপদ সম্পৰ্কেও হয়তো উমান পাইছিল। কিন্তু একো ব্যৱস্থা লোৱা নহ’ল।\nএনে অদূৰদৰ্শিতাৰ ফলতে কপিলী প্ৰকল্পৰ এই শোকাবহ দুৰ্ঘটনা হ’বলৈ পালে। নীতিগত সিদ্ধান্ত লোৱা মন্ত্ৰী আৰু উচ্চ বিষয়াবৰ্গ এই মাৰাত্মক ত্ৰুটি তথা প্ৰাণ হানিৰ বাবে দায়ী বুলি ধৰিব লাগিব। আমি যাক ‘জলবায়ু পৰিবৰ্তন’ বুলি কওঁ, সেইটো এটা স্বাভাৱিক ঘটনা নহয়। ই সম্পূৰ্ণ মানুহৰ অতপালিৰ ফল। জলবায়ু জীৱজগতৰ পৰা দূৰৈৰ কিবা স্বয়ংক্ৰিয় বস্তু নহয় আনবোৰ হেতুৰ লগতে মানুহৰ কাম-কাজেও তাত নিশ্চিতভাৱে প্ৰভাৱ পেলায়। মানুহৰ কাম-কাজে কেনেকৈ জলবায়ু অস্থিৰ, অনিশ্চয় আৰু প্ৰায়েই অত্যধিক হিংস্ৰ কৰি তুলিছে, কথাটো আন এটা প্ৰশ্নৰ লগত জড়িত। একো একো জন ব্যক্তিৰ সৰু-সুৰা অপকৰ্মৰ বাবে জলবায়ুৰ হীন-দেঢ়ি নঘটে। কিন্তু সমগ্ৰ মানৱ সমাজে কেতবোৰ বিশেষ পদ্ধতিৰে কৰি থকা কামে এনেদৰে প্ৰকৃতিৰ গতি-বিধি অনিয়মীয়া আৰু বিপজ্জনক কৰি তোলে।\nআধুনিক পুঁজিবাদৰ বিকাশৰ পূৰ্বে মানুহে শস্য আদি সম্পদ উৎপাদন কৰিবলৈ গৈ প্ৰকৃতিৰ যিখিনি ক্ষতি কৰিছিল, সি আপোনা-আপুনি পূৰণ হ’ব পৰা পৰিস্থিতি এটা আছিল। মানুহে হাল জুৰি খেতি কৰাৰ পিছত পথাৰৰ ধানে ইতিপূৰ্বে উঘালি পেলোৱা ঘাঁহ-বন, গছ আদিৰ ঠাই পূৰাইছিল। বতাহত প্ৰয়োজনীয় অক্সিজেনৰ অভাৱ হোৱা নাছিল, কাৰণ আগৰ ঘাঁহ-বন আদিয়ে এৰি দিয়া ধৰণে বতাহৰ পৰা অঙ্গাৰ গেছ (কাৰ্বন) শুহি ধাননিয়ে অক্সিজেন বতাহত এৰি দিছিল। খেতিত যদি মাটিৰ উৰ্বৰতা কিছু হ্ৰাস হয়, শস্যৰ নৰা আদি পথাৰত পচি সেই উৰ্বৰতা ঘূৰাই আনিছিল। খৰিৰ প্ৰয়োজনত কটা গছ-গছনিৰ মাত্ৰা ইমান বেছি নাছিল যে বননি উছন হৈছিল। সেইদৰে তাহানিৰ কুটিৰ শিল্পয়ো পৰিৱেশ তথা জলবায়ুৰ ওপৰত কু-প্ৰভাৱ পেলাব পৰা নাছিল। কুমাৰে গঢ়া মাটিৰ পাত্ৰ বা ব্যৱহাৰৰ পাছত পেলাই দিয়াৰ পিছত কালক্ৰমত সেইবোৰ মাটিত মিহলি হৈ যোৱাৰ সম্ভাৱনা আছিল।\nকিন্তু বিশ্বজুৰি পুঁজিবাদে যান্ত্ৰিক উৎপাদন পদ্ধতিৰ ব্যাপক ব্যৱহাৰেৰে বহু কৃত্ৰিম যন্ত্ৰজাত সামগ্ৰী উৎপাদনৰ পিছত এইদৰে বৰ্জন কৰা সামগ্ৰীবোৰ প্ৰকৃতিত মিলি নোযোৱাকৈ প্ৰকৃতিৰ ওপৰত বোজা হৈ থাকিবলৈ ধৰিলে। আজি মহা সমুদ্ৰৰ অটল তলিতো পানীত লীন নোযোৱা প্লাষ্টিকৰ অজস্ৰ টুকুৰা গৱেষক সকলে আৱিষ্কাৰ কৰিছে। আনকি এক অতি আতংকজনক শেহতীয়া খবৰ হৈছে এয়ে যে মানুহৰ শিৰাই-শিৰাই বৈ থকা তেজৰ সোঁততো প্লাষ্টিকৰ ক্ষুদ্ৰ অণুৰ প্ৰৱেশ ধৰা পৰিছে। অৰ্থাৎ পুঁজিবাদৰ বিপুল উৎপাদনে ইপিনে জনসংখ্যাৰ ক্ষুদ্ৰ অংশ এটাক বিপুল অৰ্থৰ মালিক কৰিছে, আনপিনে সৰ্বসাধাৰণ ৰাইজৰ জীৱন-নিৰ্বাহৰ সমস্যা দিনকদিনে কঠিন কৰি আনিছে। আৰু সৰ্বোপৰি সমগ্ৰ পৰিৱেশ তথা জলবায়ু মাৰাত্মকভাৱে ক্ষতিগ্ৰস্ত কৰি মানুহৰ উপৰি জীৱ জগতক মৃত্যুমুখলৈ ঠেলি দিছে।\nআমাৰ চকুৰ আগতে সমূলঞ্চে লোপ পাইছে অসংখ্য জীৱ-প্ৰজাতিৰ বংশ। পুঁজিবাদৰ এই সংহাৰলীলা বন্ধ কৰিবলৈ তাক শীঘ্ৰে নিয়ন্ত্ৰণলৈ আনি শেষত তাক বিদায় দিব লাগিব। তেতিয়াহে বিজ্ঞান আৰু প্ৰযুক্তি মানুহৰ জীৱন আৰু প্ৰকৃতিৰ সুস্থিৰতাৰ অনুকুলে ব্যৱহাৰ কৰা সহজ হৈ উঠিব।\nমানুহে প্ৰকৃতিৰ ওপৰত (পুঁজিবাদৰ জৰিয়তে) চলোৱা ধ্বংসলীলাৰ দুটা জলন্ত প্ৰমাণ ইয়াত দিছোঁ। তাৰ উৎস আন এখন পত্ৰিকাত পোৱা ড৹ ডেইৱিড্ স্পাৰ্ট্ (David Spartl) নামৰ অষ্ট্ৰেলিয়াৰ এজন বিশিষ্ট পৰিৱেশ বিজ্ঞানীৰ এটা বিশ্লেষণ। ড৹ স্পাৰ্টে কৈছে যে সমগ্ৰ পৃথিৱীৰ বায়ুমণ্ডলৰ গতি-গোত্ৰ শেহান্তৰত নিৰ্ভৰ কৰে কৌটি-কৌটি বছৰ ধৰি পৃথিৱীৰ উত্তৰ মেৰু আৰু দক্ষিণ মেৰুত জমা হৈ থকা বিশাল বৰফৰ স্তুপৰ শ-শ মাইল ধৰি শ-শ মাইল দলৈ পোত গৈ থকা এই বৰফৰ আস্তৰণ এখন মহাদেশ বা তাতকৈ বৃহৎ আয়তনলৈ বিস্তৃত। অত যুগ ধৰি তাৰ কোনো হানি-বিঘিনি হোৱা নাছিল।\nযোৱা দহ বছৰমান ধৰি আচৰিত ধৰণে এই কৌটিকলীয়া বৰফৰ গভীৰ আস্তৰণ দ্ৰুতগতিত গলিবলৈ ধৰে। এতিয়া ইয়াৰ চাৰিভাগৰ তিনিভাগ গলি মহাসাগৰৰ সৃষ্টি হৈছে। তাৰ পৰিৱেশত অভ্যস্ত তুষাৰ ভালুক, পেঙ্গুইন চৰাইৰ জীৱন-ধাৰণ কষ্টকৰ বা অসম্ভৱ হৈ পৰিছে। আগৰ কালতকৈ এতিয়া তাৰ তাপমাত্ৰা ৪০ ডিগ্ৰীৰ পৰা ৫০ ডিগ্ৰী পৰ্যন্ত বেছি!! ইয়াৰ মাৰাত্মক কু-প্ৰভাৱ অনুমান কৰা যায় যদিও ভুগোলবিদ সকলেহে ইয়াৰ বিশ্বব্যাপি ভয়ানক প্ৰভাৱ বাখ্যা কৰিব পাৰিব। কিন্তু বাতৰি কাকতত প্ৰতি বছৰে শীতপ্ৰধান ইউৰোপত জহকালি শতাধিক মানুহৰ গৰমত মৃত্যু হোৱাৰ অবিশ্বাস্য খবৰ ওলাই আছে।\nবিশ্বৰ জলবায়ু, বিশেষকৈ ইউৰোপত শীতৰ প্ৰকোপ হ্ৰাস কৰা ‘গালফ ষ্ট্ৰীম’ (Gulf Stream) নামৰ আটলাণ্টিক মহাসাগৰৰ মাজেৰে বৈ যোৱা বিশাল কুহুমিয়া পানীৰ হেজাৰ মাইল দীঘল সোঁত এটাৰ গতিত উত্তৰ মেৰুত বৰফ গলা বিপুল পৰিমাণৰ পানীয়ে খেলি-মেলি লগাই দিছে। বৃহৎ পুঁজিবাদৰ অন্ধ অভিযানৰ অন্যতম পৰিণাম এইটো ঘটনা।\nভাৰতৰ জলবায়ুৰ এক প্ৰধান বৈশিষ্ট হৈছে জহকালি উগ্ৰ তাপ প্ৰশমিত কৰা আৰু শুকান মাটি জীপাল কৰি তোলা বৰষুণ অনা মৌচুমি বতাহ (Monsoon)। কিন্তু মানুহৰ কাম-কাজে পৰিৱেশ নষ্ট কৰি দিয়াৰ ফলত এই যুগমীয়া বতাহৰ সোঁতো পথভ্ৰষ্ট বা স্তীমিত হৈ যাব পাৰে। জলীয় বাষ্পেৰে ভৰপূৰ, খেতিয়কৰ মনত আশাৰ সঞ্চাৰ কৰা, এই বতাহ যদি শেষত কেৱল সোঁৱৰণতে বাচি থাকে, কৌটি-কৌটি মানুহৰ জীৱনলৈ অন্ধকাৰ নামি আহিব।\nআন এটা অতি উদ্বেগজনক ঘটনা হৈছে এয়ে যে ‘পৃথিৱীৰ হাওঁফাওঁ’ নামে জনাজাত বিশাল আৰু নিবিড় বৰ্ষাৰণ্য দক্ষিণ আমেৰিকাৰ আমাজন কাটি তহিলং কৰি তাত হেজাৰ-হেজাৰ হেক্তাৰ মাটি মুকলি কৰি হেজাৰ বিজাৰ হেক্তাৰ জোৰা কৃষি পাম খুলি কফি আৰু ককো আদি লাভজনক ব্যৱসায়ী খেতি লগোৱা হৈ আছে।\nসৌ সিদিনাখনলৈ মানুহৰ দেহৰ বাবে ক্ষতিকৰ অঙ্গাৰ গেছ (কাৰ্বন-ডাই-অক্সাইড) বিশ্বৰ বায়ুমণ্ডলত সহনীয় মাত্ৰাত ৰখাত সহায় কৰিছিল আমাজন বিষুব বৰ্ষাৰণ্যই। বায়ুমণ্ডলৰ ৬৬ শতাংশ ভাগ অঙ্গাৰ গেছ তাৰ গছবোৰে শুহি লৈ বতাহত এৰি দিছিল জীৱ জগতৰ বাবে অপৰিহাৰ্য অক্সিজেন গেছ। কিন্তু বৃহৎ পুঁজিপতি বিলাকৰ দুৰ্দমনীয় মুনাফা আৰু হুতাহে মদমত্ত হস্তীৰ দৰে ধ্বংস কৰিবলৈ লৈছে জীৱ জগতক সঞ্জীৱনীসুধা অবিৰতভাৱে দান কৰা এই বিশাল বিষুব অৰণ্য।\nভাৰতক এতিয়া এই পুঁজিবাদী ভূতে ভালকৈয়ে লম্ভিছে। প্ৰধানমন্ত্ৰীয়ে ‘বিকাশ! বিকাশ!!’ কৈ আটাহ পাৰি থকা লক্ষ্যৰ চৰিত্ৰও এই ধৰণৰ। যেনে-তেনে, যিকোনো মূল্যত দেশৰ ‘সম্পদ’ বৃদ্ধি কৰিব লাগিব। এই সম্পদে জনগণৰ জীৱন স্বচ্ছল আৰু উন্নত কৰাৰ কথা নাই। বৰং টকাৰ সংখ্যাৰে জুখিব পৰা বৃহৎ পুঁজিপতিৰ মুনাফা আৰু সম্পদ এই ‘বিকাশ’ৰ স্বৰূপ।\nফলত পৰিৱেশৰ বিনাশ আৰু তাৰ পৰা সাধাৰণ মানুহৰ জীৱনলৈ অহা সংকট চৰকাৰে বিবেচনাই নকৰা হৈছে। দেশ আৰু ৰাজ্যৰ পৰিৱেশ বিভাগ, বন বিভাগৰ ঘোষিত, নিৰ্ধাৰিত লক্ষ্য পৰিৱেশ, বনভূমিৰ ৰক্ষা। কিন্তু এতিয়া সিহঁতৰ কাম হৈছে নানা চেলু উলিয়াই, ফন্দী-ফিকিৰ কৰি পুঁজিপতি আৰু পুঁজিবাদী উদ্যোগক বন-পৰিৱেশ ধ্বংসৰ অধিকাৰ গতাই দিয়া। শেহতীয়াকৈ সেয়ে উত্তৰ-পূব অসমত পৰিৱেশ বিনাশী মুক্ত কয়লা খননৰ অনুমতি পুনৰ দিয়া হৈছে। চিত্ৰশিল্পী নীলিম মহন্তক এনে আপাহতে গ্ৰেপ্তাৰ কৰা হৈছে।\nসংসদীয় অধ্যক্ষৰ ভূমিকা\nসামন্ততন্ত্ৰ আৰু ৰাজতন্ত্ৰৰ দিনত অবাধ ক্ষমতাৰ ভয়াবহ নিপীড়ন সহিবলগীয়া হোৱা জনতাই যেতিয়া গণতন্ত্ৰ স্থাপন কৰিলে তেতিয়া ক্ষমতাত লেকাম লগাবলৈ বিশেষ ব্যৱস্থা গ্ৰহণ কৰা হ’ল যাতে গণতন্ত্ৰৰ শাসক সকলে ক্ষমতাৰ অপব্যৱহাৰ নকৰে। যেনে ন্যায়পালিকাৰ শক্তি বৃদ্ধি কৰা, গণতান্ত্ৰিক শাসনক নজৰত ৰখা বিভিন্ন প্ৰতিষ্ঠান গঢ়ি তোলা, আৰু সৰ্বোপৰি আইন আৰু নিয়ম-কানুনৰ প্ৰাধান্য প্ৰতিষ্ঠা কৰা। যাতে ক্ষমতাশালী জনে নিয়ম-কানুনৰ অধীনতহে ক্ষমতা প্ৰয়োগ কৰে— ইচ্ছানুযায়ী নহয়।\nএই পিনৰ পৰা সংসদীয় প্ৰতিষ্ঠানবোৰৰ (যেনে লোকসভা, ৰাজ্যসভা, বিধানসভা) অধ্যক্ষৰ ভূমিকাও বিচাৰযোগ্য। সম্প্ৰতি বহুক্ষেত্ৰত দেখা গৈছে যে নিয়ম-নীতিৰ প্ৰকৃত মৰ্মতকৈ একাংশ অধ্যক্ষই (Speaker) নিজৰ তথা নিজা দলৰ ইচ্ছাতহে গুৰুত্ব দি সিদ্ধান্ত দিবলৈ ধৰিছে। যেন তেওঁ নিজে প্ৰচলিত বিধি-নিয়মৰ ওপৰত। লোকসভা আৰু ৰাজ্যসভাৰ অধ্যক্ষ সকলে নিজ-নিজ দলক অসুবিধাত পেলাব পৰা কোনো প্ৰস্তাৱ, বিতৰ্ক বা আলোচনা হ’বলৈ অনুমতি নিদিয়া হৈছে। যোৱা ২-৩ বছৰে অত্যন্ত প্ৰাসঙ্গিক আৰু দেশৰ বাবে গুৰুত্বপূৰ্ণ আলোচনা-সমালোচনা আসনৰ ক্ষমতাৰ জোৰতে নিষিদ্ধ কৰি বা আগবাঢ়িবলৈ নিদি এনে অধ্যক্ষই নীতি-নিয়ম অগ্ৰাহ্য কৰিছে।\nমনত ৰখা ভাল যে অধ্যক্ষ জন শাসক দলৰ সদস্য হ’লেও সভাৰ সভাপতি বা অধ্যক্ষ ৰূপে যথাসাধ্য নিৰপেক্ষ ভূমিকা লোৱা উচিত। সম্প্ৰতি ৰাজ্য তোলপাৰ লগোৱা, জনজীৱন দুৰ্বিষহ কৰি তোলা প্ৰচণ্ড মূল্যবৃদ্ধি সম্পৰ্কীয় সভা স্থগিত প্ৰস্তাৱ অগ্ৰাহ্য কৰি আমাৰ মতে বিধানসভাৰ অধ্যক্ষ মহোদয়েও অনাহক বিতৰ্ক আৰু সন্দেহ সৃষ্টি কৰিছে। বিৰোধী পক্ষই সভা স্থগিত প্ৰস্তাৱ দাখিল কৰাত পাঁচ মিনিট দেৰী হোৱা বাবে তাক অগ্ৰাহ্য কৰা বুলি কৈছে। জনজীৱন অতিষ্ঠ কৰা সমস্যা এটাৰ আগত পাঁচ মিনিটৰ বিলম্ব একো ডাঙৰ ত্ৰুটি হ’ব নালাগে। বিৰোধীয়ে আকৌ কৈছে যে চি-চি-টি-ভিৰ সাক্ষ্যই এই যুক্তি নাকচ কৰে!


অ'লা,উবেৰৰ পৰিচালকলৈ সকীয়নী ভাৰত চৰকাৰৰ ! – Guwahati Times\nঅ’লা,উবেৰৰ পৰিচালকলৈ সকীয়নী ভাৰত চৰকাৰৰ !\nAssamese Newsঅ'লা,উবেৰৰ পৰিচালকলৈ সকীয়নী ভাৰত চৰকাৰৰ !\nঅ’লা আৰু উবেৰকে ধৰি কেব পৰিচালকসকলক তেওঁলোকৰ বুকিং প্ৰণালী উন্নত নকৰালৈকে আৰু গ্ৰাহকৰ বৰ্ধিত অভিযোগবোৰ নিষ্পত্তি নকৰালৈকে সতৰ্ক হৈ থকাৰ নিৰ্দেশ দিলে চৰকাৰী কৰ্তৃপক্ষই। অন্যথা তেওঁলোকৰ বিৰুদ্ধে গ্ৰহণ কৰা হ’ব কঠোৰ ব্যৱস্থা।\nচৰকাৰে আজি ৰাইড-হাইলিং প্লেটফৰ্মৰ সৈতে এক বৈঠক অনুষ্ঠিত কৰে, যাৰ ভিতৰত আছে ৰাইড বাতিলকৰণ নীতিকে ধৰি গ্ৰাহকৰ অসুবিধা সমূহ।বহুতো অভিযোগত কোৱা হৈছিল যে চালকসকলে গ্ৰাহকসকলক বুকিং গ্ৰহণ কৰাৰ পিছত ভ্ৰমণ বাতিল কৰিবলৈ বাধ্য কৰে, যাৰ ফলত গ্ৰাহকসকলে বাতিলৰ জৰিমনা পৰিশোধ কৰিব লগীয়া হয়।\nবৈঠকৰ পিছত উপভোক্তা পৰিক্ৰমা সচিব ৰোহিত কুমাৰ সিঙে কয়,”আমি ততেওঁলোকৰ প্লেটফৰ্ম সমূহৰ বিৰুদ্ধে বৰ্ধিত গ্ৰাহকৰ অভিযোগৰ বিষয়ে কৈছিলো। আমি তেওঁলোকক ইয়াৰ পৰিসংখ্যাও দিছিলো। আমি তেওঁলোকক তেওঁলোকৰ প্ৰণালী উন্নত কৰিবলৈ আৰু উপভোক্তা অভিযোগৰ নিষ্পত্তি কৰিবলৈ কৈছো অন্যথা কৰ্তৃপক্ষই কঠোৰ ব্যৱস্থা গ্ৰহণ কৰিব।”\nগ্ৰাহকৰ অসন্তুষ্টিৰ পৰিমাণৰ বিষয়ে ইংগিত দি তেওঁ কয় যে জাগো গ্ৰাহক জাগোৰ হেল্পলাইনত অভিযোগবোৰ কেৱল এশ ভাগৰ এভাগ হে।কেন্দ্ৰীয় উপভোক্তা সুৰক্ষা কৰ্তৃপক্ষৰ মুখ্য আয়ুক্ত নিধি খাৰে কৈছিল যে কেব পৰিচালক সকলে তৎক্ষণাৎ ইয়াৰ সমাধান উলিয়াব লাগিব।


আয়োজন- ‘ব্ৰাজিল ১৪’ (পুতুল বৰা) - সাহিত্য ডট অৰ্গ\nআয়োজন- ‘ব্ৰাজিল ১৪’ (পুতুল বৰা)\n(অনুলেখক: আব্দুছ ছাজিদ)\n২০১৪চনৰ ব্ৰাজিল বিশ্বকাপৰ বাবে কামত হাত দিছিলোঁ ২০১৩চনৰ মাৰ্চ মাহতে৷ খেলৰ সময়ত বাহিৰৰ পৰা আমন্ত্ৰিত হৈ অহা বিশেষ আলহীৰ বাবে চাংঘৰ সদৃশ আৱাস এটা সজাৰ প্ৰক্রিয়া তেতিয়াই আৰম্ভ কৰা হৈছিল৷ মিজো ট্ৰেডিচনেল ডিজাইনত কাঠ আৰু টিনপাতেৰে নিৰ্মাণ কৰি উলিওৱা এই পেভিলিয়নটোৰ নাম ৰখা হৈছে ‘ব্ৰাজিল ১৪’৷ ১৯৯০চনত সূচনা হোৱা মোৰ বিশ্বকাপ ফুটবলৰ আয়োজনসমূহত ২০১০চন পৰ্যন্ত নিয়মীয়াভাৱে উপস্থিত থকা ৯জনীয়া বিশেষ বন্ধুৰ উপস্থিতিত, তাৰ মাজৰে এজন, আমাৰ অগ্ৰজপ্ৰতিম সুধাংশু ৰঞ্জন দে’ৰ দ্বাৰা ফিটা কাটি চাংঘৰটো ইতিমধ্যে আনুষ্ঠানিকভাৱে মুকলি কৰা হৈছে যোৱা ৩০.৯.২০১৩ তাৰিখে৷ ব্ৰাজিল বিশ্বকাপৰ সময় ওচৰ চাপি অহাৰ লগে লগে পেভিলিয়নৰ লগতে ইয়াৰ চৌপাশৰ মুক্ত প্ৰাংগণ বাহিৰে-ভিতৰে আকৰ্ষণীয় ৰূপত সজাই-পৰাই তোলা হৈছে৷\nবিভিন্ন ক্রীড়া আলোচনীত ১৯৯০চনৰ পৰা ২০১০চনৰ বিশ্বকাপলৈকে প্ৰকাশিত চিত্ৰসমূহৰ সহায়ত ৫ফুট x ১০ফুট জোখৰ ৱৰ্ল্ডকাপ প’ষ্টাৰ (ক’লাজ) এখন নিজহাতে ২০১৪ৰ মাৰ্চ মাহত কৰি উলিওৱা হৈছে আৰু প্ৰদৰ্শনৰ বাবে স্থাপন কৰা হৈছে৷\n২০১৪ৰ জানুৱাৰীৰ আগভাগতে ব্ৰাজিল বিশ্বকাপক কেন্দ্ৰ কৰি বহলে ৯.৫ ইঞ্চি আৰু দীঘলে ২৮.৫ ইঞ্চি জোখৰ চাৰিপৃষ্ঠাজোৰা মাল্টিকালাৰ ‘ফিফা ৱৰ্ল্ডকাপ কেলেণ্ডাৰ’ এখন ছপা কৰোৱা হৈছে৷ ফুটবলক ভাল পোৱা আৰু মোৰ আয়োজনৰ সমৰ্থনকাৰী, ‘গ্ৰেটাৰ ডিফু ফুটবল ফেনচ’ৰ ১০০জন বিশেষ ব্যক্তিক উদ্দেশ্য কৰি সীমিতসংখ্যক ক’পি ছপোৱা হৈছে৷ ৱৰ্ল্ডকাপ কেলেণ্ডাৰখনৰ এটা বিশেষত্ব হৈছে, অংশগ্ৰহণ কৰা দলসমূহৰ বিষয়ে জ্ঞান থাকক বা নাথাকক, যিকোনো ব্যক্তিয়েই কেলেণ্ডাৰখন মেলি লৈ আগতীয়াকৈ নিজৰ ভৱিষ্যৎ-বাণী কৰিব পাৰিব কোন চেম্পিয়ন হ’ব, কোন হ’ব ৰানাৰ্ছ-আপ আদি৷ তদুপৰি তথ্যসমূহ ভৱিষ্যতলৈ সংৰক্ষণো কৰিব পাৰিব৷\nআনন্দৰ কথা যে এই কেলেণ্ডাৰখন ইতিমধ্যে মোৰ সমৰ্থিত দলটোৰ দেশ সুদূৰ জাৰ্মানী পাইছেগৈ৷ ডিমাপুৰৰ নগা যুৱক মিষ্টাৰ জুৰেন কিকনৰ জৰিয়তে যোৱা ২৭মে’ ২০১৪ তাৰিখে জাৰ্মানীৰ নেকাৰচাল্মত বাস কৰা ডেনিয়েল ডেপনাৰৰ পৰিয়ালবৰ্গক অৰ্পণ কৰা হৈছে ৱৰ্ল্ডকাপ কেলেণ্ডাৰখন৷ জাৰ্মানীৰ পৰা অনা এইবাৰৰ বিশ্বকাপত জাৰ্মান দলে পৰিধান কৰিবলগীয়া জাৰ্চি আৰু জাতীয় পতাকা যোৱা ৩০মে’ ২০১৪ তাৰিখে মিষ্টাৰ জুৰেন কিকনে পিতৃ-মাতৃ আৰু আত্মীয়সহ মোৰ ঘৰলৈ আহি মোক অৰ্পণ কৰে৷\nসময়ৰ সৈতে খাপ খুৱাকৈ এইবাৰো ব্ৰাজিল বিশ্বকাপক লৈ আয়োজন কৰিছোঁ ‘উপহাৰ কুপন খেল’৷ অহা ১৫জুলাইত খেলখন অনুষ্ঠিত কৰা হ’ব৷ ১০০খন কুপন৷ ৫০টা উপহাৰ৷ উপহাৰ সামগ্ৰীসমূহ সংগ্ৰহ কৰা ইতিমধ্যে হৈ গৈছে৷ প্ৰতিগৰাকী সদস্যকে আগতীয়া বিশেষ উপহাৰ হিচাপে দিয়া হৈছে এখনকৈ ৱৰ্ল্ডকাপ কেলেণ্ডাৰ আৰু My prediction অনুসৰি নিজৰ প্ৰিয় দলটোৰ নাম জিলিকি থকা একোটাকৈ ব্ৰাজিল ১৪ টি-চাৰ্ট৷ কলকতাত তৈয়াৰ কৰোৱা হৈছে এই টি-চাৰ্ট৷ এই টি-চাৰ্ট পৰিধান কৰি ফুটবলপ্ৰেমীসকলে চোতালত বিশ্বকাপৰ খেলা উপভোগ কৰিবহি৷ ইয়াৰ মাধ্যমেৰে পৰিৱেশটো কিছু হ’লেও ষ্টেডিয়ামৰ অনুৰূপ হৈ পৰিব বুলি আশা ৰাখিছোঁ৷\nচোতালৰ সাজ-সজ্জা চালে চকুৰোৱা কৰি তোলাৰ লক্ষ্যৰে চৌহদৰ চৌপাশে প্ৰতিষ্ঠা কৰা হৈছে এইবাৰৰ বিশ্বকাপত অংশগ্ৰহণকাৰী ৩২খন দেশৰ ৩২খন ফ্লেগ৷ সম্প্ৰতি ডুবাইত কৰ্মৰত আমাৰ শুভাকাংক্ষী মধুস্মিতা ডি. চাংমাৰ আন্তৰিক প্ৰচেষ্টাত মুম্বাইৰ পৰা এই পতাকাসমূহ অনোৱা হৈছে৷ ১২খন ষ্টেডিয়ামক প্ৰতিনিধিত্ব কৰি ১২খন নানাৰঙী পতাকা স্থাপন কৰা হৈছে গ্ল’-চাইন ব’ৰ্ডৰ ওপৰত৷বিশ্বকাপৰ মূল ফিক্সাৰখনৰ সৈতে দৰ্শনস্থলীত এইবাৰ লগোৱা হৈছে ‘My prediction ব’ৰ্ড’, য’ত উল্লেখ কৰা হৈছে বিশেষ ১০০জন ব্যক্তিৰ লগতে ফে’চবুকৰ ‘অসমীয়াত কথা-বতৰা’ (‘অকব’) গোটৰ ৫গৰাকী সদস্যই ফাইনেল সম্পৰ্কে পূৰ্বতে প্ৰকাশ কৰা আগজাননী৷\nব্ৰাজিল ১৪ প্ৰাংগণ পৰিস্কাৰ-পৰিচ্ছন্ন তথা স্বাস্থ্যসন্মত কৰি ৰখাৰ উদ্দেশ্যে ‘ৱৰ্ল্ডকাপ ডাষ্টবিন’ তৈয়াৰ কৰা হৈছে৷ বন্ধু অকণ সিনহাৰ যাদুকৰী স্পৰ্শত ডাষ্টবিনৰ এফালে এইবাৰৰ বিশ্বকাপৰ ল’গ’ আৰু আনফালে শুভংকৰ ‘ফুলেক’ই প্ৰাণ পাই উঠিছে৷\nৰাজহুৱা স্বাৰ্থৰ প্ৰতি লক্ষ্য ৰাখি চোতালৰ উপৰি বাহিৰত এখন আৰু ডিফু চহৰৰ সচৰাচৰ জনপূৰ্ণ দুটা স্থানত খেল-সূচী স্থাপন কৰা হৈছে যাতে ফুটবল জ্বৰত আক্রান্ত ৰাইজে সেয়া চাই সহজে বুজিব পাৰে কাৰ কেতিয়া ক’ত খেল আছে৷\nশিক্ষামূলক ভাবনাৰে এইবাৰৰ সৰু-ডাঙৰ বেনাৰসমূহ ডিজাইন কৰা হৈছে৷ বিশ্বকাপ ফুটবলৰ বুৰঞ্জী, ষ্টেডিয়ামৰ সবিশেষ, সম্ভাব্য কোৱাৰ্টাৰ ফাইনেলিষ্ট দল ৮টাৰ খেলুৱৈৰ তালিকা, তাৰকা খেলুৱৈকেইজন; বিভিন্ন বাতৰি কাকত, আলোচনী, ই-আলোচনী আৰু ই-মেডিয়াত প্ৰকাশিত বিগত আয়োজনৰ বাতৰিসমূহ, আগজাননী ফলক আদি উল্লেখযোগ্য৷\nবিশ্বকাপ ফুটবলক কেন্দ্ৰ কৰি জনতাৰ মাজত উৎসাহ তথা সচেতনতা বৃদ্ধিৰ লক্ষ্য আগত ৰাখি দৃশ্য-শ্ৰাব্য (অ’ডিঅ’-ভিজুৱেল) ‘ফিফা ৱৰ্ল্ডকাপ কুইজ কম্পিটিচন’ অনুষ্ঠিত কৰা হ’ব৷ ১৫বছৰৰ পৰা ৩০বছৰ বয়সৰ দুজনীয়া যোগদানকাৰীৰে গঠিত প্ৰতিযোগী দলসমূহৰ মাজত মুকলিভাৱে আয়োজিত এই প্ৰতিযোগিতাৰ বাবে দিন ধাৰ্য কৰা হৈছে অহা ৬ আৰু ৭জুলাই৷ শ্ৰেষ্ঠ প্ৰতিযোগীলৈ প্ৰাইজমানি, চাৰ্টিফিকেট আৰু উপহাৰ আগ বঢ়োৱা হ’ব৷\nপৰম্পৰাগত নিয়ম অটুট ৰাখি এইবাৰো ‘ৱৰ্ল্ডকাপ কে’ক’ কাটি দৰ্শনীৰ শুভাৰম্ভ কৰা হ’ব৷ ভাৰতীয় জাতীয় দলক প্ৰতিনিধিত্ব কৰা প্ৰসিদ্ধ ফুটবলাৰ দেৱাশিস ৰায়ৰ হাতেৰে এইবাৰ ব্ৰাজিল ১৪ প্ৰাংগণত ১২জুন তাৰিখে (আজি) নিশা ৮.০০বজাত কে’কটো কটোৱা হ’ব৷ উক্ত সন্ধিক্ষণতে বিশিষ্ট ক্রীড়াবিদগৰাকীক ‘গ্ৰেটাৰ ডিফু ফুটবল ফেনচ’ৰ তৰফৰ পৰা ৰাজহুৱাভাৱে সম্বৰ্ধনা জনোৱা হ’ব৷ এইবাৰৰ বিংশতিতম ফিফা ৱৰ্ল্ডকাপ কে’কটোৰ ওপৰত অঁকা আছে আয়োজক দেশ ব্ৰাজিলৰ সেউজীয়া-হালধীয়া জাতীয় পতাকা৷ তদুপৰি খোদিত কৰা থাকিব ব্ৰাজিল ১৪৷\nব্ৰাজিল বিশ্বকাপৰ স্মৃতি সজীৱ কৰি ৰখাৰ মানসেৰে প্ৰাক্তন ফুটবলাৰগৰাকীৰ হাতেৰে মোৰ চৌহদত ৰোপণ কৰোৱা হ’ব এটি বগা চন্দন গছৰ পুলি৷ তাৰ পিছতে দৰ্শনী চলিব ৫৫ইঞ্চি আকাৰৰ এল.ই.ডি. টেলিভিছনত৷ ফুটবলপ্ৰেমী দৰ্শকৰ সুবিধাৰ্থে মূল টিভিটোৰ উপৰি ৩২ ইঞ্চি জোখৰ অন্য এটা এল.ই.ডি. টিভি আৰু এখন প্ৰজেক্টৰ স্ক্ৰীণো থাকিব৷\nখেলৰ সময়ত নিৰৱচ্ছিন্নভাৱে বিদ্যুৎ যোগান চলাই ৰাখিবলৈ ব্ৰাজিল ১৪ত জেনেৰেটৰ স্থাপন কৰা হৈছে৷ তদুপৰি ৰখা হৈছে ডিশ্ব টিভি, টাটা স্কাই, কেবল টিভি, ৱাই-ফাই আদি সকলো ধৰণৰ কানেকচন যাতে মোৰ ‘জীৱনৰ মহোৎসৱ’টিৰ উদযাপনত ৰাইজে কোনো ধৰণৰ অসুবিধা নাপায়৷\nএইখিনিতে কৃতজ্ঞতাৰে উল্লেখ কৰিব বিচাৰোঁ যে ব্ৰাজিল বিশ্বকাপৰ এই আয়োজন ইমান জাকজমকীয়া কৰি তোলাটো সম্ভৱ হৈছে মোৰ পৰিয়াল আৰু বন্ধুবৰ্গৰ অকুণ্ঠ সহায়-সহযোগিতা, নিৰীক্ষণ-সমৰ্থন আদিৰ বাবেহে৷\nএইবাৰ মোৰ আশা, মোৰ সমৰ্থিত দল জাৰ্মানী বিশ্ব চেম্পিয়ন হ’ব আৰু ২০বছৰৰ আগতে মই মাটিত পুতি দিয়া পাচপ’ৰ্ট স্কটচৰ বটলটোৱে সূৰ্যৰ পোহৰ দেখা পাব৷\nব্ৰাজিল বিশ্বকাপৰ এমহীয়া দৰ্শনীত ফুটবলপ্ৰেমীৰ আনন্দ আৰু আন্তৰিকতাপূৰ্ণ সহযোগিতা তথা উপস্থিতি সহৃদয়ে কামনা কৰিলোঁ৷\n‘ডাই হাৰ্ড জাৰ্মান ফেন’\nপুলিচ ৰিজাৰ্ভ, ডিফু\nফোন নং ৯৪৩৫০৬৬৩৯২\n← পাটকাইৰ ইপাৰে মোৰ দেশ আৰু ৰাজনী কুঁৱৰী (খামমুন ফুকন)\nমৰমৰ ভণ্টিলৈ এখনি চিঠি (মল্লিকা কলিতা) →\nমৰমৰ অত্যাচাৰ (শাৰদা শ্ৰেষ্ঠ)\nনিশা মুক্তি কেন্দ্ৰত কৃষ্ণদুলাল (দিগন্ত যাদৱ শৰ্মা)


Solana-ই সূৰ্য্যলৈ গতি কৰিছে | WazirX ব্লগ\nSolana-ই সূৰ্য্যলৈ গতি কৰিছে (Solana to the Sun)\nBy সৌদামিনী চন্দৰানা ভাটছেপ্টেম্বৰ 13, 2021মে' 10th, 20225 minute read\nHome » Solana-ই সূৰ্য্যলৈ গতি কৰিছে (Solana to the Sun)\nSolana: ইয়াৰ ইতিবৃত্ত\nSolana-ই কিয় পুনৰ সক্ৰিয় হৈছে?\nSolana-ৰ স্থানীয় টোকেন – SOL\nপ্ৰায়ে পৰৱৰ্তী “Ethereum কিলাৰ” বুলি জনাজাত Solana হৈছে এক মুক্ত-উৎস, ৱেব-স্কেল ব্লকচেইন প্ৰট’কল যি বিকাশকসকলক বিকেন্দ্ৰীকৃত এপ আৰু বজাৰ সৃষ্টি কৰিবলৈ সক্ষম কৰে। Solana-ৰ দ্ৰুত, সুৰক্ষিত আৰু চেঞ্চৰ-প্ৰতিৰোধী স্থাপত্যই ইয়াক গণ গ্ৰহণৰ বাবে আদৰ্শ মঞ্চ কৰি তোলে। ক্ৰিপ্ট’ বজাৰে এইটো উপলব্ধি কৰা যেন লাগিছে – ইয়াৰ টোকেন – SOL – জুলাইৰ নিম্নতম $23 ৰ পৰা ছেপ্টেম্বৰৰ আৰম্ভণিতে $195 লৈ গতি কৰিছিল। এইটো2মাহতকৈ কম সময়ত 8 গুণতকৈ অধিক মুনাফা!\nএই সকলোবোৰ অতিমাত্ৰা প্ৰচাৰ কিয়? Solana-ই কিয় সূৰ্য্যলৈ গতি কৰিছে?\nSolana হৈছে এক বিতৰণ কৰা নেটৱৰ্ক যিয়ে ইয়াৰ ব্যৱহাৰকাৰীসকলক হাজাৰ হাজাৰ ন’ডত নিৰ্বিঘ্নে লেনদেন কৰিবলৈ অনুমতি দিবলৈ উন্নত গণনামূলক প্ৰযুক্তি ব্যৱহাৰ কৰে। ইয়াৰ শক্তিশালী নেটৱৰ্ক পাৰদৰ্শিতাই ইয়াক বিশ্বব্যাপী দ্ৰুততম ব্লকচেইন কৰি তোলে, প্ৰতি ছেকেণ্ডত 50,000 তকৈ অধিক লেনদেন পৰিচালনা কৰাৰ দাবী কৰে। Solana-ই উৎপাদন উন্নত কৰাৰ বাবে অংশীদাৰীত্বৰ প্ৰমাণ(PoS) আৰু ইতিহাসৰ প্ৰমাণ (PoH) সহমত প্ৰণালী ব্যৱহাৰ কৰে।\nএতিয়ালৈকে, বিতৰণ কৰা লেজাৰৰ ওপৰত সহমত প্ৰাপ্ত কৰাৰ কাৰ্যকৰী প্ৰণালী হৈছে প্ৰুফ অফ ৱৰ্ক (PoW) য’ত মাইনাৰসকলে ক্ৰিপ্ট’গ্ৰাফিক সমস্যা সমাধান কৰিবলৈ তেওঁলোকৰ গণনাশক্তি ব্যৱহাৰ কৰি ইজনে সিজনৰ সৈতে প্ৰতিযোগিতা কৰে। এই সমস্যাসমাধান কৰা প্ৰথম মাইনাৰে বিনিময়ত পুৰষ্কাৰ লাভ কৰে।\nযিহেতু এই প্ৰক্ৰিয়াটো অধিক শক্তি ব্যৱহাৰকাৰী আছিল আৰু অধিক গণনামূলক শক্তিৰ প্ৰয়োজন আছিল সেয়েহে এক নতুন, অধিক দক্ষ পদ্ধতিৰ উদ্ভৱ হৈছিল যাক অংশীদাৰীত্বৰ প্ৰমাণ (PoS) বুলি কোৱা হয়।এই সৰ্বসন্মত আৰ্হিত এজন ব্যক্তিয়ে কিমান ডাঙৰ অংশীদাৰী ৰাখে তাৰ দ্বাৰা নতুন খণ্ড এটা বৈধ কৰাৰ সম্ভাৱনা নিৰ্ধাৰণ কৰা হয়। ইয়াত মাইনাৰে তেওঁৰ টোকেনটো জামানত হিচাপে ৰাখে। ইয়াৰ বিনিময়ত তেওঁ তেওঁৰ অংশৰ অনুপাতত টোকেনৰ ওপৰত কৰ্তৃত্ব লাভ কৰে।\n2017 চনত Anatoly Yakovenko য়ে Solana-ৰ ওপৰত এখন শ্বেতপত্ৰ প্ৰকাশ কৰিছিল য’ত এক নতুন টাইমকিপিং পদ্ধতি বৰ্ণনা কৰা হৈছিল যি বিকেন্দ্ৰীকৃত নেটৱৰ্কবোৰক স্বয়ংক্ৰিয়ভাৱে লেনদেন কৰিবলৈ অনুমতি দিব পাৰে। দুটা ঘটনাৰ মাজত সময় অতিবাহিত হোৱাটো ক্ৰিপ্ট’গ্ৰাফিকভাৱে প্ৰমাণিত কৰাৰ এই নতুন পদ্ধতিটোক ইতিহাসৰ প্ৰমাণ (PoH) বুলি কোৱা হয়। এই নতুন পদ্ধতিটো বৰ্ণনা কৰা শ্বেত কাকতখন প্ৰথম আছিল।\nSolana-ই টাৱাৰ BFT এলগৰিথমো কাৰ্যকৰী কৰে যি PoH-ৰ জৰিয়তে নেটৱৰ্কত এক সাৰ্বজনীন সময় উৎস প্ৰয়োগ কৰে, যাৰ ফলত ব্লকচেইনৰ সকলো লেনদেনৰ বাবে এক স্থায়ী উমৈহতীয়া ৰেকৰ্ড সৃষ্টি হয়। Solana-ৰ টাৱাৰ BFT(বাইজেন্টাইন ফল্ট টলাৰেন্স) এলগৰিথমেও নিম্নলিখিত সমস্যাবোৰ সমাধান কৰে:\nকিছুমান ফৰ্ক ক্লাষ্টাৰ অতি সংখ্যাগৰিষ্ঠতাৰ দ্বাৰা গ্ৰহণ কৰা নহ’ব পাৰে আৰু এনে ফৰ্কত ভোটাৰসকলে ভোটদানৰ পৰা পুনৰুদ্ধাৰ কৰিব লাগিব।\nবহুতো ফৰ্ক বিভিন্ন ভোটাৰৰ দ্বাৰা ভোটদান যোগ্য হ’ব পাৰে আৰু প্ৰতিজন ভোটাৰে ভোটদান যোগ্য ফৰ্কৰ এক পৃথক সংহতি দেখিবপাৰে। বাছনি কৰা ফৰ্কবোৰ অৱশেষত ক্লাষ্টাৰৰ বাবে একত্ৰিত হ’ব লাগে।\nপুৰস্কাৰ-আধাৰিত ভোটৰ এক সম্পৰ্কিত বিপদাশংকা আছে। ভোটাৰসকলৰ তেওঁলোকে কিমান বিপদাশংকা লয় তাক বিন্যাস কৰাৰ ক্ষমতা থাকিব লাগে।\nৰলবেকৰ ব্যয় গণনাযোগ্য হ’ব লাগিব। এইটো গ্ৰাহকসকলৰ বাবে গুৰুত্বপূৰ্ণ যিয়ে স্থিৰতাৰ কিছু পৰিমাপযোগ্য প্ৰকাৰৰ ওপৰত নিৰ্ভৰ কৰে।\nASIC-ৰ গতি ন’ডৰ মাজত পৃথক হয় আৰু আক্ৰমণকাৰীসকলে ইতিহাসৰ প্ৰমাণ ASICs ব্যৱহাৰ কৰিব পাৰে যিবোৰ বাকী ক্লাষ্টাৰৰ তুলনাত যথেষ্ট দ্ৰুত। ইতিহাসৰ প্ৰমাণ ASIC গতিৰ পৰিৱৰ্তনশীলতা ব্যৱহাৰ কৰা আক্ৰমণৰ প্ৰতি সহমত প্ৰতিৰোধী হোৱা প্ৰয়োজন।\nSolana Labs মূলতঃ Loom Networkৰ উপ-সামগ্ৰী হিচাপে প্ৰতিষ্ঠা কৰা হৈছিল যি হৈছে এক জনপ্ৰিয় মাল্টিচেইন আন্তঃকাৰ্যকৰীতা প্লেটফৰ্ম। ইয়াৰ পূৰ্বৰ নামৰ সৈতে বিভ্ৰান্ত হোৱাটো এৰাই চলিবলৈ ইয়াক 2019 চনত Solana Labsলৈ ৰিব্ৰেণ্ড কৰা হৈছিল। কোম্পানীটোৰ বেটা মেইননেট 2020 চনৰ মাৰ্চ মাহত মুকলি কৰা হৈছিল।\nযেতিয়া আপুনি ভালদৰে চাব তেতিয়া এইটো স্পষ্ট হয়। Solana-ই কৰা উদ্ভাৱনবোৰ বিনিয়োগকাৰীসকলৰ আনন্দৰ বিষয়:\nSolana হৈছে প্ৰথম ৱেব-স্কেল ব্লকচেইন যি দ্ৰুত হাৰত লেনদেন ৰেকৰ্ড কৰিবলৈ PoH আৰু টাৱাৰ BFT ব্যৱহাৰ কৰে। বৰ্তমান Bitcoin-য়ে প্ৰতি ছেকেণ্ডত5ৰ পৰা7টা লেনদেন পৰিচালনা কৰে (TPS), আৰু ইথেৰিয়ামে 25 টা TPS পৰিচালনা কৰে। ইয়াৰ তুলনাত Solana-ই 50 হাজাৰ TPS মূল্য পৰিচালনা কৰে যাৰ ফলত Ethereum-ৰ বাবে ইয়াক এক উন্নত বিকল্প হিচাপে গঢ়ি তোলে। Solana-ৰ গড় ব্লক সময় 600 মিলিছেকেণ্ড – ব্লকচেইনত এটা নতুন খণ্ড সৃষ্টি কৰিবলৈ Solana-ই এইখিনি সময় লয়।\nSolana-ৰ লক্ষ্য হৈছে ইয়াৰ উচ্চ-প্ৰদৰ্শন প্ৰট’কলৰ সৈতে পৰিমাপনীয় আৰু গতিৰ উদ্বেগ সমাধান কৰা, অন্যান্য ব্লকচেইনৰ তুলনাত বৈপ্লৱিক সময় ৰেকৰ্ডিং আৰ্কিটেকচাৰ আৰু অধিক দক্ষ সহমতআৰ্হি ৰূপায়ণ কৰা। ই Solana-ক বিশ্বৰ দ্ৰুততম লেয়াৰ-1 নেটৱৰ্ক কৰি তোলে। Solana-ৰ চূড়ান্ত লক্ষ্য হৈছে বিকেন্দ্ৰীকৰণ নেটৱৰ্কৰ তিনিওটা বৈশিষ্ট্য – বিকেন্দ্ৰীকৰণ, সুৰক্ষা, আৰু স্কেলেবিলিটি- যোগ্যতা অৰ্জন কৰি ব্লকচেইন প্ৰযুক্তিৰ তিনিটা বিকল্পৰ পৰা এটা বাছি লব লগা সমস্যাৰ সমাধান কৰা। Solana-ৰ আঠটা মুখ্য উদ্ভাৱনে এইটো প্ৰাপ্ত কৰে।\nতলত আঠটা মুখ্য উদ্ভাৱন দিয়া হৈছে যিয়ে ইয়াক আনৰপৰা পৃথক কৰি তোলে।\nPoH এক সৰ্বসন্মতি প্ৰণালী নহয়; ইয়াৰ পৰিৱৰ্তে ই হৈছে এক ক্ৰিপ্ট’গ্ৰাফিক ঘড়ী যি ন’ডবোৰক ইটোৱে সিটোৰ সৈতে বাৰ্তালাপ নকৰাকৈ টাইম অৰ্ডাৰত সন্মত হ’বলৈ সক্ষম কৰে। এইটো সম্ভৱ হৈছে কিয়নো প্ৰতিটো ন’ডৰ নিজা ক্ৰিপ্ট’গ্ৰাফিক ঘড়ী আছে।\nSolana-ৰ টাৱাৰ BFT হৈছে এক উন্নত ব্যৱহাৰিক বাইজেন্টাইন ত্ৰুটি সহনশীলতা (pBFT) এলগৰিথম যি PoH-ৰ সৈতে নিৰ্বিঘ্নে কাম কৰে। ই ক্ৰিপ্ট’গ্ৰাফিক ঘড়ীৰ সুবিধা লৈ ন’ডৰ মাজত একাধিক বাৰ্তাৰ মাজেৰে নোযোৱাকৈ এক সহমতত উপনীত হৈ ইয়াৰ গতি প্ৰাপ্ত কৰে।\nএয়া হৈছে এক ব্লক প্ৰচাৰ প্ৰট’কল যি ডাটাক সৰু টুকুৰাত বিভক্ত কৰে যাৰ ফলত ন’ডবোৰ সহজ হয়। ইয়াৰ ফলত প্ৰচেছিং শক্তি আৰু নেটৱৰ্কৰ সামগ্ৰিক লেনদেনৰ গতি বৃদ্ধি হয়।\nগাল্ফ ষ্ট্ৰীম হৈছে এক মেমপুল-বিহীন লেনদেন ফৰৱাৰ্ডিং প্ৰট’কল যি Solana-ক 50,000 TPS প্ৰাপ্ত কৰিবলৈ সক্ষম কৰে। ই নেটৱৰ্ক বৈধকৰ্তাসকলক সময়ৰ আগতে লেনদেন সম্পাদন কৰিবলৈ অনুমতি দিয়ে যাৰ ফলত গতি বৃদ্ধি হয়।\nচি-লেভেল হৈছে এক সমান্তৰাল লেনদেন প্ৰক্ৰিয়াকৰণ ইঞ্জিন যি একেটা শৃংখলাত সমসাময়িক ডাটা প্ৰক্ৰিয়া কৰে। ই Solana-ক GPUs আৰু SSDsত পথালিকৈ মাপ কৰিবলৈ সক্ষম কৰে।\nপ্ৰক্ৰিয়াকৰণৰ বাবে বিভিন্ন হাৰ্ডৱেৰলৈ ইনপুট ডাটাৰ এটা স্ট্ৰিম আৱণ্টন কৰাৰ প্ৰক্ৰিয়াটোক পাইপলাইনিং বুলি কোৱা হয়। ই বৈধতা সৰ্বাধিক ফলপ্ৰসূ কৰি তোলাৰ বাবে লেনদেন প্ৰক্ৰিয়াকৰণ গোট হিচাপে কাম কৰে।\nএকাউণ্টৰ হিচাপ ৰাখিবলৈ ব্যৱহৃত মেম’ৰী দ্ৰুততাৰে আকাৰ আৰু প্ৰৱেশাধিকাৰ গতি দুয়োটাতে এক বাধা হৈ পৰে। ক্লাউডব্ৰেক হৈছে পৰিমাপনীয়তা আৰু উৎপাদন উন্নত কৰি SSD-ৰ বিন্যাসত বিয়পি থকা সমকালীন পঢ়া আৰু লিখাৰ বাবে সৰ্বাধিক ফলপ্ৰসূ কৰি তোলা এক ষ্টেট আৰ্কিটেকচাৰ।\nব্লকচেইন নেটৱৰ্কত ডাটা সংৰক্ষণ কৰাটো দ্ৰুততাৰে প্ৰাথমিক কেন্দ্ৰীকৰণ ভেক্টৰ হ’ব পাৰে। ই বিকেন্দ্ৰীকৰণৰ প্ৰথম ধাৰণাটো ধ্বংস কৰে; সেয়েহে ডাটা ষ্ট’ৰেজটো Solana-ৰ বৈধকৰণকাৰীৰ দ্বাৰা আৰ্কাইভাৰ নামৰ ন’ডৰ নেটৱৰ্কলৈ অফলোড কৰা হয়।\nবেছিভাগ স্মাৰ্ট টোকেন প্লেটফৰ্মৰ দৰে Solana-ই সকলো অন-চেইন লেনদেনৰ বাবে পৰিশোধ কৰিবলৈ SOL-ক ইয়াৰ গেছ টোকেন হিচাপে ব্যৱহাৰ কৰে। ছেপ্টেম্বৰ 2021 লৈকে Ethereum-ৰ বাবে দীৰ্ঘম্যাদী প্ৰতিদ্বন্দী হিচাপে বিবেচিত SOL দহটা আটাইতকৈ মূল্যৱান ক্ৰিপ্ট’কাৰেন্সীৰ জখলা বগাই সাত নম্বৰত আছে।Ethereum ও ইথেৰিয়াম 2.0-ৰ সৈতে অংশীদাৰিত্বৰ আৰ্হিৰ প্ৰমাণলৈ স্থানান্তৰিত হোৱাৰ বাবে এনে প্ৰযুক্তিৰ প্ৰতি বজাৰৰ আগ্ৰহ স্পষ্টভাৱে বৃদ্ধি পাইছে আৰু ই নিশ্চিতভাৱে সহায় কৰে যে Solana ইতিমধ্যে সেই ক্ষেত্ৰত পূৰ্বৰেপৰা আছে আৰু এই গতি পৰিৱৰ্তনৰ সুযোগ লৈ SOL-ক সূৰ্যলৈ উৰা মাৰি পঠিয়াইছে!\nসৌদামিনী চন্দৰানা ভাট\nWeb3 কি – শিকাৰুসকলৰ বাবে (What is Web3 – For Beginners)\nWazirX সমল দলএপ্ৰিল 14, 2022\nক্ৰিপ্টো কেনেদৰে নিয়ন্ত্ৰিত কৰিব লাগে (How Crypto should be Regulated)\nWazirX সমল দলমাৰ্চ 24, 2022\nবিশ্বজুৰি ক্ৰিপ্ট’-বন্ধুত্বপূৰ্ণ ৰাষ্ট্ৰবোৰে কেনেদৰে ক্ৰিপ্ট’ নিয়মাৱলী গ্ৰহণ কৰিছে? (How are crypto-friendly nations around the globe approaching Crypto regulations?)\nWazirX সমল দলডিচেম্বৰ 22, 2021


Job 17 | AsmULB | STEP | মোৰ উশাহ বিকৃত হৈছে, মোৰ দিন ওৰ পৰিছে, মোলৈ মৈদাম যুগুত আছে।\n1মোৰ উশাহ বিকৃত হৈছে, মোৰ দিন ওৰ পৰিছে, মোলৈ মৈদাম যুগুত আছে। 2নিশ্চয়ে ঠাট্টা কৰোঁতাবোৰ মোৰ ওচৰত আছে, আৰু সিহঁতে দিয়া বিৰক্তিবোৰ মোৰ চকুৰ আগত আছে। 3বিনয় কৰোঁ, তুমি মোৰ নিৰ্দ্দোষীতা প্ৰকাশ কৰাৰ এটা চিন থোৱা; নিজৰ আগত নিজেই মোৰ জামিন হোৱা; আন কোনেও মোৰ জামিন হ’বলৈ স্বীকাৰ কৰিব?\n4কিয়নো তুমি ইবিলাকৰ চিত্ত জ্ঞানৰ পৰা আঁৰ কৰিছা; এই হেতুকে তুমি ইবিলাকক মোক জয় কৰিবলৈ নিদিবা। 5যিকোনোৱে নিজ বন্ধুবিলাকক লুটদ্ৰব্য স্বৰূপে সমৰ্পণ কৰে, তাৰ সন্তানবিলাকৰ চকু অন্ধ হ’ব।\n6তেওঁ মোক সোকবিলাকৰ আগত দৃষ্টান্ত কৰিলে; যাৰ মুখত লোকে থু পেলায়, মই তেনে মানুহ হ’লোঁ। 7মনৰ বেজাৰত মোৰ চকু নিস্তেজ হ’ল, আৰু মোৰ সকলো অঙ্গ-প্ৰত্যঙ্গ ছাঁৰ তুল্য হ’ল। 8ইয়াতে সৰল আচৰণ কৰোঁতা বিলাকে আচৰিত মানিব, আৰু অধৰ্ম্মীৰ বিৰুদ্ধে নিৰ্দ্দোষী জঁকি উঠিব।\n9তথাপি ধাৰ্ম্মিকে নিজ পথত চলি থাকিব; যাৰ হাত শুচি, তাৰ বল ক্ৰমে ক্ৰমে বাঢ়ি থাকিব। 10কিন্তু আহাঁ,তোমালোক সকলোৱে পুনৰায় আৰাম্ভ কৰা; আৰু মই তোমালোকৰ মাজত কাকো জ্ঞানী নাপাম।\n11মোৰ দিন কেইটা গ’ল, মোৰ অভিপ্ৰায় আপি মনৰ কামনাবোৰ অনৰ্থক হ’ল। 12সিহঁতে ৰাতিকে দিন কৰে, আন্ধাৰ পৰিলে পোহৰ ওচৰ চাপে বুলি কয়।\n13যদি চিয়োলেই মোৰ ঘৰ হ’ব বুলি মই অপেক্ষা কৰিছোঁ, যদি আন্ধাৰত মোৰ শয্যা পাৰিছোঁ, 14যদি মই গাঁতক মোৰ পিতৃ, আৰু পোকক, তুমি মোৰ মাতৃ আৰু ভনী বুলি কৈছোঁ, 15তেনেহ’লে মোৰ আশা ক’ত? আৰু মোৰ আশাক নো কোনে দেখা পাব? ধূলিত জিৰণী পোৱামাত্ৰকেই, সেয়ে নামি চিয়োলৰ দুৱাৰ মুখ পামগৈ।


যুক্তৰাষ্ট্ৰৰ কলম্বিয়াৰ এখন বাছত সঁচাকৈয়ে ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা আছিলনে? - Factcrescendo Assamese\nSeptember 26, 2020 September 26, 2020 Manjori BorkotokyLeaveaComment on যুক্তৰাষ্ট্ৰৰ কলম্বিয়াৰ এখন বাছত সঁচাকৈয়ে ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা আছিলনে?\nএখন বাছত ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা এখন ফটোৰ স্ক্ৰিণশ্বট শেহতীয়াভাৱে অসমত হোৱাটছএপত ভাইৰেল হোৱা দেখা পোৱা গৈছে।\nদাবী কৰা হৈছে যে এই সেইখন আমেৰিকা যুক্তৰাষ্ট্ৰৰ কলম্বিয়াৰ এখন বাছ, যত ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা আছে। স্ক্ৰিণশ্বটটোত লিখা আছে- “কলম্বিয়াৰ ৰাজপথত বাবাচাহেবৰ ফটো লগোৱা বাছ চলিছে। এয়া প্ৰকৃত সন্মান” ।\nআহক সত্যা-সত্য জানো ।\nপ্ৰথমে কেইটামান নিৰ্দিষ্ট শব্দক লৈ আমি গুগলত বিচাৰি চালো, কিন্তু তেনেকুৱা বাছ সম্পৰ্কত কোনো তথ্য অথৱা কোনোধৰণৰ বাতৰি নাপালো। তেতিয়া আমি গুগল ৰিভাৰ্ছ ইমেজ চাৰ্ছ পদ্ধতি অৱলম্বন কৰিলো আৰু একদম একেই এখন বাছৰ ফটো কেইবাটাও ৱেবচাইটত দেখিলো।\nকিন্তু সেই বাছৰ ফটোবোৰত আম্বেদকাৰ আৰু তেখেতৰ পত্নীৰ কোনো ফটো দেখা নাপালো।\nআমি তদুপৰি গুগল ৰিভাৰ্ছ ইমেজ ছাৰ্ছ পদ্ধতিৰে বিচাৰি চাওতে আম্বেদকাৰ আৰু তেখেতৰ পত্নীৰ সেই মূল ফটোখনো লাভ কৰিলো।\nমূল ফটোখন প্ৰকাশ কৰা ৱিকিমেডিয়া কমনছ নামৰ ৱেবচাইটটোৰ মতে এই ফটোখন ফটোগ্ৰাফাৰ এড্ৰিয়ান পিংষ্টোনে, ২০০৮ চনৰ জুলাই মাহত তুলিছিল। ফটোখনত দিয়া বিৱৰণত জানিব পাৰিলো যে এই বাছখন বাথত পৰ্যটকৰ বাবে বিভিন্ন স্থান পৰিদৰ্শন কৰোৱাৰ কামত ব্যৱহাৰ কৰা চিটী চাইটচিং নামৰ ওপেন টপ বাছ সেৱাৰ ।\nএকেধৰণৰ বাছৰ ফটো চিটী চাইটচিঙৰ অফিচিয়েল ৱেবচাইটতো দেখা পোৱা গল।\nআমেৰিকাৰ কলম্বিয়াত ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা কোনো বাছ চলাচল নকৰে। ফটোখন মৰ্ফ কৰা।\nTitle:যুক্তৰাষ্ট্ৰৰ কলম্বিয়াৰ এখন বাছত সঁচাকৈয়ে ড. বিআৰ আম্বেদকাৰ আৰু তেখেতৰ সহধৰ্মিনী সৱিতা আম্বেদকাৰৰ ফটো লগোৱা আছিলনে?\nTagged Dr BR AmbedkarSavita Ambedkarড. বি আৰ আম্বেদকাৰ\nFACT CHECK: এইবাৰ ইউজিচি নেট পৰীক্ষাত নিগেটিভ মার্কিং থাকিব নেকি?\nNovember 5, 2019 November 5, 2019 Manjori Borkotoky\nMarch 5, 2020 March 23, 2020 Manjori Borkotoky\nFACT CHECK: মেক্সিকোৰ ৰাজনৈতিক নেতাজনে দেশখনৰ ৰাজনীতিকসকলে দুখীয়া দৰিদ্ৰক লুন্ঠন কৰাৰ প্ৰতিবাদত সঁচাকৈ উলংগ হৈছিল নেকি? দুখন ফটোত দেখা গৈছে যে মেক্সিকোৰ ৰাজনৈতিক নেতা এন্... by Manjori Borkotoky\nFACT CHECK: বাহাদুৰ শ্বাহ জফৰৰ জন্মদিনত প্ৰধানমন্ত্ৰী মোদীয়ে তেওঁৰ সমাধিত শ্ৰদ্ধাঞ্জলী নিবেদন কৰিছিল নেকি? অসমত এটা ফেচবুক পোষ্ট ভাইৰেল হৈছে এই দাবীৰে যে প্ৰ... by Manjori Borkotoky\nFACT CHECK: দেৱী দূৰ্গাক যৌন দাসী বুলি উল্লেখ কৰা এক স্ক্ৰিনশ্বট প্ৰসংগ সংগতিহীন ভাৱে প্ৰচাৰ হৈছে! The Wireৰ এটা বাতৰিৰ কিয়দংশ বৰ্তমান ছ'চিয়েল মিডি... by Manjori Borkotoky\nFACT CHECK: থাইলেণ্ডৰ বানাক্ৰান্তৰ বাবে সাজু কৰা সুৰাৰ বটল বিহাৰৰ নিৰ্বাচনী টোপ বুলি প্ৰচাৰ! বিহাৰৰ নিৰ্বাচন চমু চাপি অহাৰ লগে লগে, ছ'চিয়েল মি... by Manjori Borkotoky\nCategories Select Category Coronavirus (66) Economy (6) False (191) False Headline (5) International (31) Medical (34) Misleading (3) Missing Context (1) Partly-False (7) Political (40) Politics (4) Science (1) Social (105) Telecom (1) Wildlife (4)


তিৰুতাৰ আত্মদান কাব্য/বিজ্ঞাপন আৰু সমালোচনা - ৱিকিউৎস\nতিৰুতাৰ আত্মদান কাব্য/বিজ্ঞাপন আৰু সমালোচনা\n< তিৰুতাৰ আত্মদান কাব্য\nতিৰুতাৰ আত্মদান কাব্য (১৯১৩)\n7486তিৰুতাৰ আত্মদান কাব্যহিতেশ্বৰ বৰবৰুৱা১৯১৩\n[ বিজ্ঞাপন ]\n☞অনুগ্ৰহ কৰি এই বিজ্ঞাপণ খনি আপোনাৰ বন্ধু বান্ধৱক দেখাব\nবৰ্তমান যুগৰ অসমীয়া সাহিত্যত প্ৰথম কাব্য\nশ্ৰীযুত হিতেশ্বৰ বৰবৰুৱা প্ৰণীত।\n“তলসৰা ফুলৰ দুটি”\nকমতাপুৰ ধ্বংস কাব্য আৰু বিৰহিনী বিলাপ কাব্য\n(দুয়োখনি একে লগে বন্ধা)\n(৩০০ পৃষ্ঠাত সম্পূৰ্ণ)\nবেচ পকাবন্ধা ১॥৹ অন কেচাবন্ধা ১৶৹ অনা ডাকমাচুল সুকিয়া।\nআপুনি যদি এখনি কিনা নাই, সোনকালে এখনি কিনক।\nকিতাপ আৰু সৰহ নাই। যিবিলাকে কয় যে অসমীয়া ভাষা\nকাব্যৰ উপযোগী নহয়, সেই সকলে যেন “তলসৰা ফুলৰ দুটি”\nএবাৰ পঢ়ি চায়।\nতলত দিয়া ঠিকনাত কিতাপ পোৱা যাবঃ-\n১। কমতাপুৰ ষ্ট’ৰ\nটকলা টিংঙ্গা পোঃ আঃ\n২। শ্ৰীযুত ধৰ্ম্মেশ্বৰ বৰবৰুৱা ৩। মুঞ্চি ডিয়ানদ্দিন আহ্মদ\nভদৰি বৰ বৰুৱাৰ আলি কটকী পুখুৰী\n[ সমালোচনা ] What is to be admired most is that even in the midst of multifarious business, you have been able to devote yourself to the cause of litetatre. I Wish you will continue this taste for literature and hope that you will combine depth of thaught with easy flow.\n৪। ডিব্ৰূগড়ৰ “Times of Assam” এ লিখিছে:—\n“This isapoetical work in Assamese, by Sreejut Hiteswar Bor Boruah of Jorhat. Translated into English the title of the book meanss “Two Flowers Picked up from the Fallen Ones.” The Poems describe, firstly, the destruction of Komotapur, and secondly, the grief ofabroken-hearted maiden.\nEvery Chapter is prefaced by appropriate quotations from English poets. We greatly appreciate the book for its language, which is decidledly Assamese -its metrical construction & beautiful style. Such publications are, no doubt, an invaluable addition to the literature of the country. [ সমালোচনা ] We wish the author all surccess.”\n(TIMES OF ASSAM - 20th March 1913.)\n৫। আসামৰ উজ্জ্বলৰত্ন আসাম লেজিচ্ লেটিভ্ কাউঞ্চিলৰ একমাত্ৰ আহোমৰ মেম্বৰ, সাহিত্য পেঞ্চন ভোগী খ্যাতনামা লেখক, অনাৰেবল্ শ্ৰীযুত পদ্মনাথ বৰুৱাই তেখেতৰ দ্বাৰা সম্পাদিত “উষাত লিখিছে:—\n“তলসৰা ফুলৰ দুটি”। নতুন ধৰণৰ অসমীয়া কাব্য। সেই দুটি ফুলৰ এটি “কমতাপুৰৰ ধ্বংস” আৰু ইটি “বিৰহিনীৰ বিলাপ”। শ্ৰীযুত হিতেশ্বৰ বব বৰুৱা ফুল দুপাহৰ ৰচোঁতা। এওঁৰে সৈতে আমাৰ এয়ে প্ৰথম সাক্ষাৎ। ইয়াৰ আগেয়ে এওঁ অসমীয়া সাহিত্য ক্ষেত্ৰ লৈ ওলোৱা আমি দেখা নাই। কিন্তু প্ৰথম সাক্ষাততে আমি এওঁক নিচেই অপঁইতা নাপালো; ৰচকে অবশ্যে জুহালত গঢ়িহে কমাৰ সাললৈ ওলাইছে।\nসি যি হওক, নিচেই ঘৰুৱা কথাৰেও যে অমিত্ৰাক্ষৰ ছন্দৰ টান ভাব অসমীয়াত ফুটাব পাৰি, প্ৰথম পাহে তাৰে প্ৰমান দিছে। আৰু অন্তৰৰ আবেগ ফুলাবলৈ যে অসমীয়া ঘৰুৱা কথা বৰ শুৱলা, ইপাহীত তাৰ চিনাকি পোৱা গৈছে। ফুল দুপাহী হাতত লৈ চাবলৈ আমি ৰাইজক অনুৰোধ কৰোঁ। বৰবৰুৱাদেৱে [ সমালোচনা ] অসমীয়া সাহিত্যৰ চৰাত এখন মাণী আসন পাব বুলি আমি আশা কৰোঁ।\nউষা—৫ ম ভাগ—৪ৰ্থ সংখ্যা\n৬। যােৰহাট বাৰৰ উকিল, “মেঘনাদ বধ” নাটক লিখোঁতা শ্ৰীযুত চন্দ্ৰধৰ বৰুৱাই (লেটেকুজান বাগিছাৰ পৰা) লিখিছে:—\n“ * * * * পঢ়ি বৰ সন্তোষ পালো। লেখা সবল আৰু মধুৰ হৈছে। আজি কালি এনে বিধৰ বহুত কিতাপত ভাষা সম্পৰ্কীয় যিবিলাক দোষ দেখাযায়, তেনে দোষ ইয়াত অতি কম। মুঠতে এই শ্ৰেণীৰ অধিকাংশ লেখাতকৈ আপোনাৰ লেখা পঢ়ি ভাল লাগিল। * * * আপোনাৰ লেখা সৰল আৰু ভাব অতি মিহি লাগে। কিতাপ খনি পঢ়ি মই ভাল পাও। “তলসৰা ফুলৰ” আৰু যি দুটি এটি আপােনাৰ হাতত আছে। যেন তাৰো গােন্ধৰ পৰা আমাক সৰহ দিন বঞ্চিত কৰি নথয়। দুখৰ বিষয় এই বিলাক কিতাপ কিন্তু বৰ্ত্তমান আমাৰ দেশত কিনােতা নাই। সেই বাবে আপুনি নিৰুৎসাহ নহ'ব। এনে বিধৰ কিতাপ লিখোঁতাই দেশৰ উপকাৰৰ বাবেহে কিতাপ লিখিবলৈ আগ বাঢ়ে”।\n৭। কলিকতাৰ পৰা প্ৰকাশ হোৱা, স্বনাম প্ৰসিদ্ধ শ্ৰীযুত লক্ষ্মীনাথ বেজবৰুৱা ডাঙ্গৰীয়াৰ “বাঁহীয়ে লিখিছে:— “তলসৰা [ সমালোচনা ] ফুলৰ দুটি। * * * “কমতাপুৰ ধ্বংস কাব্য” এটি ফুল, আৰু “বিৰহিনী বিলাপ কাব্য” এটি ফুল। * * * (বিৰহিনী বিলাপ কাব্যৰ) ওপৰঞ্চিৰ ভিতৰুৱা— “ভাইটি” “ভনিটি” ‘প্ৰাণৰ জিতেন” আৰু “প্ৰিয়তমা” এই কেইটাৰ কবিতাৰ শােকৰ লােৱে আমাৰ চকুৰ লােও টানি নিছে। বাস্তবিকতে এই কেইতাই নতুন কবিৰ হৃদয়ৰ মৰ্ম্মস্পৰ্শী ভাব আৰু ভাষাৰ সুন্দৰ চিনাকী দিয়ে। * * * “কমতাপুৰ ধ্বংস কাব্য” এটি ঐতিহাসিক ঘটনালৈ অমিত্ৰাক্ষৰ চন্দত ৰছিত। এই কাব্য খনি পঢ়িও আমি সন্তোষ পাইছোঁ। * * *\nবাঁহী—৪ৰ্থ বছৰ—৬ষ্ঠ সংখ্যা।\n৮। ডিব্ৰূগড়ৰ “আলোচণীয়ে লিখিছে:— “ * * * কিতাপ খন সুন্দৰ কৈ ছপােৱা; চিক্‌মিকীয়া পকা বন্ধা, দেখিলে হাতত তুলি নলৈ নােৱাৰি। * * * তল সৰা দুটি ফুলৰ এটিৰ নাম “কমতাপুৰ ধবংস” আনটিৰ নাম “বিৰহিণী বিলাপ কাব্য”। আসামৰ সেনবংশীয় (খেনবংশীয়) শেষ ৰজা নীলাম্বৰে মন্ত্ৰীৰ পুতেকক গােপনে বধ কৰাই তেঁওৰমাংস ৰন্ধাই বাপেকক খুউৱাত বাপেকে প্ৰতিশােধ লবৰ ইচ্ছাৰে গঙ্গাস্নানলৈ যাওঁ বুলি গৌড় দেশৰ নবাবৰ ওছৰলৈ গৈ তেঁওত শৰনাপন্ন হােৱাত নবাবে সেনা পঠাই কমতাপুৰ ৰাজ্য কেনেকৈ দখল কৰিলে তাৰে বৰ্ণনাৰ গােন্ধ পােন্ধৰটা পাহিৰ প্ৰথ [ সমালোচনা ] মটো ফুলত আছে। “বিৰহিণী বিলাপ” কাব্যৰ। “ওপৰঞ্চিত কবিৰ সংসাৰ—ফুলণীৰ পৰা এটি এটিকে পাঁচোটি ফুল সৰি পৰাত বিলাপ কৰাদেখি পাঠক মাত্ৰেই আন্তৰিক দুখ আৰু সহানুভূতি প্ৰকাশ নকৰি নোৱাৰে। “তলসৰা ফুল” যদিও কৰিব প্ৰথম। উদ্যম তথাচ তাত কবিৰ ভাব প্ৰকাশ কৰিব পৰা ভাষাত আয়ত্ব ভাষাত কবিত্ব আৰু ছন্দত জেউতি থকা চিন জিলিকিছে।\n"আলোচণী" ৪ৰ্থ বছৰ—ষষ্ঠ সংখ্য।\n"https://as.wikisource.org/w/index.php?title=তিৰুতাৰ_আত্মদান_কাব্য/বিজ্ঞাপন_আৰু_সমালোচনা&oldid=19043"ৰ পৰা অনা হৈছে\nLast edited on ১৯ ফেব্ৰুৱাৰী ২০১৯, at ২০:০৯\nএই পৃষ্ঠাটো শেষবাৰৰ কাৰণে ১৯ ফেব্ৰুৱাৰী ২০১৯ তাৰিখে ২০:০৯ বজাত সলনি কৰা হৈছিল।


Fenlong (Skn) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fenlong (Skn) ar byavahar, ppali, parshwakriya, upkaar, kriya-pratikriya aaru satarkatabani\nFenlong (Skn) ৰ মূল্য আৰু পেকৰ চাইজ - Fenlong (Skn) Price and Pack Size in Assamese - Fenlong (Skn) ar mulya aaru pakor size\nFenlong (Skn) की जानकारी\nFenlong (Skn) ৰ লাভ আৰু ব্যৱহাৰসমূহ- Fenlong (Skn) Benefits & Uses in Assamese- Fenlong (Skn) ar laabh aaru byavaharsamuh\nFenlong (Skn) ৰ পালি আৰু সেয়া কেনেদৰে ল'ব- Fenlong (Skn) Dosage & How to Take in Assamese - Fenlong (Skn) ar paali aaru xeya kenedore lobo\nFenlong (Skn) ৰ পাৰ্শ্চক্ৰিয়াসমূহ- Fenlong (Skn) Side Effects in Assamese- Fenlong (Skn) ar parshwakriyasamuh\nFenlong (Skn) সংক্ৰান্ত সতৰ্কতাবাণীসমূহ- Fenlong (Skn) Related Warnings in Assamese- Fenlong (Skn) xonkranta xatarkatabanisamuh\nঅইন দৰৱৰ সৈতে Fenlong (Skn)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fenlong (Skn) with Other Drugs in Assamese- Oinor xoite Fenlong (Skn) ar gurutor kriya-pratikriya\nFenlong (Skn) মতভেদসমূহ- Fenlong (Skn) Contraindications in Assamese- Fenlong (Skn) nishedhsamuh\nFenlong (Skn) ৰ বিষয়ে সততে সোধা প্ৰশ্নসমূহ- Frequently asked Questions about Fenlong (Skn) in Assamese- Fenlong (Skn) ar bikhoye satate xodha prashnasamuh\nখাদ্য আৰু মদৰ সৈতে Fenlong (Skn) ক্ৰিয়া-প্ৰতিক্ৰিয়া- Fenlong (Skn) Interactions with Food and Alcohol in Assamese- khadya aaru modor xoite Fenlong (Skn) kriya-pratikriya\nFenlong (Skn) ৰ লাভ আৰু ব্যৱহাৰসমূহ - Fenlong (Skn) Benefits & Uses in Assamese - Fenlong (Skn) ar laabh aaru byavaharsamuh\nFenlong (Skn) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFenlong (Skn) ৰ পালি আৰু সেয়া কেনেদৰে ল'ব - Fenlong (Skn) Dosage & How to Take in Assamese - Fenlong (Skn) ar paali aaru xeya kenedore lobo\nFenlong (Skn)-ৰ উপাদানসমূহ - Fenlong (Skn) Active Ingredients in Assamese - Fenlong (Skn)-ar upadaansamuh\nFenlong (Skn) ৰ পাৰ্শ্চক্ৰিয়াসমূহ - Fenlong (Skn) Side Effects in Assamese - Fenlong (Skn) ar parshwakriyasamuh\nগৱেষণাৰ ভিত্তিত, Fenlong (Skn) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFenlong (Skn) সংক্ৰান্ত সতৰ্কতাবাণীসমূহ - Fenlong (Skn) Related Warnings in Assamese - Fenlong (Skn) xonkranta xatarkatabanisamuh\nFenlong (Skn)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFenlong (Skn) গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nFenlong (Skn)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFenlong (Skn) ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Fenlong (Skn) কি প্ৰভাৱ দেখা গৈছে?\nFenlong (Skn)ৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Fenlong (Skn) কি প্ৰভাৱ দেখা গৈছে?\nFenlong (Skn) গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Fenlong (Skn) ৰ কি প্ৰভাৱ দেখা গৈছে?\nFenlong (Skn)ৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Fenlong (Skn)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fenlong (Skn) with Other Drugs in Assamese - Oinor xoite Fenlong (Skn) ar gurutor kriya-pratikriya\nFenlong (Skn) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFenlong (Skn) মতভেদসমূহ - Fenlong (Skn) Contraindications in Assamese - Fenlong (Skn) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fenlong (Skn) লোৱা অনুচিত যাতে -\nFenlong (Skn) ৰ বিষয়ে সততে সোধা প্ৰশ্নসমূহ - Frequently asked Questions about Fenlong (Skn) in Assamese - Fenlong (Skn) ar bikhoye satate xodha prashnasamuh\nএই Fenlong (Skn)-এ অভ্য়াস বা নিচাৰ সৃষ্টি কৰে নেকি?\nনহয়, Fenlong (Skn)য়ে অভ্যাসৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Fenlong (Skn) লোৱাৰ পিছত ই আপোনাৰ টোপনি ভাৱ নানে।\nহয়, চিকিত্সা পৰামৰ্শ অনুসাৰেহে Fenlong (Skn) লওক।\nনহয়, মানসিক ৰোগৰ চিকিত্সাৰ ক্ষেত্ৰত Fenlong (Skn) ব্যৱহৃত নহয়।\nখাদ্য আৰু মদৰ সৈতে Fenlong (Skn) ক্ৰিয়া-প্ৰতিক্ৰিয়া - Fenlong (Skn) Interactions with Food and Alcohol in Assamese - khadya aaru modor xoite Fenlong (Skn) kriya-pratikriya\nখাদ্য আৰু Fenlong (Skn)ৰ ক্ৰিয়া-প্ৰতিক্ৰিয়া\nFenlong (Skn) আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Fenlong (Skn)ৰ মাজৰ প্ৰতিক্ৰিয়া\nমদ আৰু Fenlong (Skn) একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nFenlong (Skn) ৰ অনুকল্প - Substitutes for Fenlong (Skn) in Assamese\nআপুনি বা আপোনাৰ পৰিয়ালৰ কোনোবাই Fenlong (Skn) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Fenlong (Skn) ব্যৱহাৰ কৰিছিল নেকি?\nআপুনি কিমান পৰিমাণে Fenlong (Skn) সেৱন কৰিছিল?\nআপুনি Fenlong (Skn) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Fenlong (Skn) সেৱন কৰে?


Durga Puja SOP- এইবাৰ পূজা চাবলৈ যাওতে কি কি নিয়ম মানিব লাগিব? আজি প্ৰকাশ পাব নতুন SOP– News18 Assam\nDurga Puja SOP- এইবাৰ পূজা চাবলৈ যাওতে কি কি নিয়ম মানিব লাগিব? আজি প্ৰকাশ পাব নতুন SOP\n»Durga Puja SOP- এইবাৰ পূজা চাবলৈ যাওতে কি কি নিয়ম মানিব লাগিব? আজি প্ৰকাশ পাব নতুন SOP\nUpdated:September 15, 2021, 1:03 PM IST\nচলিত মাহত নৱম, দশম, একাদশ শ্ৰেণীৰ পাঠদানৰ সম্ভাৱনা নুই কৰিলে স্বাস্থ্য মন্ত্ৰীয়ে ৷\nLast Updated: September 15, 2021, 1:03 PM IST\nৰাজ্যত শেহতীয়াকৈ কিছু উন্নত হৈছে কোভিড পৰিস্থিতি। ফলল দুৰ্গা পূজা অনুষ্ঠিত কৰাৰ এক পৰিবেশ আহি পৰিছে। ৰাজ্য চৰকাৰেও ইতিমধ্যে পূজা আয়োজনৰ সেউজ সংকেট প্ৰদান কৰিছে। কিন্তু ৰাইজে দুৰ্গা পূজা চাবলৈ যাওতে মানিব লাগিব কিছু নীতি নিৰ্দেশনা। সেইদৰে পূজাৰ আয়োজক কমিটীয়েও নিয়ম নীতিৰ মাজেৰে দুৰ্গা পূজাৰ আয়োজন কৰিব লাগিব।\nআজি প্ৰকাশ পাব দুৰ্গা পূজাৰ সন্দৰ্ভত ৰাজ্য চৰকাৰে জাৰি কৰিবলগীয়া নতুন SOP। এই কথা ঘোষণা কৰিছে ৰাজ্যৰ স্বাস্থ্যমন্ত্ৰী কেশৱ মহন্তই। আনহাতে চলিত মাহত নৱম, দশম, একাদশ শ্ৰেণীৰ পাঠদানৰ সম্ভাৱনা নুই কৰিলে স্বাস্থ্য মন্ত্ৰীয়ে ৷\nকি কি থাকিব পাৰে নতুন SOPত-\nসীমিত সংখ্যক ভক্তৰ উপস্থিতিত দুৰ্গা পূজা আয়োজনৰ পৰামৰ্শ দিব পাৰে।\nআয়োজক কমিটীৰ কোভিড পৰীক্ষা অথবা কোভিড ভেকচিন গ্ৰহণৰৰ সন্দৰ্ভতো কেত বোৰ সিদ্ধান্ত থাকিব পাৰে।\nমাস্ক, চেনিটাইজাৰ, সামাজিক দুৰত্ব আদি মানি চলাৰ নিৰ্দেশনা জাৰি কৰিব পাৰে।\nনিশা নিৰ্দিষ্ট সময়ৰ ভিতৰত পূজা শেষ কৰাৰো নিৰ্দেশনা থাকিব পাৰে।\nৰাজহুৱা সমদল, শোভাযাত্ৰাত থাকিব পাৰে নিষেধাজ্ঞা।\nদশমীৰ দিনা বিসৰ্জনৰ বাবে বিশেষ নিৰ্দেশনা থকাৰ সম্ভাৱনা আছে।\nFirst published: September 15, 2021, 1:03 PM IST\nDurga Puja SOP


ex-army-officer-wants-death-for-death-rape-for-rape-in-favour-of-kashmiri-pandits– News18 Assam\n‘বলাৎকাৰৰ সলনি বলাৎকাৰ!’ – টিভি শ্ব’ত প্ৰাক্তন সেনা বিষয়াৰ মন্তব্যক লৈ হুলস্থূল, চাওক VIDEO\nUpdated:November 18, 2019, 11:20 AM IST\nঅৱসৰপ্ৰাপ্ত সেনা বিষয়াজনৰ মন্তব্যক সমালোচনা কৰিছে বহু প্ৰাক্তন বিষয়াই।\nLast Updated: November 18, 2019, 11:20 AM IST\nকাশ্মীৰী পণ্ডিতৰ ওপৰত হোৱা অত্যাচাৰক লৈ এটা টিভি শ্ব’ত ভাৰতীয় সেনাৰ এজন অৱসৰপ্ৰাপ্ত মেজৰ জেনেৰেলৰ মন্তব্যক লৈ সৃষ্টি হৈছে বিতৰ্কৰ। অৱসৰপ্ৰাপ্ত সেনা বিষয়াজনৰ মন্তব্যক সমালোচনা কৰিছে বহু প্ৰাক্তন বিষয়াই।\nএটা চেনেলত অৱসৰপ্ৰাপ্ত মেজৰ জেনেৰেল এছ পি সিনহাই ‘মৃত্যুৰ সলনি মৃত্যু’ আৰু ‘বলাৎকাৰৰ সলনি বলাৎকাৰ’ বুলি মন্তব্য কৰে। এই মন্তব্যক লৈ টিভি শ্ব’টোত এক হুলস্থূলীয়া পৰিৱেশৰ সৃষ্টি হয়।\nসিনহাৰ এই মন্তব্যৰ বাবে সেনাৰ প্ৰাক্তন বিষয়াও খৰ্গহস্ত হৈ পৰিছে। শ্ৰীনগৰস্থিত ১৫ ক’ৰৰ প্ৰাক্তন প্ৰধান লেফটেনেণ্ট ছৈয়দ অতা হাছনেনে টুইটাৰত লিখিছে যে সন্ত্ৰাসবাদবিৰোধী অভিযানত অন্তৰ্ভুক্ত হোৱা লোকে জানে যে এই সকলো কি আৰু কেতিয়াবা কেতিয়াবা এনেকুৱা লাগে যে ৰাজহুৱা মঞ্চত মন্তব্য নকৰা পাকিস্তানী সেনাৰ প্ৰণালী সঠিক। তেওঁ কয় যে এনেধৰণৰ মানুহৰ পৰা বাচি থকা প্ৰয়োজন।\nजहालत चरम पर है ! सबको मसीहा बनने की इतनी जल्दी है कि क़ानून-संविधान-भारतीयता सबको रौंदने पर आमादा हैं ! ज़िम्मेदारी हमारी-आपकी है कि इस जाहिल शोर को अपने कानों से बाहर फेंक कर इन्हें इनका वांछित न हासिल करने दें! “बलात्कार के बदले बलात्कार” कोई सोच भी कैसे सकता है,बोलना तो दूर😡 https://t.co/WrxIzagh7J\n— Dr Kumar Vishvas (@DrKumarVishwas) November 17, 2019\nআনহাতে, প্ৰাক্তন ডিজি তথা অৱসৰপ্ৰাপ্ত লেফটেনেণ্ট জেনেৰেল বিনোদ ভাটিয়াই সিনহাক সমালোচনা কৰি টুইটাৰযোগে এই মন্তব্যক অসংবেদনশীল আৰু দুৰ্ভাগ্যজনক আখ্যা দিয়ে।\nFirst published: November 18, 2019, 11:20 AM IST


হেম বৰুৱাৰ “পোহৰতকৈ এন্ধাৰ ভাল”- এটি আলোচনা (মিতালী বৰ্মন) - সাহিত্য ডট অৰ্গ\nহেম বৰুৱাৰ “পোহৰতকৈ এন্ধাৰ ভাল”- এটি আলোচনা (মিতালী বৰ্মন)\nMay 14, 2013 March 10, 2021 1 Comment\nহেম বৰুৱাৰ “পোহৰতকৈ এন্ধাৰ ভাল”— এটি আলোচনা\nযুদ্ধোত্তৰ যুগৰ অসমীয়া কাব্য জগতলৈ পশ্চিমীয়া জীৱনবোধ আৰু কাব্যবোধৰ সোঁত বোৱাই আনি পশ্চিমীয়া ভাবাৱেগ আৰু ভংগীৰ সৃজনীশীল সাল-সলনি ঘটাই অসমীয়া কাব্য-জগতক সজীৱ অর্থপূর্ণ নতুন ৰেহ-ৰূপ দিয়াৰ ক্ষেত্রত হেম বৰুৱা (১৯১৫-১৯৭৭)ৰ সিদ্ধি অতুলনীয়। নতুন কবিতাৰ সমদলত তেওঁ যেন হাতত নিচান লোৱা অগ্রৱর্তী সেনাধক্ষ্যৰ ভূমিকাহে পালন কৰিলে।\nহেম বৰুৱাই কবিৰূপে আত্মপ্রকাশ কৰে ‘আৱাহন’ৰ পাতত ‘বান্দৰ’ শীর্ষক কবিতাৰে, ১৯৪০ চনৰ মার্চ মাহত। এই কবিতাটোৱে কাব্য আন্দোলনৰ এক নতুন ধাৰাৰ শুভাৰম্ভ কৰিলে। বৰুৱাৰ কাব্য সংকলন দুখন হ’ল ‘বালিচন্দা’ আৰু ‘মন ময়ূৰী’। সিঁচৰতি হৈ থকা অন্যান্য কবিতাৰ স’তে দুয়োখন একেলগে ১৯৮৬ চনত “হেম বৰুৱাৰ কবিতা” নামে পুনঃপ্রকাশ হয়। কবি হিচাপে তেওঁ ‘জয়ন্তী’, ‘পছোৱা’ আৰু ‘ৰামধেনু’ এই তিনিওখন পত্রিকাত বিশেষ ভূমিকা গ্রহণ কৰিছে। কাব্যিক আলোচনাৰ ক্ষেত্রত ক’ব পাৰি যে প্রথমৰে পৰা হেম বৰুৱাই বস্তুবাদী সমাজ চেতনা আৰু ৰমন্যাসধর্মী আত্মিক চেতনাৰ এক সন্মিলিত পথেৰে খোজ দিছিল। অমূল্য বৰুৱাৰ কলমেৰে নিগৰা কবিতাৰ আধুনিক শৈলী হেম বৰুৱাৰ কাপৰ পৰশত বহুদূৰলৈ আগুৱাই গৈছিল।\n“বুৰঞ্জীৰ ৰঙা-নীলা পাত\nআমাৰ কাৰণে হায় বুৰঞ্জী নিমাত\nআমাৰ কাৰণে আজি পৃথিৱীৰ ৰন্ধ্রে ৰন্ধ্রে\nদুৱাৰত তলা। দুৱাৰ মুকলি ক’ত?” (“নিমাতী চাপৰি”, বালিচন্দা)\n———- এনে কাব্য-কথনত জীৱন স্পন্দনৰ আভাষ পোৱা যায়।\nআধুনিক ইউৰোপীয় চিন্তা-চেতনা হেম বৰুৱাৰ কবি মানসত বেছ গভীৰ। বিশেষকৈ পাউণ্ড, লৰেন্স, ইলিয়েটৰ কবিতাই বৰুৱাক আকৃষ্ট কৰিছিল। তাৰ ফলতেই সৃষ্টি হৈছিল ‘ৰামধেনু’, ‘আইত’, ‘মমতাৰ চিঠি’ আদি কবিতাৰ। তেওঁৰ কাব্যিক দৃষ্টিত নাৰী প্রায়ে প্রেৰণাৰ উৎস আৰু মমতাময়ী। সমালোচক কবিন ফুকনদেৱৰ ভাষাত, “নাৰী কল্পনাৰ সৌন্দর্যত ৰমন্যাসিক মাহ-হালধি সানিয়েজি হেম বৰুৱাই এৰা নাই, নাৰীৰ মাজেদিয়ে তেওঁ ফুটাই তুলিছে জীৱিকাৰ শ্রম আৰু শান্তি।” সুন্দৰী নাৰীৰ অপৰূপ মুখখনি কবিৰ প্রতীকী কল্পনাত ধৰা দিছে এইদৰে—-\nআলি আকবৰ খাঁৰ সৰোদৰ এটা\nনিজম মূর্চ্ছনাহে যেন।” (“এখন ইস্তাহাৰ”, মন ময়ূৰী)\nহেম বৰুৱাৰ “পোহৰতকৈ এন্ধাৰ ভাল” যুদ্ধোত্তৰ যুগৰ বা ৰোমাণ্টিক পৰৱর্তী নতুন কবিতাবোৰৰ ভিতৰত এটা সার্থক কবিতা। কবিতাটি ১৯৫২ চনৰ ‘ৰামধেনু’ত প্রকাশ পায়। সাম্রাজ্যবাদী শোষণৰ অন্ত পেলাই নিষ্পেষিত জনতাৰ বাবে নতুন স্বপ্ন আৰু প্রতিজ্ঞা স্থাপনেই কবিতাটোৰ মূল বক্তব্য। কবিতাটোত কবি নিজে হ’ল নিষ্পেষিত জনতাৰ প্রতিনিধি। ইয়াত ফুটি উঠিছে কবিৰ সমকালীন পৃথিৱীখনক চিনি পোৱাৰ বাসনা। “পোহৰতকৈ এন্ধাৰ ভাল” কবিতাটোৰ শিৰোনামতে আছে এক কাব্যিক ব্যঞ্জনা। আমাৰ সভ্যতা বর্তমান শোষণ, লাঞ্ছণাৰে জর্জৰিত। ধনীক শ্রেণী অধিক ধনী হৈ গৈছে আৰু দুখীয়াসকল খাবলৈ নোপোৱা হৈছে। সাম্রাজ্যবাদী শোষণৰ হাতোৰাই মানুহক নির্মমভাৱে গ্রাস কৰিবলৈ লৈছে। যি সভ্যতাই মানুহক তিলতিলকৈ মৃত্যুমুখী কৰি তুলিছে তাক যদি কোনোৱে পোহৰ বুলি কয়, আকৌ য’ত উচ্চ-নীচ, ভেদ-ভাৱ নাই, আছে মৰম-প্রীতি, জীৱনৰ সুখ-শান্তি তাক যদি কোনোৱে এন্ধাৰ বুলি কয়, তেন্তে জীৱন নাশকাৰী সেই পোহৰতকৈ জীৱন ৰক্ষাকাৰী এই এন্ধাৰেই ভাল।\nকবিয়ে ইতিহাসৰ বুকুত নিজৰ নাম যুগমীয়া কৰিবলৈ বিচৰা নাই। সাম্রাজ্যবাদী শোষণত কবিৰ লগতে সর্বসাধাৰণ হৈ পৰিছে জীৱাষ্ম স্বৰূপ, যাৰ কোনো অস্তিত্ব নাই।\n“সময়ৰ বলুকাৰাশিত পদচিহ্ন ৰখাৰ\nউন্মাদ বাসনা আমাৰ নাই। আমি\nবুৰঞ্জীৰ শিলাখণ্ডৰ জীৱন্ত ফছিল।” (“পোহৰতকৈ এন্ধাৰ ভাল”, বালিচন্দা)\nকবিতাটোৰ মাজেৰে কবিয়ে সাম্রাজ্যবাদী শোষণ দেখুৱাবলৈ নানা পুৰাণ-উপপুৰাণৰ কাহিনী, জনশ্রুতি আদি কাব্যৰ মাজলৈ টানি আনিছে। সমাজৰ নিষ্পেষিত জনতাক বুজাবলৈ ‘শকুন্তলা’ শব্দটোৰ প্রয়োগ কৰা হৈছে। শকুন্তলা হ’ল সৰলতা, কোমলতা, পবিত্রতাৰ প্রতীক। আনহাতে, ‘দুষ্যন্ত’ হ’ল প্রতাৰক, শোষক, ক্ষমতালোভীৰ প্রতীক। যুগ যুগ ধৰি নাৰীক ক্ষমতাবান, অর্থবান মানুহে ভোগৰ আহিলা হিচাপে ব্যৱহাৰ কৰি আহিছে। ক্ষমতালোভী দুষ্যন্তই শকুন্তলাৰ সৰলতাৰ সুযোগ লৈ প্রেমৰ নামত জাপি দিলে কলংকৰ কলুষ কালিমা। সেই কথাখিনি কবিৰ কলমেৰে প্রতিফলিত হৈছে এইদৰে—–\n“হেৰা শকুন্তলা, তোমাৰ চকুৰ শেৱালিপাহিত দুষ্যন্তৰ চুমাৰ চেকা।”\nআকৌ ‘কোৰিয়াত জৰাসন্ধৰ কংকাল’ বাক্যাশংতো কাব্যিক ব্যঞ্জনা প্রকাশ পাইছে। এই বাক্যাংশৰ জৰিয়তে কবিয়ে কোৰিয়াৰ ৰাজনৈতিক জীৱনৰ স্বৰূপ উদঙাই দেখুৱাইছে আৰু ইয়াৰ সুস্পষ্ট প্রকাশৰ বাবে টানি আনিছে মহাভাৰতৰ জৰাসন্ধক। ভীমে জৰাসন্ধক দুফাল কৰি বধ কৰাৰ দৰে ভীমৰূপী মার্কিন সাম্রাজ্যবাদে জৰাসন্ধৰূপী কোৰিয়াক দুভাগত বিভক্ত কৰি পেলালে।\nআমি এতিয়া শোষণৰ কালসন্ধিত জীয়াই আছোঁ। চাৰিওফালে দেখা গৈছে কেৱল মৃত্যুৰ বিভীষিকা। এই বিভীষিকা দেখুৱাবলৈ গৈ কবিয়ে ব্যঞ্জনা টানি আনিছে “এছিয়াৰ আকাশ আগুৰি শগুণৰজাক” বাক্যাংশৰ। এই সন্ধিকালত আমাৰ কোনো অস্তিত্ব নাই। সাগৰলৈ পাল তৰি যোৱা কোনো নাবিকৰ ধুমুহাত বিধ্বস্ত হৈ যোৱা কংকাল পাৰত লাগিলেও যিদৰে তেওঁৰ কোনো অস্তিত্ব নাইকিয়া হৈ যায়, সেইদৰে আমাৰো অর্থাৎ সর্বসাধাৰণো সদায় উপেক্ষিত হৈ আহিছে। ডাৱৰ দেখি বলিয়া হৈ প্রেয়সীলৈ সংবাদ পঠোৱা মহাকবি কালিদাসৰ ৰচনাতো জনসাধাৰণৰ বতৰা নাই। সর্বকালৰ শ্রেষ্ঠ কবিৰ কাব্যবেদীতো সর্বসাধাৰণ সৰি পৰা মদাৰৰ ফুলৰ লেখীয়া যি “গুৰুতো নালাগে, গোঁসাইতো নালাগে”।\nক্ষমতালিপ্সু সাম্রাজ্যবাদীসকলৰ মাজত হোৱা তুমুল প্রতিদ্বন্দ্বিতা, ৰণ-বিগ্রহত সকলোতকৈ বেছিকৈ ক্ষতিগ্রস্ত হৈছে জনসাধাৰণ। ফিৰিঙতিৰ পৰা খাণ্ডৱবন দাহ হৈ যোৱাত যিদৰে ধৃতৰাষ্ট্র, গান্ধাৰী আৰু কুন্তীয়ে কৰুণ মৃত্যুক সাৱতি লৈছিল, সেইদৰে জনসাধাৰণো সাম্রাজ্যবাদী শোষকৰ তীখাৰ স্ফুলিংগ ছিটিকি তাৰ অগ্নিশিখাৰে পুৰি ছাৰখাৰ হোৱা খাণ্ডৱবনৰ যেন বিৰিণাৰ ফুলহে। সহজ-সৰল মানুহৰ কৰুণ মৃত্যুৱে যেন পিৰামিড সাজিছে আৰু তাৰেই সাক্ষী বহন কৰিছে হিৰোশ্বিমা আৰু নাগাচাকিয়ে।\nহেম বৰুৱা এগৰাকী সমাজবাদী কবি আছিল। তেওঁ আছিল আশাবাদী। জনতাৰ ওপৰত কবিৰ অগাধ বিশ্বাস। তেওঁলোকৰ শৌর্য-বীর্যৰ ওপৰতো কবিৰ গভীৰ আস্থা। সেয়ে কবিয়ে বিচাৰিছে, টোপনিৰ পৰা সাৰ পাই উঠা সিংহৰ দৰে সর্বসাধাৰণে তেওঁলোকৰ সুপ্ত শক্তিক জাগ্রত কৰি শোষণৰ অন্ত পেলাওক। যুগে যুগে ইতিহাসৰ ৰথৰ চকৰি ঘূৰাইছে সর্বসাধাৰণে। প্রখ্যাত ইংৰাজ কবি শ্যেলীৰ ভাষাত, “They are few but we are many.” সেয়ে কবিয়ে বিচাৰিছে শকুন্তলাৰূপী সর্বসাধাৰণে আঙুলিৰে নুমুৱাই দিয়ক দুষ্যন্তৰূপী শোষকৰ ৰাজকাৰেঙং জলমলাই থকা আলোকৰাশি। তেতিয়াহে শোষকৰ স্বপ্ন ভাঙি থানবান হ’ব। সাম্রাজ্যবাদী শোষণ ধ্বংস কৰিবলৈ আমাক লাগিব একতা। যিদৰে ক্ষুদ্র বানৰ সেনাই ঐক্যবদ্ধ হৈ দুষ্কৃতিৰ প্রতীক ৰাৱণক ধ্বংস কৰি সংস্কৃতিৰূপী সীতাক উদ্ধাৰ কৰিবলৈ সাগৰত ৰামেশ্বৰ সেঁতু নির্মাণ কৰিলে তেনেকৈ আমিও ঐক্যবদ্ধভাৱে আগ বাঢ়ি গ’লে ভয়, সংশয়, শংকা আদি পলাই ফাট মাৰিব।\n“জীৱনৰ অগ্রগতিত ৰামেশ্বৰৰ সেঁতুৰ বান্ধ\nনতুন পুৱাৰ কেঁচা পোহৰত আশাৰ জুই।\nআমাৰ চকুত তীখাৰ শাণ।”\nকবিয়ে এটি নতুন পুৱাৰ কামনা কৰিছে, য’ত থাকিব আশাৰ পোহৰ। সেই পোহৰে সাম্রাজ্যবাদী শোষণৰ অন্ত পেলাই সমাজবাদ স্থাপন কৰিব। কবিয়ে আশা কৰিছে নতুন ঊষাৰ প্রভাতী কিৰণে প্রতিজনৰ চকুলৈ কঢ়িয়াই আনক ৰঙীণ আকাংক্ষা। “পোহৰতকৈ এন্ধাৰ ভাল” কবিতাটোক “ধ্বংসস্তুপৰ মাজত আশাৰ জয়গান” বুলি ক’ব পাৰি। কবিতাটোত টি. এছ. ইলিয়টৰ “Waste Land”-ৰ প্রভাৱৰ উপৰি ইংৰাজী কবিতাৰ আর্হিত প্রাচীন আখ্যান, কাহিনী আদিৰ প্রতীকী প্রয়োগে ইয়াক আবেদনময় কৰি তুলিছে।\nহেম বৰুৱাৰ মানস চিত্রবোৰৰ কোনো প্রত্যক্ষ বা তাৎক্ষণিক সংযোগ নাই। সেয়ে সমালোচকে সেইবোৰক “বেলেগ বেলেগ ঠাইত উঠা এখন ট্রেইনৰ দবাৰ ভিতৰৰ যাত্রী”ৰ লগত তুলনা কৰিছে। বৰুৱাৰ কবিতা সম্পর্কে জ্ঞানানন্দ শর্মা পাঠকদেৱে কৈছে, “যেতিয়া তেওঁ তেওঁৰ চৌপাশে মৃত্যু, অৱক্ষয় আৰু ধ্বংসৰ বিভীষিকা দেখে হেমকান্ত তেতিয়া উপনীত হয় নিৰাশা দিগন্তত। কিন্তু তেওঁৰ সেই ক্ষণিকৰ মোহভংগ বা দুর্বলতা যি তেওঁক অৱশ কৰি তোলে বেছি সময় নাথাকে। তাৰ পাছতেই প্রমেথিয়াচৰ দুর্দম শক্তি আৰু প্রাণ-প্রাচুর্যই তেওঁক মহীয়ান কৰি তোলে—- যাৰ দ্বাৰা অনুপ্রাণিত হৈ তেওঁ নতুন পৃথিৱীৰ নৱজন্মৰ সপোন দেখে।”\nকবি বৰুৱাৰ ভাষাৰে,\n“মইতো নহওঁ কবি,\nনিশাৰ আন্ধাৰ-প্রয়াসী মৃত্যুমুখী ধ্বনি।\nমইতো নহওঁ এটি স্পন্দন,\nমৃত্যুৰ বিভীষিকা, পোহৰক ম্লান কৰা\nমৃত্যু আৰু জীৱনৰ দোমোজাত বহি\nস্বপ্ন দেখিছোঁ আমি\nদিনান্তৰ গর্ভকোষত সঞ্জীৱিত হোৱা\nএক আদিম পুৱাৰ।” (“আদিম পুৱা”, মন ময়ূৰী)\n← কৃতিত্ব: সত্যকাম দত্ত\nবিয়া-গুম বেদনা (-উজ্জ্বল ফুকন) →\nঅসমীয়া- এটা ৰুচিহীন জাতি হোৱাৰ পথত নেকি? ( আৰহান ইনামূল )\nজনসংখ্যা নিয়ন্ত্ৰণ আৰু পুৰুষ বন্ধ্যাকৰণৰ সহজ উপায় (ডাঃ চন্দন কুমাৰ বৰতামুলী)


টেঙা নে খাৰ, কি খোৱা উচিত? — Vikaspedia\nটেঙা বুলি কলেই মুখলৈ পানী আহে। খাদ্যত টেঙা থাকিলে অকণমান ভাত বেছিকৈ খাব পাৰি। ঠিক তেনেদৰে পেট ফুলিলে বা বদহজম হলে সদায় খাৰ খাবলৈ মন যায়। অন্য প্ৰান্তৰ তুলনাত অসমৰ মানুহে খাৰ বেছিকৈ খায়। কথাতেই কয় খাৰ খোৱা অসমীয়া। আমি খোৱা আটাইবোৰ খাদ্যই শৰীৰৰ ভিতৰত গৈ এচিড অৰ্থাৎ টেঙা নতুবা এলকালী অৰ্থাৎ খাৰলৈ ৰূপান্তৰীত হয়। যিকোনো তৰলৰ pH যেতিয়া ৭ হয় তেন্তে ইয়াক nutral অৰ্থাৎ এচিডিকো নহয় এলকালীও নহয়। যাৰ কোনো বিশেষ সোৱাদ নাথাকে।উদাহৰণ স্বৰূপে পানী। যেতিয়া pH ৭ তকৈ কমি যায় তেতিয়া তৰল পদাৰ্থ খিনি আম্লিক অৰ্থাৎ এচিডিক হৈ পৰে আৰু যেতিয়া ৭ ততকৈ বেছি হয় তেন্তে খাৰ অৰ্থাৎ এলকালী লৈ ৰূপান্তৰীত হয়। আমাৰ ৰক্তৰ pH ৭.৩৫-৭.৪৫ ৰ ভিতৰত থাকে যি সামান্য খাৰিয় হয়। আমাৰ শৰীৰৰ সম্পূৰ্ণ প্ৰক্ৰিয়া এই pH ত সুচাৰু ৰূপে চলে। pH ইয়াতকৈ কমি গলে এচিদ'ছিছ আৰু বাঢ়ি গলে এলকালচিচ বুলি কোৱা হয়। এই দুয়োটা অৱস্থা ই স্বাস্থ্যৰ বাবে হানি কাৰক। এই দুয়োটা অৱস্থা মূলতঃ নিৰ্ভৰশীল আমাৰ খাদ্যৰ ওপৰত।\nএচিডিটি হলে কেনে অসুবিধা হব পাৰে?\n১.দাঁত আৰু দাঁতৰ আলুৰ ক্ষতি হব পাৰে। বেছি দিনলৈ এই প্ৰক্ৰিয়া চলি থাকিলে দাঁতবোৰ অকালতে সৰি যাব পাৰে।\n২.শৰীৰৰ জলীয়াংশ এচিডিক হলে, এই এচিডিটি কমাবলৈ কেলচিয়ামে চেষ্টা কৰে। কেলচিয়াম সমূহ হাড় বোৰৰ পৰা ওলাই আহে যাৰ ফলত হাড়বোৰ ঠুনুনা হয়। ইয়াক Osteomalasia বা Osteoporosis বুলিও কোৱা হয়। এনে পৰিস্থিতিত হাড় বোৰ ভাঙি যাব পাৰে।\n৩.টেঙা টেঙা উগাৰ অৰ্থাৎ এচিডিটি হব পাৰে। বুকু জ্বলা পোৰা কৰা, পেট ফুলি থকা, খাদ্য নাখালেও পেট ভৰি থকা, পাইখানা খোলোছা নোহোৱা আদি লক্ষণ পেটৰ এচিডিটিৰ কাৰণে হব পাৰে।\n৪.তেজত এচিডৰ পৰিমাণ বাঢ়ি গলে উশাহ নিশাহত ব্যাঘাত জন্মিব পাৰে। সময়ত ঘনাই ঘনাই উশাহ লব লগাত পৰে।\n৫.পেচাব জ্বলা পোৰা কৰিব।\n৬.বৃক্কত পাথৰ (kidney stone) সৃষ্টি হয়।\n৭.মূৰৰ বিষ,কঁকালৰ বিষ তথা মাংসপেশীৰ বিষ হব পাৰে।\n৮.ঘনাই ঘনাই চৰ্দি কাহ হৈ থকা।\n৯.অনবৰতে ভাগৰ ভাগৰ অনুভৱ কৰা ইত্যাদি।\n২.ভাত, আতা, ময়দা।\n৫.বাদাম, আখৰোট, পাষ্টা।\n৬.গাখীৰ তথা গাখীৰেৰে বনোৱা যি কোনো খাদ্য।\n৭.যিকোনো Process Food বা টিনৰ খাদ্য।\n১০.Artificial Sweetner ইত্যাদি।\nএচিড সৃষ্টি কৰা এনেনবোৰ খাদ্য অত্যাধিক সেৱন কৰিলে হানিকৰক হয়। সেয়েহে উক্ত খাদ্য সমূহৰ লগত খাৰীয় দ্ৰৱ্য অন্তৰ্ভুক্ত কৰিব লাগে কিয়নো উক্ত খাদ্য সমূহো আমাৰ শৰীৰৰ বাবে অতি প্ৰয়োজনীয়।প্ৰয়োজন মাথো যুক্তিপূৰ্বক উপযোগ।\nআমাৰ শৰীৰত বহুতো এচিড উদ্ভৱ হয়। উদাহৰণ স্বৰূপে পেটৰ হাইড্ৰ ক্লৰিক এচিড,মাংশপেশীৰ পৰা লেক্টিক এচিড আদি। সেয়েহে শৰীৰত খাৰৰ পৰিমাণ বেছি হব নোৱাৰে।এই এচিড সমূহে খাৰতা কমাই ৰাখে।অনুসন্ধানত দেখা গৈছে যে ৰক্তৰ pH যেতিয়া খাৰীয় হৈ থাকে তেনে ৰোগীৰ ডায়েবেটিজ, হাই ব্লাড প্ৰেচাৰ, কেন্সাৰ, কিডনিৰ পাথৰ, হাড় ঠুনুকা হোৱা প্ৰভৃতি ৰোগৰ সম্ভৱনা কম দেখা যায়। আমাৰ অসমৰ বড়ো সম্প্ৰদায়ৰ লোক সকলৰ মাজত হাইব্লাড প্রেচাৰৰ ৰোগীৰ সংখ্যা তেনেই কম।ইয়াৰ প্ৰধান কাৰণ খাৰ সেৱন।\nখাৰিয় আহাৰৰ উপকাৰীতা:\n১.খাৰিয় আহাৰ খালে হাড়বোৰ মজবুত হয়। দাঁত মজবুত হয়। লগতে শৰীৰৰ মেগনেছিয়াম আৰু কেলচিয়ামৰ সামঞ্জস্যতা বজাই ৰাখে। ভিটামিন ডি ৰ শোষণত সহায় কৰে।\n২.পেটত হোৱা এচিডিটি বা গেষ্ট্ৰিক ৰোগৰ উপশম হয়। যাৰ ফলত হজম শক্তি বাঢ়ে। পাইখানা খোলোচা হয়।\n৩.খাৰিয় আহাৰ হাই ব্লাড প্ৰেচাৰ থকা ৰোগীৰ কাৰণে মহৌষধ। এচিডিক আহাৰ সেৱন কৰিলে প্ৰেচাৰ বঢ়াৰ সম্ভাৱনা অধিক। খাৰিয় আহাৰে এনে সম্ভাৱনা বহু দূৰ কৰে।\n৪.আমাৰ শৰীৰৰ বৰ্ধনত মুখ্য ভূমিকা লোৱা Growth Hormone ৰ নিঃসৰণ এচিডিক আহাৰ সেৱন কৰিলে কমি যায়। যাৰ ফলত কোষ সমূহৰ প্ৰাকৃতিক কৰ্মত ব্যাঘত জন্মে। খাৰিয় আহাৰে এই হৰমনৰ নিঃসৰণ যথাযথ হোৱাত সহায় কৰে।\n৫.শৰীৰত খাৰিয় আহাৰে তেজৰ ভিতৰত তেজ গোট মৰাত ব্যাঘাত জন্মায় যাৰ ফলত ৰক্ত নলিকাৰে আৰামেৰে তেজৰ চলাচল হয়। Cholesterol, Tryglyceride প্ৰভৃতি চৰ্বি অলগলীয়াল ভাৱে বৃদ্ধিত বাধা জন্মায়। এচিডিক আহাৰ খালে ইয়াৰ বিপৰীত হয়।\n৬.পুৰণি মূৰৰ বিষ,কঁকালৰ বিষ,গাৰ বিষ আদিৰ মুখ্য কাৰণ হৈছে আমাৰ শৰীৰৰ ভিতৰত Inflamation নামৰ এক প্ৰক্ৰিয়া চলি থকা কাৰণে। খাৰিয় আহাৰ খালে এনে প্ৰক্ৰিয়া বন্ধ হৈ কোষসমূহ সুস্থ হৈ পৰে।\n৭.শৰীৰৰ ৰোগপ্ৰতিৰোধ ক্ষমতা বৃদ্ধি কৰে।\n৮.মেদ বাহুল্য নাশ হয়। কিয়নো মেদ নাশকাৰী তত্ত্বৰ বৃদ্ধি কৰে এনেবোৰ খাদ্যই। সেয়েহে খাৰিয় আহাৰ খালে শৰীৰৰ ওজন সম পৰিমাণত থাকে।\n১.শাক পাচলী- পালেং শাক, আদা,নহৰু, গাজৰ, ৰঙা বীত, জলকীয়া,নেমু টেঙা,নহৰু, ফুলকবি, বান্ধ কবি, বিন, তিয়ঁহ, ব্রকলি, মিঠা আলু,পদিনা, ধনীয়া পাত, ৰঙালাও, পানীলাও, বিলাহী, মটৰ, মূলা, স্কোৱাছ ইত্যাদি।\n২.ফল- কঠাল, নাৰিকল, ডালিম, মাধুৰীয়াম, অমিতা ইত্যাদি।\nএটা কথা উল্লেখ কৰিব লাগিব যে ওপৰত উল্লেখিত এচিডিক আহাৰ সমূহৰ আমাৰ শৰীৰৰ গঠনত যথেষ্ঠ ভূমিকা আছে। যেনে মাছ, মাংস, কণী, বাদাম, আখৰোত আদি। কিন্তু আমাৰ বৰ্তমান জীৱন শৈলীত এনেবোৰ খাদ্য অত্যাধিক সেৱন কৰাৰ প্ৰৱণতা বাঢ়িছে। ব্ৰইলাৰ মুৰ্গীৰ প্ৰদূৰ্ভাৱত ঘৰে ঘৰে প্ৰায় প্ৰতিসাজতে মাংস খোৱাৰ প্ৰৱণতা বাঢ়িছে। বিয়া সবাহটো এনেবোৰ খাদ্যৰ প্ৰয়োভৰা বেছি। মাহত দুখনকৈ বিবাহৰ খাদ্য খালে আমাৰ শৰীৰত pH যথেষ্ট নিম্নগামী হয়।যাৰ ফলত বিভিন্ন ৰোগত ভোগা দেখা যায়। তদুপৰি আজিৰ উঠি অহা নব প্ৰজন্মই এনেবোৰ খাদ্যত অধিক মনোনিবেশ কৰিছে যিয়ে ভৱিষ্যতলৈ অশনি সঙ্কেত বহন কৰিছে। অভিভাৱক হিচাবে আপুনি সঠিক পন্থা লোৱা দৰকাৰ। তলত উল্লেখ কৰা দিহা সমূহ মানি চলিলে ৰোগমুক্ত জীৱন কটোৱাত সহায় কৰিব।\n১.নিতৌ যথেষ্ট শাক পাচলী আৰু ফলমূল খাওক।\n২.কেচা শাক বা চালাড খালে উপকাৰ বেছি হয়। যদি কেঁচাই খোৱা অসুবিধা তেন্তে সামান্য উহাই খাব পাৰে নতুবা সামান্য তেল মছলা দি খাব পাৰে।\n৩.মাছ ,মাংস, কণী সদায় নাখাব।তিনিয়বিধৰ যি কোনো এবিধ এদিনৰ মূৰে মূৰে খাব। লগতে যিদিনাখন এনে খাদ্য খাব সিদিনা কেঁচা শাক পাচলী আৰু ফল খাব নাপাহৰিব। এনে কৰিলে এচিদৰ উৎপাদন কমিব।\n৪.যথা সম্ভৱ মদ্য পান নকৰাই ভাল।\n৫.যিকোনো খাদ্য খালে যেতিয়া পেটত এচিডিটি অনুভৱ কৰে আপুনি জানি লব যে আপোনাৰ তেজটো এচিডৰ পৰিমাণ বাঢ়িবলৈ গৈ আছে।\n৬.মাছ ,মাংস নাখালে শৰীৰ দুৰ্বল হব এনে মনোবৃত্তি পৰিত্যাগ কৰক।\n৭.খাবলৈ বহোতে সদায় পৰ্য্যবেক্ষণ কৰক আপুনি আম্লিক নে খাৰিয় আহাৰ বেছি খাই আছে।\n(পিছলৈ বিভিন্ন খাৰৰ উপকাৰীতাৰ বিষয়ে বিতংকৈ লিখিম)


সোণাৰুৰ হালধীয়া হাঁহি – মৃদুল কুমাৰ নাথ – ফটাঢোল\n: বৰষুণ এৰিলে, ৰেবটীত খাৱ যদি জল্দি ব’ল, ঘূৰি আহি বাছখন নাপালে আৰু এঘণ্টা অপেক্ষা কৰিব লাগিব।\nদীপকৰ মাতত ইমান পৰে তন্ময় হৈ সোণাৰু জোপাৰ ফালে চাই থকা অবিনাশৰ সম্বিৎ ঘূৰি আহিল। বৰষুণৰ পিছত সোণাৰুজোপাৰ হালধীয়াখিনি আৰু ধুনীয়াকৈ তাৰ চকুত ধৰা দিছে। অপেক্ষা! অপেক্ষা হয়তো সি কৰিব লাগিব সঠিক সময়ৰ বাবে, মনত সৃষ্টি হোৱা মৃদু বতাহজাক ধুমুহা হ’বলৈ নিদিয়াকৈ ৰাখিব পৰাটোৱে এতিয়া মূল কাম। কিছু সময় আগত তাৰ অজানিতে সৃষ্টি হোৱা ধূসৰ ছবিখন এতিয়া ক্ৰমাত স্পষ্ট, ৰঙীন হৈ পৰিছে। তাৰ মনত সৃষ্টি হোৱা এই ছবিখনৰ কথা দীপকে কেনেবাকৈ আভাষ পাইছে নেকি? পেটৰ একো কথাই দীপকৰ আগত সি গোপন নকৰে, তেনেস্থলত এই কথাষাৰ দীপকক সি ক’ব জানো! দীপকে বা তাক কি বুলি ভাবিব, নিজৰ ভনীজনীৰ লগত চিনাকি কৰি দিলে নে নাই, সি প্ৰেমত পৰিয়েই গ’ল! ইমানে সুলভ, ইমানে সস্তীয়া! তাক বাৰু দীপকে সস্তীয়া বুলি ভাবিব নেকি? নাই, এই সস্তীয়া শব্দটোত তাৰ আপত্তি আছে। লাগিলে তাৰ মনৰ কথা সদ্যহতে সি দীপকৰ পৰা গোপনে ৰাখিব, কিন্তু কিমান দিন? সেয়া সময়ত দেখা যাব। অবিনাশে কথাখিনি এবাৰ মনৰ ভিতৰতে জুকিয়াই চালে, সৱ ঠিকেই আছে, সদ্যহতে মনৰ কথাটি গোপন কৰাই শ্ৰেয়। মনটো ডাঠ কৰি অবিনাশে দীপকৰ ফালে চালে।\n: কি হ’ল, ধেলপোঙা দিলি যে? নে বৰষুণৰ লগতে তোৰ ভোকটোও উৰি গ’ল?\n: হেঃ হেঃ! ব’ল, বেয়া ভোক লাগিছে৷\nবেঙাৰ দৰে অবিনাশে হাঁহিলে, অবিনাশৰ মুখত এই হাঁহিটো দীপকৰ অলপ আচহুৱা লাগিল, পৰিবৰ্তনবোৰ প্ৰথম দৃষ্টিত আচহুৱাই লাগে, এয়া স্বাভাৱিক। দীপকে একো নক’লে, নীৰৱে হাঁহিলে মাথোন, দুয়ো খৰ খোজেৰে ৰেবটীৰ ফালে আগবাঢ়িল।\nপানবজাৰ ঠাইখন ভাল লাগে অবিনাশৰ। গাঁৱৰ ঘৰখনৰ পৰা আহি অকলশৰীয়া অনুভৱ কৰিলে, কিবা কাৰণত মনটো অশান্ত হৈ পৰিলে সি প্ৰায়ে পানবজাৰলৈ আহে, কিছু সময় শুক্লেশ্বৰ ঘাটত বহে, ঘাটত বহি ব্ৰহ্মপুত্ৰৰ বুকলৈ চাই ৰয়। কি যে বিশাল ব্ৰহ্মপুত্ৰখন! দূৰৈত শৰাইঘাট, তাৰে সিপাৰে আকাশে নামি আহি ব্ৰহ্মপুত্ৰক চুইছেগৈ। মন্দিৰৰ পৰা ভাঁহি অহা ঘণ্টাৰ শব্দত ঠাইখিনিৰ পৰিবেশটো আৰু ভাল লগা হৈ পৰে। মনটো আচৰিত ভাবে শান্ত হৈ পৰে। তেনে এক পৰিবেশত গীতিৰ লগত বহি কিছু সময় কটাবলৈ অবিনাশৰ বৰ মন গ’ল। কিন্তু গীতি জানো আহিব? সেয়া সময়ে ক’ব।\n: কি হ’ল, তইচোন বৰ গহীন হৈ গ’লি? কি খাবি, কিমান খাবি, তয়ে অৰ্ডাৰ দে, নহ’লে দিনটো আজি ভোকতে থাকিবি।\n: চিকেন চাও দুটা, ফুল। কাটি থোৱা বন্ধাকবিবোৰ এনেয়ে ওপৰত নিদিবা। চাবা দেই, চিকেন যাতে বেছিকৈ থাকে।\nঅবিনাশে আগবাঢ়ি গৈ অৰ্ডাৰটো দিলে। অবিনাশৰ কথাত দীপকে আকৌ এবাৰ মনে মনে হাঁহিলে, সি মন কৰিলে, অবিনাশৰ এয়া স্বাভাৱিক ৰূপ, অলপ আগলৈকে গহীন হৈ পৰা অচিনাকি অবিনাশ নহয় সেয়া। ৰেৱটীখন সৰু হ’লেও এইখিনি সময়ত যথেষ্ট ভীৰ হয়, বেছিভাগে কটনৰ ছাত্ৰ-ছাত্ৰী, কিছুমান সন্দিকৈ কলেজৰো থাকে। অলপ সময় নীৰৱে ল’ৰা-ছোৱালীবোৰৰ কথা শুনিলেই বুজা যায় যে সিহঁত কটনৰ, নতুবা আন কলেজৰ। এ.ই.চিৰ বহুতে আহে ৰেৱটীলৈ, আচলতে পানবজাৰলৈ আহিলে হয় ৰেৱটী, নহয় অশোকা, দুঠাইৰ এঠাইত এজন হ’লেও এ.ই.চিৰ হোষ্টেলৰ ল’ৰা ওলাবই।\nখাই উঠি অবিনাশে মবাইলটোত সময়টো চালে, কলেজ বাছখন এৰিবই এতিয়া। হাতত সময় কম আছে, শেষত দুয়ো জঁজ ফিল্ডলৈ নগৈ পানী টেংকিৰ ওচৰতে বাছখন ধৰিবলৈ ঠিক কৰিলে। অলপ পিছতে বাছখন আহিল, শেষৰ শাৰীত দুটা খালি ছীট দেখি দুয়ো তাতে বহি পৰিল। খিৰিকীৰ কাষৰ চীটটোত বহি অবিনাশে বাহিৰলৈ চালে, বাছখন শুক্লেশ্বৰ পাবহি এতিয়া। অলপ পিছতে অবিনাশে মন্দিৰৰ ঘণ্টাধ্বনি শুনিবলৈ পালে, কাষেদি বৈ যোৱা ব্ৰহ্মপুত্ৰৰ পৰা বতাহ এজাক আহি তাক চুই গ’ল। শান্ত ব্ৰহ্মপুত্ৰক দেখি অবিনাশৰ অশান্ত মনটোও ভালেখিনি শান্ত হৈ পৰিল।\n: চেছনেল লিখিব আছিল নহয়, কি কৰিবি?\nহঠাতে অহা দীপকৰ প্ৰশ্নটোত অবিনাশৰ চিন্তাত যতি পৰে।\n: গৈ পেলাই কিবা এটা কৰিব লাগিব, সৌমাৰে কৰিলে নিশ্চয়, তাৰ পৰা খেপ দিব লাগিব। কেনেবাকৈ পালেই প্ৰব্লেম ছল্ভ, কপি কৰিব লাগিব। ফাৰ্ষ্ট চেমৰ দুটাক লিখিবলৈ লগাব লাগিব, যাৰ হাতৰ আখৰকেইটা ভাল।\n: কেনেকৈ গম পাবি কাৰ হাতৰ আখৰ ভাল?\n: সেইটো মোৰ ওপৰত এৰি দে। সৌমাৰৰ পৰা বহীখন অনাৰ দ্বায়িত্ব কিন্তু তোৰ।\nঅবিনাশে দীপকক ক’লে।\n: চাল্লা, টান কামটো সদায় মোৰ ফালে ঠেলিবি, হ’ব দে৷\nদীপকে খঙেৰে কয়।\nহোষ্টেললৈ দুয়ো ঘূৰি গৈ পায় মানে বেলি লহিয়াবৰে হয়। অলপ পিছতেই সন্ধিয়া নামিব। নিজান হৈ পৰিব এ.ই.চি কেম্পাছ। চাহকাপ খাবলৈ সুন্দৰবড়ীলৈ যোৱাৰ সময় হ’ব, তাৰ আগতে সৌমাৰৰ পৰা চেছনেল বহীখন কেনেবাকৈ হস্তগত কৰাৰ ব্যৱস্থা কৰিব লাগিব। দীপকে জানে, যদিহে কৰিব লাগে তেন্তে সেই কামটো কৰিব লাগিব সি সন্ধিয়া ভগৱানৰ আগত চাকি জ্বলোৱাৰ সময়ত। সেই সময়চোৱাত সৌমাৰে মিছা কথা নকয়।\n: হৰি ভকত, কি খবৰ?\nমুখত হাঁহি এটা লৈ দীপকে সৌমাৰৰ ৰূমত সোমাই তাৰ মুখলৈ চাই সোধে।\n: দেখা নাই নেকি চাকি দি আছোঁ।\nচাকি দি থকাৰ মাজতে সৌমাৰে ৰুক্ষ ভাবে ক’লে।\n: তোৰ চেছনেল লিখা হ’ল নেকি?\n: হ’ল কেতিয়াবাই, কিন্তু তহঁত দুটাই নাপাৱ মোৰ পৰা। নিজে অলপো কষ্ট নকৰি বিন্দাচ ঘূৰি থাকিবি, আৰু ৰেডিমেড পাই যাবি বুলি ভাবিছ?\n: আজি পানবজাৰত পাৰিজাতক লগ পাইছিলোঁ, বাছত আহিলোঁ একেলগে। তোৰ কথা ওলাইছিল, তায়ে সুধিছিল… বাদ দে, নকওঁ যা… ধূৰ চালা, মুডে অফ হৈ গ’ল।\nদীপকে ঘূৰি আহিব খুজি বেকাকৈ সৌমাৰৰ ফালে চালে।\n: আব্বে ৰ, ক’ত যাৱ, বহচোন তই আগতে।\nসৌমাৰে লৰালৰিকৈ চাকি দিয়া সামৰি ভগৱানক সেৱা এটা কৰি দীপকৰ ওচৰলৈ আহে।\n: কি সুধিলে নো?\nসৌমাৰে আথে-বেথে সোধে দীপকক।\n: চেছনেলৰ কথাই সুধিছিলে, মই কৈছোঁ সৌমাৰ আছে যেতিয়া আমাৰ চিন্তা নাই, আমাৰ বেটছত তাৰ নিচিনা চিনচিয়েৰ হোষ্টেলত কিয় পুৰা কলেজতে নাই। সি কৰিছেই খাটাং আৰু সি কৰি উঠি আমাকো ৰেফাৰেন্সৰ বাবে চাবলৈ দিব। কিছুমান কথা ছাৰতকৈ সৌমাৰে বুজালেহে আমি বেছি ভালকৈ বুজোঁ। মোৰ কথা শুনি তাই কৈছে, কিবা খোকোজা লাগিলে তোমাৰ পৰা হেনো জানি ল’ব।\n: বিদ্যা, তেনেকৈ কৈছে, ৰ’বি তেন্তে।\nঅলপ পিছতে টেবুলৰ পৰা চেছনেলৰ বহীখন সৌমাৰে দীপকৰ হাতত দিয়ে।\n: অকল ৰেফাৰেন্সৰ বাবে দিছোঁ, হুবহু কপি নকৰিবি সেইবুলি।\n: হ’ব দে।\nবহীখন লৈ আহি দীপকে অবিনাশৰ হাতত দিলে।\n: মই মোৰ কাম কৰিলোঁ, এইখন সৌমাৰৰ চেছনেল বহী, কপি কৰ, যি কৰ, কেনেকৈ কৰ, বাকী দ্বায়িত্ব তোৰ। দুয়োজনৰ বাবে চেছনেল লিখা হৈ যাব লাগে। তোৰ হাতত ৰাতিটো আছে আৰু ফাৰ্ষ্ট চেম আছে, বাকী তই জান।\n: সৌমাৰে দিলে তোক, কেনেকৈ মনালি বে তাক?\nঅবিনাশে আচৰিত হৈ সোধে।\n: আব্বে পাৰিজাতে নিজে দিবলৈ কৈছে তাক।\n: কি বকিছ, কেতিয়া খালি তই?\n: আব্বে আজি পাৰিজাতক আমি লগ পোৱা নাই জানো পানবজাৰত, বাছতো দেখোন একেলগে আহিছোঁ।\nদীপকে হাঁহি এটা মাৰি অবিনাশক কয়। কথাখিনি শুনি এইবাৰ অবিনাশৰ চকুদুটা ডাঙৰ কৈ মেল খালে, তাৰ পিছতে মুখেৰে ডাঙৰ কৈ হাঁহি ওলাই গ’ল, লাহে লাহে সেই হাঁহি অট্টহাস্যলৈ ৰূপান্তৰিত হৈ চৌদিশে ভাঁহি যায়।\nঅবিনাশ ৰূমৰ পৰা ওলাই আহি তললৈ চালে, ফাৰ্ষ্ট চেমৰ ল’ৰা কেইজন চাহ খাব যাবলৈ ওলাইছে, এইখিনি সময়ত আটাইকেইজন ফাৰ্ষ্ট চেমিষ্টাৰৰ ল’ৰা একেলগ হৈ সুন্দৰবড়ীলৈ ওলাই যায়, নবাগতখিনিৰ আদৰণি নোহোৱালৈকে কিছুমান নিয়মৰ মাজেৰে চলিব লাগে, এয়া হোষ্টেলৰ পৰম্পৰা। ৰূমৰ বাহিৰৰ পৰাই অবিনাশে চিঞৰিলে,\n: অই ফাৰ্ষ্ট চেম, এজন ওপৰলৈ আহ।\nঅবিনাশৰ চিঞৰটো হোষ্টেলৰ দেৱালত ঠেকা খাই বহু দূৰলৈকে ভাঁহি যায়।\n« সংখ্যাটোৰ আঁ‌ৰৰ কথা